Ronaldo ge nazaru gai emme molhuvaane zuvaan kulhuntherin\nރޮނާލްޑޯގެ ނަޒަރުގައި އެންމެ މޮޅުވާނެ ޒުވާން ކުޅުންތެރިން\nރޮނާލްޑޯ އާއި ނޭމާ ސަލާމް ކުރަނީ: ރޮނާލްޑޯގެ ގަދަ ފަސް ކުޅުންތެރިންގެ ލިސްޓުގައި ނޭމާ (ވ) ހިމެނޭ.\nކްރިސްޓިއާނޯ ރޮނާލްޑޯ އަކީ ވަރަށް ފޮނި މީހެއް ކަމަށް ބައެއް މީހުން ބުނެ އެވެ. އެއްބަޔަކު އޭނާ ދެކެ ފޫހިވަނީ އަމިއްލަ އަށް މޮޅު ވާހަކަ ދައްކާތީ އެވެ. އަނެއް ބަޔަކު އޭނާ ރެއާލް މެޑްރިޑަށް ކުޅޭތީ އެވެ. ދެން ތިބި މީހުން އޭނާ ދެކެ ހިތްހަމަނުޖެހެނީ ދަނޑުމަތީގައި މާ އާޓް ބޮޑުކޮށް އުޅޭތީ އެވެ. ނަމަވެސް އަރައި އޮއްސުނު އެތަކެއް ތަރިން ފަދައިން ރޮނާލްޑޯ ވެސް މިހާރު ވަނީ ކެރިއަރުގެ ފަހު ދުވަސްކޮޅާ ކުރިމަތިލައިފަ އެވެ. އޭނާގެ އުމުރުން މިހާރު 30 އަހަރެވެ. މިހެންވެ އޭނާ ފަދަ އެހެން ތަރިއަކަށް ދުނިޔެ ދެކެމުންދާކަން ހުދު ރޮނާލްޑޯ ވެސް ގަބޫލު ކުރެ އެވެ.\nމި ގޮތުން އޭނާ ވަނީ ކުރިމަގުގައި އެންމެ ބޮޑަށް ވިދާލާނެ ކަމަށް އޭނާ ފާހަގަކުރާ ފަސްކުޅުންތެރިއަކު ހޮވައިފަ އެވެ.\n(ކ-ވ) އޮޑެގާޑް، ޑިޕާއީ، ރޮނާލްޑޯ، ހަޒާޑް އަދި ޕޮގްބާ: ރޮނާލްޑޯގެ ނަޒަރުގައި އެންމެ މޮޅުވާނީ މި ކުޅުންތެރިން.\n"ކަލޭމެންނަށް ފެންނާނެ ވަރަށް ހުނަރުވެރި ގިނަ ކުޅުންތެރިން. އަހަރެން އޭގެ ތެރެއިން ނަގާނީ ރެއާލް މެޑްރިޑްގެ އޮޑެގާޑް މިސާލަކަށް. އުމުރުން 16 އަހަރުގައި އޭނާއަކީ އަދި ޅަކުއްޖެއް. އެކަމަކު ކަލޭމެންނަށް ފެންނާނެ އޭނާއަކީ ވަރަށް މޮޅު ކުޅުންތެރިއެއް. މިސާލަކަށް ނަގަންޏާ ދެން ހަޒާޑް. މެންޗެސްޓާ ޔުނައިޓެޑް ނަންބަރު ހަތެއް ޑިޕާއީ އަކީ ރަނގަޅު ކުޅުންތެރިއެއް. ޕޮގްބާ ވެސް. ފަހަރުގައި ނޭމާ ވެސް،" ރޮނާލްޑޯ ބުންޏެވެ.\nމި ފަސް ކުޅުންތެރިންގެ ތެރެއިން އެޑެގާޑް އަކީ ރެއާލް މެޑްރިޑަށް ކުރިމަގުގެ ރޮނާލްޑޯގެ ގޮތުގައި ގެންދިޔަ ކުޅުންތެރިއެކެވެ. ޗެލްސީގެ ފޯވަޑް އެޑެން ހަޒާޑަކީ ރެއާލް މެޑްރިޑުން ފާރަލަމުން އަންނަ ދުވެލިބާރު ކުޅުންތެރިއެކެވެ. ޔުނައިޓެޑުގެ ޑިޕާއ އަކީ ގޯލާ ރައްޓެހި ކުޅުންތެރިއެކެވެ. ޔުވެންޓަސްގެ ޕައުޕް ޕޮގްބާ އަކީ ޔޫރަޕުގެ ބޮޑެތި ކުލަބުން އެންމެ ބޮޑަށް މިހާރު ބޭނުންވާ މިޑްފީލްޑަރެވެ. ބާސެލނާގް ބްރެޒިލް ފޯވަޑް ނޭމާ އަކީ މިހާރު ވެސް ތަރިއެކެވެ.


Guesthouse thakuge green tax3dollarah kuda koffi | Mihaaru\nގެސްޓްހައުސްތަކުގެ ގްރީން ޓެކްސް ތިން ޑޮލަރަށް ކުޑަކޮށްފި\nރާއްޖެ ޒިޔާރަތް ކުރި ފަތުރުވެރިންތަކެއް މަތިންދާ ބޯޓުން ފައިބަނީ. ގެސްޓްހައުސްތަކަށް އަންނަ ޓޫރިސްޓުންގެ އަތުން ގްރީން ޓެކްސްގެގޮތުގައި ތިން ޑޮލަރު ނެގުމަށް މިހާރު ވަނީ ނިންމާފައި. - ފޮޓޯ: މެގަ މޯލްޑިވްސް\nމަޖިލީހުގެ މެމްބަރަކު މިއަދު ވިދާޅުވި ގޮތުގައި ގްރީން ޓެކްސްގެ ގޮތުގައި މީހެއްގެ އަތުން ދުވާލަކަށް ތިން ޑޮލަރު ނަގަން ނިންމީ މިއަދު ހެނދުނު ބޭއްވި މުޅި މަޖިލީހުގެ ކޮމިޓީއިންނެވެ. ނަމަވެސް އެގޮތަށް ފާސް ކުރަން ވޯޓު ދެއްވި މެމްބަރުންގެ ތަފްސީލެއް އޭނާ ނުދެއްވަ އެވެ.\nމީގެ ކުރިން އިގްތިސާދީ ކޮމިޓީން ވަނީ ގެސްޓްހައުސްތަކަށް އަންނަ ޓޫރިސްޓުންގެ އަތުން ހަތަރު ޑޮލަރު ނެގުމަށް ފާސްކޮށްފަ އެވެ. އެކަމަކު ވިލިމާލެ ދާއިރާގެ މެމްބަރު އަހުމަދު ނިހާނު މަޖިލީހަށް ހުށަހެޅުއްވީ ޓޫރިސްޓުންގެ އަތުން ހަ ޑޮލަރު ނެގުމަށެވެ.\nމި ޓެކްސް ދައުލަތަށް ދެއްކުމަކީ، މަޖިލީހުގެ މެޖޯރިޓީ ލީޑަރު އަހުމަދު ނިހާން ހުށަހެޅުއްވި ބިލުގައިވާ ގޮތުން، އެ މީހަކު ހުންނަ ތަނެއްގެ ޒިންމާއެކެވެ.\nގެސްޓްހައުސްތަކުން ޓެކްސް ނަގާތީ އިދިކޮޅު ފަރާތްތަކާއި ޓޫރިޒަމް ދާއިރާގައި މަސައްކަތް ކުރާ ބައެއް ފަރާތްތަކުން ދަނީ ކަންބޮޑުވުން ފާޅުކުރަމުންނެވެ. އަދި އެ ފަރާތްތަކުން ބުނާ ގޮތުގައި މިއީ ގެސްޓްހައުސްގެ ވިޔަފާރި ފުނޑާލުމަށް ސަރުކާރުން ނިންމި ނިންމުމެކެވެ.\nޓޫރިޒަމް ޓެކްސް ލޯކަލް ޓޫރިޒަމް ޓޫރިޒަމް ގާނޫނު ގެސްޓް ހައުސް ގްރީން ޓެކްސް\nބުލޫ، ޕިންކު، ވައިޓު ޓެކުސް ނަގާ ނިކަމެތި ރައްޔިތުމީހާ ފެލާލާ އިތުރަށް.\nމީ ރައްޔިތުންނަށް ފައިދާ ހުރި ސަރުކާރެއް ނޫން! 2018 ގައި ވިސްނާފަ ވޯޓް ދިނުމަށް ގޮވާލަން.\nއެކޮއި. ތިޔަ ކަމެއް މިދިވެހިންނަކަށް ކުރާކަށް ދުވަހަކުވެސް ނޭނގޭނެ. ވަގުތު އައިސް ޖެހުނީމަ ފައިސާއަށް ވޯޓުވިއްކާފަ ހެވިފައި ތިބެން އެނގޭނެ.\nރިސޯޓުގެ ވެރިން ބޭނުންވާނެތޯ ގެސްޓު ހައުސް ތަކައް ރަނގަޅުގޮތެއް ވާން؟ އެއްރިސޯޓު އަނެއްރިސޯޓާ ނުލާހިކު ވާދަވެރިކަން ބޮޑު އިރު އާދައިގެ ރައްޔިތު މީހަކު ގެސްޓު ހައުސެއް ހަދައިގެން ފައިސާ ފޮއްޗެއް ހޯދަ ފާނެތީ ރިސޯޓުވެރިން ތެޅިފޮޅެނީ މިހާރުވެސް. ދިވެހިރާއްޖެ އަކީ ރިސޯޓުވެރިންނާ މާލޭ ބިންވެރިންގެ ގައުމެއް. ރަށުމީހާ ހަނާވެ ހުލި ވެއްޖޭ!\nމަޖިލިހުގައި ތިބި ވިޔަފާރިވެރިން ނާއި އެމީހުންގެ އެޖެންޓުން ބޭނުމެއްނުވޭ ރައްޔިތަކަށް އެތިކޮޅެއް ދޭކަށެއް ގެސްޓް ހައުސް ވިޔަފާރީގެ ސަބަބުން އެމީހުންގެ ރިސޯޓަށް ލިބޭވަރު މަދުވެދާނެތީ ބިރުން އެމީހުން ތެޅިފޮޅެނީ!\nތިޔަ ގްރީން ޓެކްހެއް ނަގައިގެން ތިއަށް ކުރި ގްރީން ކަމެއް މަށަކަށް ނޭގެ\nއަދި ތެކްސް ނަގަން ފަށަން އެއުޅެނީ. ނަގަން ފެށީމަ ކުރާ ކަންކަން ފެންނާނެ.\nބޭބޭ... ގުރީން ޓެކްސް މިހާރުވެސް ރިސޯޓުތަކުން ނަގާ.


އިދިކޮޅު ކޯލިޝަންގެ ޖަލްސާއެއްގައި ގާސިމް ވާހަކަ ދައްކަވަނީ.---މިހާރު ފައިލް ފޮޓޯ\nގާސިމަށް ދައުވާ ކުރުމަށް ފަހުން ފޮނުވި މައްސަލަ އަނބުރާ ފޮނުވާލައިފި\n15 މެއި 2017 - 18:21 25 comments\nރައްޔިތުންގެ މަޖިލީހުގެ މެމްބަރުންނަށް ރިޝްވަތު ހުށަހަޅަން އުޅުނު ކަމަށް ބުނެ ތިން ދައުވާއެއް އުފުލައި މިހާރު ވެސް ގާސިމްގެ ޝަރީއަތް ކުރިއަށް ދާއިރު، އޭނާގެ މައްޗަށް އިތުރު ދައުވާއެއް ކޮށްދިނުމަށް އެދި ފުލުހުން ޕީޖީ އަށް ފޮނުވީ ވެސް ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް ހުށަހަޅަން ތައްޔާރުވަމުންދާ މައްސަލާގައި މެމްބަރުންނަށް ނުފޫޒު ފޯރުވަން އުޅުނު ކަމަށް ބުނެ އެވެ.\nއެ މައްސަލާގައި ދައުވާ ކުރެވެން ނެތް ކަމަށް ނިންމައި، މި މަހުގެ 10 ވަނަ ދުވަހު އެ މައްސަލަ ޕީޖީން އަނބުރާ ފުލުހުންނަށް ފޮނުވާލީ ގާސިމްގެ މައްޗަށް ދައުވާ ކުރެވޭނެ ވަރުގެ ހެއްކާއި ގަރީނާ ނެތުމުން ކަމަށް ޕްރޮސެކިއުޓާ ޖެނެރަލް އައިޝަތު ބިޝާމް "މިހާރު" އަށް މިއަދު ވިދާޅުވި އެވެ.\nގާސިމަށް މިހާރު ދައުވާ އުފުލާފައިވާ މައްސަލަ އަކީ މަޖިލީހުގެ ރައީސް މަސީހުގެ އިތުބާރު ނެތް ކަމަށް ފުރަތަމަ ހުށަހެޅި މައްސަލާގައި މެމްބަރުންނަށް ރިޝްވަތު ދޭން އުޅުނު ކަމަށް ބުނެ ކުރާ ދައުވާ އެވެ. އެ ދައުވާކު ރަނީ އިދިކޮޅު ކޯލިޝަންގެ ޖަލްސާއެއްގައި އޭނާ ދެއްކެވި ވާހަކައަކާ ގުޅިގެންނެވެ.\nކޯޓުން ގާސިމަށް ކުރިމަތިކޮށްފައިވާ ޝަރުތުތަކުގެ ތެރޭގައި ހިމެނެނީ ތަހުގީގަށް އެއްބާރުލުން ދެއްވުމާއި ފުލުހުންގެ ހުއްދަ ލިބިގެން ނޫނީ ރަށުން ބޭރަށް ވަޑައިނުގަތުމަށާއި ފިތުނަ އުފެދޭ ފަދަ ވާހަކަތައް ދައްކާ މީހުންނާ އެކު ބައްދަލުވުންތައް ނުބޭއްވެވުމަށާއި ހެކި ގެއްލިދާނެ ފަދަ ނުވަތަ ހެއްކަށް ނުފޫޒު ފޯރާ ފަދަ އެއްވެސް ކަމެެއް ނުކުރެއްވުމަށާއި ފިތުނަ އުފެދޭ ވާހަކަތައް ނުދެއްކެވުމާއި ފިތުނަ އުފެދޭ ވާހަކަތައް ދެއްކެވުމަށް ގާސިމްގެ ގޯތިގެދޮރު ބޭނުން ނުކުރެއްވުމާއި އެފަދަ ކަންކަމަށް މީހުންނަށް ތަންތަން ދޫ ނުކުރެއްވުމާއި ދައުލަތުގެ ތިން ބާރާއި އެ ބާރުގެ ވެރިންނާ ބެހޭގޮތުން ނުތަނަވަސްކަން އުފެދޭ ވާހަކަތައް ނުދެއްކެވުމެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ފުލުހުން ޕްރޮސެކިއުޓާ ޖެނެރަލް އިދިކޮޅު ފަރާތްތައް ޖުމްހޫރީ ޕާޓީ އައިޝަތު ބިޝާމް ރިޝްވަތު


ގުރުއާން ކްލާހުގެ މަސައްކަތް ހުއްޓާލުމުން ޒުވާނުންގެ ބަޔަކު ކައުންސިލާ ބައްދަލުކޮށްފި – Ungoofaaru\nބަނޑޭރިގަނޑު/ޙަބަރު/ގުރުއާން ކްލާހުގެ މަސައްކަތް ހުއްޓާލުމުން ޒުވާނުންގެ ބަޔަކު ކައުންސިލާ ބައްދަލުކޮށްފި\nގުރުއާން ކްލާހުގެ މަސައްކަތް ހުއްޓާލުމުން ޒުވާނުންގެ ބަޔަކު ކައުންސިލާ ބައްދަލުކޮށްފި\nއިބްރާހީމް ޒަޔާން 31 ޑިސެމްބަރ 2018\nއުނގޫފާރު ކައުންސިލުން އިމާރާތް ކުރަމުންދިޔަ ގުރުއާން ކްލާސް އިމާރާތް ކުރުމުގެ މަސައްކަތް ހުއްޓާލުމުން އެކަމާ ހިތްހަމަ ނުޖެހިގެން އުނގޫފާރު ޒުވާނުންގެ ބަޔަކު މިއަދު ކައުންސިލް އިދާރާއަށް ހިނގައްޖެއެވެ.\nމިމައްސަލާގައި ކައުންސިލަށް ދިޔަ ޒުވާނަކު ބުނީ އެމީހުން ކައުންސިލަށް މިދިޔައީ ރަށުގެ އެއްމެ އާއިލާއެއްގެ އަމިއްލަ މަސްލަހަތައް އެތަނުގެ މަސައްކަތް މިވަގުތައް ހުއްޓާލުމަށް ކައުންސިލުން ކޮންޓްރެކްޓަރައް އަންގާފައިވާތީ އެކަމާއި ގުޅިގެން ރަށުގައި ދެންތިބި މީހުންގެ ފަރާތުން ކައުންސިލަށާއި ސަރުކާރުގެ ކަމާއިބެހޭ މުއައްސަސާތަކުގެ ސަމާލުކަމަށް މިކަން ގެނައުމުގެ ބޭނުމުގައި ކަމަށެވެ.\n“އެގޮތައް ވަކިބަޔަކަށް މިވަރުގެ ބިމެއް ދޫކޮށެއްނުލެވޭނެ، އަނެއްކާ ގޯތި ބެހުމުގައި ގޯޅި ލުމަކީ އެބަޔަކަށް ލިބިފައިވާ ބިމުގެ ތެރެއިން ކުރަން ޖެހޭކަމެއް، އެމީހުންނަށް ރައްޔިތުންގެ ބިމަކުން ގޯޅި ހަދާކަށް ބިން ދޭކަށް ނުޖެހޭނެ، އުނގޫފާރުގެ ބިން މިހާ ދަތިއިރު މިގޮތައް މިކަމެއް ނުކުރެވޭނެ” ކައުންސިލަށް ގޮސްހުރި ޒުވާނަކު ބުންޏެވެ.\nއުނގޫފާރު ރައްޔިތުންގެ ބާއިންޖީނުގޭގެ ހުޅަނގުން މަގުގެ އަނެއްފަރާތުގައި ހުސްނުހީނާގެ އާއި އިންވެގެން އޮތް ބިމުގައި އުނގޫފާރު ކައުންސިލުން ކޮމިއުނިޓީ ސެންޓަރެއް (ގުރުއާން ކްލާސް ހިންގާނެ އިމާރާތެއް) އިމާރާތް ކުރުމުގެ މަސައްކަތް ފެށި ހިސާބުން އެމަސައްކަތް ހުއްޓުވުމަށާއި އެބިން އެފަރާތަށް ހޯދުމުގެ މަސައްކަތް ސަރުކާރުގެ ކަމާބެހޭ ފަރާތްތަކަށް ހުށައަޅައިގެން ހުސްނުހީނާގޭގެ ވާރިސުންގެ ފަރާތުން އަންނަނީ ކުރަމުންކަމަށް މައުލޫމާތު ލިބެއެވެ.\nމިމައްސަލަ އާއި ގުޅޭގޮތުން އުނގޫފާރު ކައުންސިލުން ބުނެފައިވަނީ މަސައްކަތް މިވަގުތައް ހުއްޓާލީ ސަރުކާރުން ވަކި އެއްޗެއް އަންގަންދެން މިވަގުތައް މަސައްކަތް ހުއްޓާލުމަށް އެންގުމުން ކަމަށެވެ.\nމިތަނުގެ މަސައްކަތް ފެށިފަހުން މަސައްކަތް ކުރަމުންދާ ކޮށްޓްރެކްޓަރަށްވެސް ދަނީ ތަފާތު ތަދިތަކާ ކުރިމަތިވަމުންނެވެ. އެގޮތުން މަސައްކަތް ފެށުމުގެ ގޮތުން މިންތައް ފާހަގަ ކުރުމަށް ޖަހާފައިހުރި ދަގަނޑު ތައް ރޭގަނޑު ވަނީ އުފުރާލާފައެވެ. އަދި ރާނާފައިވާ ފާރުން ބައެއްވެސް ބަޔަކު ވަނީ ތަޅާ ލާފައެވެ.\nހެރިޓެންސް އާރަށް ރިސޯޓުން ރ.އަތޮޅުގައި އޯޕަންޑޭއެއް ބާއްވަނީ


Mati ge aharee aammu jalsaa baahvaifi\nމަޓީގެ އަހަރީ އާއްމު ޖަލްސާގައި އެ ޖަމިއްޔާގެ ބައެއް މެންބަރުން -- ފޮޓޯ: މަޓީ\nޓޫރިޒަމް ސިނާއަތުގެ ގިނަ އަދަދެއްގެ މަހުޖަނުން ހިމެނޭ ޖަމިއްޔާ މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ) ގެ އަހަރީ އާއްމު ޖަލްސާ ބާއްވައިފި އެވެ.\nވާޗުއަލްކޮށް ބޭއްވި މަޓީގެ 31 ވަނަ އަހަރީ އާއްމު ޖަލްސާގައި އެ ޖަމިއްޔާގެ 78 މެންބަރުން ބައިވެރި ވެފައިވެ އެވެ. މި ޖަލްސާގައި މަޓީގެ ޗެއާމަން މުހައްމަދު އުމަރު މަނިކު (އެމްޔޫ މަނިކް) ގެ އިތުރުން ސެކްރެޓަރީ ޖެނެރަލް އަހުމަދު ނަޒީރު (ކްރައުން ނަޒީރު) ވެސް ބައިވެރިވަޑައިގެން ވާހަކަފުޅު ދެއްކެވި އެވެ.\nމަޓީން ބޭއްވި މި އަހަރީ އާއްމު ޖަލްސާގައި ހިންގާ ބޯޑަށް މެންބަރުން އައްޔަން ކުރުން ވެސް އޮތެވެ.\nމި ކޮމެޓީގެ ޗެއާމަންއަކީ އެމްޔޫ މަނިކު އެވެ. އަދި ވައިސް ޗެއާމަންއަކީ ޗަންޕާ ހުސެއިން އަފީފެވެ. މީގެ އިތުރުން އެގްޒެކެޓިވް ކޮމެޓީގައި ތިއްބަވަނީ އަހުމަދު ސިޔާމް (ސަން ޓްރެވަލް ސިޔާމް) އާއި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ދެ ދަރިކަލުން ކަމަށްވާ ސިޔާން ގާސިމާއި ސިޔާދު ގާސިމްގެ އިތުރުން އެމްއޭސީއެލްގެ މެނޭޖިން ޑިރެކްޓަރު ގޯޑަން އެންޑްރޫ ސްޓުއާޑް އެވެ.\nމަޓީ ބޯޑު ކުރުކޮށް\nމުހައްމަދު އުމަރު މަނިކް: ޗެއާމަން\nއަހުމަދު ނަޒީރު :ސެކްޓަރީ ޖެނެރަލް\nއައްސަދު އަލީ :ޑެޕިއުޓީ ސެކްޓަރީ ޖެނެރަލް\nއަހުމަދު ސިޔާމް މުހައްމަދު : އެގްޒެކެޓިވް ބޯޑު މެންބަރު\nއިބްރާހިމް ނޫރައްދީން : އެގްޒެކެޓިވް ބޯޑު މެންބަރު\nއިބްރާހިމް ޝިޔާން ގާސިމް : އެގްޒެކެޓިވް ބޯޑު މެންބަރު\nއިބްރާހިމް ސިޔާދު ގާސިމް : އެގްޒެކެޓިވް ބޯޑު މެންބަރު\nޒުހައިލާ މަނިކް : އެގްޒެކެޓިވް ބޯޑު މެންބަރު\nއައިޝަތު ނީނާ އަހުމަދު : އެގްޒެކެޓިވް ބޯޑު މެންބަރު\nގޯޑަން އެންޑްރިއު ސްޓުއާޑް : އެގްޒެކެޓިވް ބޯޑު މެންބަރު\nމަޓީން ބޭއްވި މި އޭޖީއެމްގައި އެ ޖަމިއްޔާ އިން މިދިޔަ އަހަރު ހިންގި ހަރަކާތްތަކުގެ މައްޗަށް ޕްރެޒެންޓޭޝަން އެއް ދިނުން ވެސް އޮތެވެ.\nރާއްޖޭގެ އެންމެ ބޮޑު އެއް ޖަމިއްޔާ ކަމަށްވާ މަޓީއަކީ ރާއްޖޭގެ އެންމެ ނުފޫޒު ގަދަ އެއް ޖަމިއްޔާ އެވެ. ހާއްސަކޮށް ސަރުކާރުން ހިންގާ ގިނަ ސިޔާސަތުގައި މި ޖަމިއްޔާ އިން ގޮތް ކިޔައި އެ ޖަމިއްޔާގެ ބަސް ހޯދަ އެވެ. ނަމަވެސް ޖަމިއްޔާއެއްގެ ގޮތުގައި މަޓީއަކީ އެހާ ހިންގުންތެރި ބައެއް ނޫނެވެ.\nޓޫރިޒަމް އިގްތިސޯދު މަޓީ


Deepika Ah Mivee Kihineh? - Vaguthu\nދިޕިކާއަށް މިވީ ކިހިނެެއް؟\nއާ އަހަރާއި ގުޅިގެން އެތައް ބަޔަކު ތަހުނިޔާ ކިޔަމުންދާއިރު، ބޮލީވުޑްގެ ބަތަލާ ދިޕިކާ ޕަދުކޯން މި ހެދީ ކޮން އެއްޗެއް ހެއްޔެވެ؟. އޭނާގެ ފޭނުން ތިބީ އޭނާ އާ ހަރުގެ ތަހުނިޔާއާއެކު އަޕްޑޭޓްތަކެއް ދޭނެ ކަމަށެވެ. އެހެން ނަމަވެސް ފޭނުންނަށް ފެނިގެން ގޮސްފައި ވަނީ އޭނާގެ މީސް މިޑިއާގެ އެކައުންޓްތަކުގައި ހުރި ޕޯސްޓްތައް ޑިލިޓްކޮށްލާފައި ވާ ކެމެވެ.\nއިންސްޓާގްރާމް ޓްވިޓާގައި ހުރި ޕޯސްޓްތައް ދިޕިކާ ޑިލިޓްކޮށްލައިފިއެވެ. ސަބަބެއް ހާމައެއް ނުކުރެއެވެ.\nބައެއް މީހުން ބުނާގޮތުގައި، މިއީ ހަމަ މޮޅު ރޭވުންގަނޑެކެވެ. އެޓެންޝަން ހޯދުމަށް ކުރަމުންދާ ކަމެކެެވެ. ނޫނީ ފިލްމެއް ޕްރޮމޯޓްކޮށްލަނީއެވެ.\nއެކި މީހުން އެކި ގޮތަށް ސުވާލު އުފައްދަމުންވެސް އެބަ ދެއެވެ. މުޅި މީސް މީޑިއާ އޭނާގެ ދެ އެކައުންޓްގެ ސްކްރީން ޝޮޓްތަކުން ފުރާލައިފިއެވެ. އެންމެންވެސް އަހަމުން ދަނީ ކިހިނެއް ވީތޯއެވެ.\nދިމިކާ ހުރިހާ ޕޯސްޓެއް ޑިލިޓް ކުރުމުގެ އާ އަހަރުގެ ތަހުނިޔާ ކިޔާފައިވާ ޕޯސްޓެއް ވަރަށް ފަހުން އާއްމުކޮށްފައި ވެއެވެ.\nމީސް މީޑިއާގައި އެހާ އެކްޓިވްކޮށް އުޅެމުންދާ ދިޕިކާއަކީ އިންސްޓަގްރާމްގައި ބޮޑު ފޭން ބޭސްއެއް ގެންގުޅޭ ތަރިއެކެވެ. އޭނާގެ ފޭން ބޭސް 5،3 މިލިއަންއަށް އަރަައިފިއެވެ. އަދި އޭނާގެ ޓްވިޓާ އެކައުންޓްގައިވެސް 27.7 މިލިއަން ފޮލޯވަރުން އެބަތިއްބެވެ.\nދިޕިކާ އެންމެ ފަހުން ފެނިގެން ގޮސްފައި ވަނީ މެގްނާ ގުލްޒާރްގެ ޗައްޕާކް އިންނެވެ. ދިޕިކާ ވަނީ 2015 ވަނަ އަހަރު ނެރުނު ދަ އިންޓާންގެ ހިންދީ ރީމޭކް ހެދުމަށް ސޮއިކޮށްފައެވެ. އަދި ޕްރަބާސްއާއެކުވެސް ފިލްމެއް ކުޅުމަށް ނިންމާފައި ވެއެވެ.\nޖެނުއަރީ 1, 2021 17:21\nތިވާނީ އާ އަހަރަށް ޕޭޖް އާކޮށްލީހެން. ތީ އާ ކަމެއްނޫން. ވަރަށް ގިނަ މީހުންކުރާ ކަމެއްތީ.


REPORT: Gan airport dhuniye aa gulhaalumuge dhathuruthah | Mihaaru\nވިޔަފާރި / ސ. ގަން\nސ. ގަމަށް މި މަހުގެ ދެވަނަ ދުވަހު ޝެޑިއުލް ދަތުރު ފެށި ސްރީލަންކަން އެއާލައިންސްގެ ފުރަތަމަ ފްލައިޓުން ފަސިންޖަރުން ފައިބަނީ --ފޮޓޯ: އަހުމަދު އަދުޝަން\n06 ޑިސެމްބަރ 2016 - 06:30\nއިނގިރޭސިން ފޭބި ފަހުން އެ އެއާޕޯޓް ތަރައްގީކުރަން ހިންގި ހަމައެކަނި މަޝްރޫއަކީ 2000 ވަނަ އަހަރުގެ ކުރީކޮޅު ގަން އެއާޕޯޓްގެ އާ ޓާމިނަލް އެޅުމުގެ މަޝްރޫއު އެވެ. އޭރުވެސް އައްޑޫގެ ރައްޔިތުންނާއި ވިޔަފާރިވެރިންގެ އެންމެ ބޮޑު ބޭނުމަކަށް ވެފައި އޮތީ ގަމުން ރާއްޖެ އިން ބޭރަށް ދަތުރުކުރެވޭނެ ގޮތެއް ހަމަޖެހުމެވެ.\nއައްޑޫގެ ރައްޔިތުންގެ އުއްމީދުތަކަށް ކޮންމެވެސް ވަރެއްގެ ހިތްހަމަޖެހުމެއް ގެނެސްދެވޭތޯ ރައީސް މައުމޫން އަބްދުލްގައްޔޫމުގެ ސަރުކާރުން މަސައްކަތްތަކެއް ކުރި އެވެ. އެގޮތުން އިނގިރޭސިވިލާތުގެ ލަގާން ކުންފުންޏާ ހަވާލުކޮށްގެން ސަރުކާރުން ގަން އެއާޕޯޓްގެ ޓާމިނަލް ބޮޑުކުރުމުގެ މަޝްރޫއެއް ހިންގުމަށް ފަހު އެތަނުގެ ނަން "ގަން އިންޓަނޭޝަނަލް އެއާޕޯޓް"ގެ ނަމަށް ބަދަލުކުރި އެވެ. ނަމަވެސް އެތަނުގެ ރަންވޭ އެކަށީގެންވާ މިންވަރަށް ވުރެ ކުޑަވުމުން ބައިނަލްއަގުވާމީ ބޮޑެތި އެއާލައިންތަކުން ގަމަށް ސީދާ ދަތުރުތައް ކުރަން ޝައުގުވެރިއެއްނުވި އެވެ.\nގަން އެއާޕޯޓްގެ ނަން ބޯޑު އިންޓަނޭޝަނަލް ވިޔަސް ހަގީގީ އިންޓަނޭޝަނަލް އެއާޕޯޓަކަށް ބަދަލުނުވެ ދިގުލައިގެން ދިއުމުގެ މައިގަނޑު ސަބަބަކީ އައްޑު އާއި ހުވަދު އަތޮޅުގައި ޓޫރިޒަމް ފުޅާވެފައި ނެތުމެވެ. ނަމަވެސް އައްޑޫގައި ބޮޑު ރިސޯޓު ހުޅުވުމާ އެކު ޗާޓަރު ބައެއް ދަތުރުތައް ޔޫރަޕުން ސީދާ ގަމަށް ފެށި އެވެ. އެކަމަކު އެއީ ހަމައެކަނި ޓޫރިސްޓުން އުފުލުމަށެވެ.\nއައްޑޫގެ އިތުރުން ހުވަދު އަތޮޅުގައި ޓޫރިޒަމް މިހާރު އަންނަނީ ފުޅާވަމުންނެވެ. ގަން އެއާޕޯޓް ތަރައްގީކުރަން ސަރުކާރުން ބޮޑު މަޝްރޫއެއް ފަށަން ނިންމީ އެހެންވެ އެވެ. ނަމަވެސް ސަރުކާރަށް އެކަނި އެކަން ކުރެވޭނެ ގޮތެއް ނެތުމުން އައްޑޫ އިންޓަނޭޝަނަލް އެއާޕޯޓްސް ކޮމްޕެނީގެ ހިއްސާގެ 30 ޕަސެންޓް ކާސާ ހޮލްޑިން އިން ގަނެ، ގަމުގެ ރަންވޭ ބޮޑުކުރުމުގެ ބިޔަ މަޝްރޫއެއް 2012 ގައި ފަށައި ރަންވޭ ވަނީ 3،100 މީޓަރަށް ދިގުކޮށްފަ އެވެ.\nރަންވޭ ދިގުކުރުމުގެ ބޭނުމަކީ ބޮއިން 777 މަރުކާގެ ބޯޓު ޖެއްސޭ ފެންވަރަށް އެތަން ތަރައްގީކުރުމެވެ. ރަންވޭ ތަރައްގީކޮށް ނިމުމާ އެކު ގަމާއި ސްރީ ލަންކާގެ ކޮލަމްބޯއާ ދެމެދު ސީދާ ދަތުރުތައް ސްރީލަންކަން އެއާލައިސުން މިހާރު ވަނީ ފަށައިފަ އެވެ. އަދި ރާއްޖޭގައި އެންމެ ފުޅާ ދާއިރާއެއްގައި ސީ ޕްލޭންގެ ހިދުމަތް ދެމުން އަންނަ ޓީއެމްއޭ އިން ހަމަ އެ ދުވަހު ހުވަދު އަތޮޅާއި ގަމާ ދެމެދު ވެސް ދަތުރުތައް ފެށި އެވެ.\nހަމާރީ ހަވޮއްޑާ ރިސޯޓު ބޭރުގައި ޓީއެމްއޭގެ ބޯޓެއް ޖައްސާފައި.\nސްރީލަންކަންގެ ދަތުރުތައް ކާމިޔާބުވާނެ\nރާއްޖެއަށް މިވަގުތު އެންމެ ގިނަ ދަތުރުތައް ކުރަމުން އަންނަ އެއާލައިން އިން ގަމަށް ސީދާ ދަތުރުތައް ފެށުމަކީ ކުރިންސުރެ އޮތް އުއްމީދެކެވެ. އެ އެއާލައިންގެ ބޭނުމަކަށް ވެފައި އޮތީ އައްޑު އާއި ހުވަދޫގެ ރިސޯޓްތަކަށް ދަތުރުކުރާ ޓޫރިސްޓުން ސީދާ ގަމަށް ގެންދިއުމެވެ. އެކަމަށް ތައްޔާރުވުމުގެ ގޮތުން ސްރީލަންކަން އިން ދިރާސާތަކެއް މީގެ އަހަރުތަކެއް ކުރިން ފެށި އެވެ.\nއެ ދިރާސާ އަށް ފަހު އެނގުނީ އެއީ ކާމިޔާބުކަމާ އެކު ކުރިޔަށް ގެންދެވިދާނެ އޮޕަރޭޝަނެއް ކަމެވެ. އެގޮތުން އެއާލައިން އިން އަމާޒުކުރީ ދަތުރުކުރާ ޕެސެންޖަރުންގެ ތެރެއިން 50 ޕަސެންޓަކީ ޓޫރިސްޓުންނަށް ހެދުމަށެވެ. އަދި އޭގެ އިތުރުން 30 ޕަސެންޓަކީ އެ ސަރަހައްދުގައި ވަޒީފާ އަދާކުރާ މީހުންނެވެ. ބާކީ 20 ޕަސެންޓަކީ ދިވެހިންނެވެ.\n"އަޅުގަނޑުމެން ވަރަށް ގިނަ މަސައްކަތްކޮށްގެން ޑިސެމްބަރު ދެވަނަ ދުވަހު މިކަން މިފެށުނީ. އަޅުގަނޑުމެން އުއްމީދުކުރި ވަރަށް މިހާރު ވެސް ޕެސެންޖަރުން ލިބެމުން އެބަ ދޭ. ފުރަތަމަ ހަތަރު ދަތުރު ނިންމާލިއިރު ވަރަށް ކާމިޔާބު،" ސްރީލަންކަންގެ ރާއްޖޭގެ އެޖެންޓް އިނަ މޯލްޑިވްސްގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވި އެވެ.\nއޭނާ ވިދާޅުވީ ފުރަތަމަ ފްލައިޓާއި މިއަދުގެ ފްލައިޓް އޮތީ ފަސިންޖަރުންނާއި ކާގޯ އިން ފުލްވެފައި ކަމަށެވެ.\n"އަޅުގަނޑުމެންނަށް ކޮޅަކަށް 80 މީހުން ލިބުނަސް އެންމެ ރަނގަޅު. ދެކުނު ހަތަރު އަތޮޅުގެ އާބާދީ އާއި އެ ސަރަހައްދުގައި ހުޅުވާފައިވާ ރިސޯޓްތަކަށް ބަލާއިރު އެކަށީގެންވާ ރަނގަޅު މިންވަރަކަށް ފަސިންޖަރުން ލިބޭނެ،" ފިރާގު ވިދާޅުވި އެވެ.\nސްރީލަންކަންގެ އެޖެންޓް އުއްމީދުކުރަނީ ކުރިޔަށް އޮތް ހަ މަހެއްހާ ދުވަހުގެ ތެރޭގައި ބޭނުންވާ މިންވަރަށް ފަސިންޖަރުންނާއި ކާގޯ ލިބޭނެ ކަމަށެވެ.\n"އަޅުގަނޑުމެންނަށް މިކަން އެކި ސަބަބުތަކާ ހެދި ފެށުން ލަސްވީމަ ޓޫރިސްޓުން ލިބުން މަދުވީ. އެއީ ޓޫރިސްޓުން ކުރިއާލައި އެއާލައިން އަދި ރިސޯޓް ބުކިން ހަދާތީ. އަޅުގަނޑުމެން މިހާރު ވެސް މި ބަލަނީ މާޗް މަހުން ފެށިގެން ދުވާލަކު ފްލައިޓެއް ގަމާއި ކޮލަމްބޯއާ ދެމެދު ދަތުރުކުރެވޭތޯ،" ފިރާގު ވިދާޅުވި އެވެ.\nސްރީލަންކަން އިން ވަނީ ދެކުނު ސަރަހައްދުގެ ޓޫރިޒަމް އިތުރަށް އިސްތިހާރުކުރުމަށް ބޭރުގެ އޮޕަރޭޓަރުންނާ ގުޅިގެން ވަރުގަދަ ކެމްޕޭނެއް ފަށަން ނިންމައިފަ އެވެ. އެގޮތުން އަންނަ ޖެނުއަރީ މަހު އޭޝިއާގެ ޓުއާ އޮޕަރޭޓަރުންތަކެއް ގަމަށް ގެންދާނެ އެވެ.\nފިރާގު ވިދާޅުވި ގޮތުގައި ގަމަށް ދަތުރުތައް ފެށިއިރު ދިމާވެފަައިވާ އެންމެ ބޮޑު މައްސަލައަކީ ވޯކް ވިސާގައި ތިބި ބިދޭސީންނަށް ގަމުން ކޮލަމްބޯއަށް ދަތުރުނުކުރެވުމެވެ.\n"ވޯކް ވިސާ ހޮލްޑަރުންނަށް މިވަގުތު ދަތުރެއް ނުކުރެވޭ. އައްޑު އާއި ފުވައްމުލަކުގައި މިވަގުތު 1،000 ސްރީ ލަންކާ މީހުން އެބަ އުޅޭ. އެއީ އަޅުގަނޑުމެންނަށް ވަރަށް މުހިންމު މާކެޓެއް. އެ ސަރަހައްދުގެ ރިސޯޓްތަކުގައި މަަސައްކަތްކުރާ ލަންކާގެ ބައެއް މީހުން ބޭނުންވޭ ހަފުތާ ބަންދާ ދިމާކޮށް ވެސް ދަތުރުކުރަން. އެކަމަކު މިހާރު އެ ފުރުސަތެއް ނެތް،" އޭނާ ވިދާޅުވި އެވެ.\nގަމާއި ކޮލަމްބޯއާ ދެމެދު ސްރީލަންކަން އިން ދަތުރުތައް ފެށިއިރު ޓިކެޓްގެ އަގު މާލެއިން ވިއްކާ އަގަށް ވުރެ ބޮޑުވުމަކީ އައްޑޫގެ ބައެއް މީހުން ކުރަމުން އަންނަ ޝަކުވާއެކެވެ. ނަމަވެސް އިނަ މޯލްޑިވްސް އިން ބުނަނީ އަގު ބޮޑު ނޫން ކަމަށެވެ. އަދި ލޯޑް އިތުރުވަމުންދާ މިންވަރަކުން އަގުތައް ތިރިކުރަން މަސައްކަތްކުރާނެ ކަމަށް ވެސް އެ ކުންފުނިން ބުންޏެވެ.\n"ޓިކެޓްގެ އަގުތައް މިވަގުތު މިއުޅެނީ 330 ޑޮލަރުން ފެށިގެން. ނަމަވެސް ލޯޑު އިތުރުވަމުންދާ މިންވަރަކުން އަގު ހެޔޮ ފެއާތައް ވެސް ތައާރަފްކުރަން މަސައްކަތްކުރާނަން. މިހާރު ވެސް ކޮލަމްބޯ ފިޔަވައި އެހެން ސެކްޓާތަކަށް ޓިކެޓް މި ވިއްކަނީ މާލެއިން ފުރާއިރު ވެސް ވިއްކާ އަގުގައި،" ފިރާގު ވިދާޅުވި އެވެ.\nއިނަ މޯލްޑިވްސް އިން ދެކޭ ގޮތުގައި ސްރީލަންކަންގެ ދަތުރުތައް ގަމަށް ފެށުމުން އައްޑު އާއި ފުވައްމުލަކުގެ ވިޔަފާރިވެރިންނަށް މުދާ އުފުލަން ވަރަށް ބޮޑެތި ފަސޭހަތަކެއް ލިބޭނެ އެވެ.\nއަޅުގަނޑުމެން ވަރަށް ގިނަ މަސައްކަތްކޮށްގެން ޑިސެމްބަރު ދެވަނަ ދުވަހު މިކަން މިފެށުނީ. އަޅުގަނޑުމެން އުއްމީދުކުރި ވަރަށް މިހާރު ވެސް ޕެސެންޖަރުން ލިބެމުން އެބަދޭ. ފުރަތަމަ ހަތަރު ދަތުރު ނިންމާލިއިރު ވަރަށް ކާމިޔާބު، ފިރާގު\n"ދުވަސްކޮޅަކުން ފެނިދާނެ ބެންކޮކުން ޓީވީ ގެންގޮސްގެން ވިއްކާ އައްޑޫގައި ވިއްކާ ތަން. މިހާރު ވެސް ތަރުކާރީ އާއި މޭވާ ވިއްކާ ފިހާރަތައް މަދުމަދުން ދަނީ ހުޅުވަމުން. މިހާރު ވެސް ވިޔަފާރިވެރިންނަށް މިވަނީ ވަރަށް ބޮޑުތަން ފަސޭހަވެފައި،" ފިރާގު ވިދާޅުވި އެވެ.\nފުވައްމަލަކުގެ ވިޔަފާރިވެރިއަކު ބުނީ ފުވައްމުލަކުން މާލެ އައިސް ކޮލަމްބޯ ނުވަތަ ބެންކޮކަށް ދާން ކުރާ ހަރަދަށް ވުރެ ގަމުން ކޮލަމްބޯ ނުވަތަ ބެންކޮކަށް ދަތުރުކުރަން ކުރާ ހަރަދު މިހާރު ކުޑަ ކަމަށެވެ.\n"އަޅުގަނޑުމެން ވަރަށް ބޮޑަށް އުއްމީދުކުރި ކަމެއް ގަމާއި ކޮލަމްބޯއާ ދެމެދު ދަތުރުތައް ފެށުމަކީ. މިހާރު އަޅުގަނޑުމެން އަތުން މާލެ ދާން ކޮޅަކަށް މަދުވެގެން 1،350ރ. އެބަ ހަރަދުވޭ. އޭގެ އިތުރުން ކޮލަމްބޯއަށް ދެކޮޅަށް 250 ޑޮލަރު ހަރަދުވާއިރު ފުވައްމުލަކާއި މާލެއާ ދެމެދު ދެކޮޅަށް 180 ވަރަކަށް ޑޮލަރު ހޭދަކުރަން ޖެހޭ. ނަމަވެސް މިހާރު ގަމަށް ދިއުމަށް ފަހު ކޮލަމްބޯ އަށް ދާން ކުރަން ޖެހޭ ހަރަދު އެތައް ގުނައެއް ވަނީ ހެޔޮވެފައި،" އޭނާ ބުންޏެވެ.\nއިނަ މޯލްޑިވްސް އިން މިހާރު ދަނީ ދުބާއީގެ ބަޖެޓް އެއާލައިނެއް ކަމަށްވާ ފްލައި ޑުބާއީގެ ދަތުރުތައް ވެސް ގަމަށް ފަށަން މަސައްކަތްކުރަމުންނެވެ.\n"ފްލައި ޑުބާއީން ވެސް އެބަ އޮތް ޝައުގުވެރިކަން ފާޅުކޮށްފައި. އެ އެއާލައިނުން ވެސް ދަނީ އަންނަ ސަމާގައި ދަތުރުތައް ފެށޭތޯ. އެ މީހުން ވެސް ބުނެފައި ވަނީ އެއް ބަޔަކު ފަށައިފިއްޔާ ތިމަންނަމެން ވެސް ފަށާނަމޭ،" ފިރާގު ވިދާޅުވި އެވެ.\nޓީއެމްއޭގެ އާ ފެށުން ގަމުން\nގަން އެއާޕޯޓްގެ ރަންވޭ ނިމެންވާއިރަށް ޓްރާންސް މޯލްޑިވިއަން އެއާވޭސް (ޓީއެމްއޭ) ވެސް އޮތީ ގަމާއި ހުވަދު އަތޮޅުގެ ރިސޯޓްތަކާ ދެމެދު ދަތުރުތައް ފަށަން ފިޔަގަނޑު ހުޅުވާލައިގެންނެވެ. ޓީއެމްއޭ އަކީ ގަން ތަރައްގީކުރި އައްޑޫ އިންޓަނޭޝަނަލް އެއާޕޯޓް ކޮމްޕެނީގެ އެއް ހިސާދާރު އަދި މަޝްހޫރު ވިޔަފާރިވެރިޔާ ޗަމްޕާ ހުސެއިން އަފީފްގެ ހިއްސާ އޮންނަ ކުންފުންޏެވެ.\nއޭއައިއޭ އިން ގަމުގެ ސީ ޕްލޭން އޮޕަރޭޝަން ޓީއެމްއޭއާ ހަވާލުކުރުމުގެ އެއްބަސްވުމުގައި ސޮއިކުރީ މިދިޔަ މަހުގެ 15 ވަނަ ދުވަހު އެވެ.\nގަމުގެ ސީ ޕްލޭން ބޭސްގައި މަޑުކޮށްފައި އޮތް ސީޕްލޭނެއް: ޓީއެމްއޭ އިން މިހާރު ވަނީ ގަމާއި ހުވަދުއާ ދެމެދު ދަތުރުތައް ފަށާފައި. ފޮޓޯ: ޓީއެމްއޭ\nޓީއެމްއޭ އިން އައްޑު އާއި ހުވަދުއާ ދެމެދު ދަތުރުތައް ކުރަން 15 މީހުންގެ ޖާގައިގެ ބޯޓެއް ވަނީ ގެންގޮސްފަ އެވެ. ނަމަވެސް ކުރިޔަށް އޮތް ތަނުގައި ޓޫރިސްޓުންގެ އަދަދު އިތުރުވަމުން އަންނަ މިންވަރަކުން އިތުރު ބޯޓުތައް ގަމަށް ގެންދަން އެ ކުންފުނިން ވަނީ ނިންމައިފަ އެވެ.\n"އަޅުގަނޑުމެންނަށް މިވަގުތު އެއް ބޯޓުން ފުދޭ. ޓޫރިސްޓުން އުފުލުމުގެ އިތުރުން ފޮޓޯ ފްލައިޓާއި އެކްސްކާޝަން ދަތުރުތައް ވެސް އަޅުގަނޑުމެން ކޮށްދެން،" ޓީއެމްއޭގެ އޮފިޝަލަކު ވިދާޅުވި އެވެ. ގަން އެއާޕޯޓް އަލުން ތަރައްގީކުރި އިރު ސީޕްލޭނަށް ހާއްސަ ބައެއް ވެސް ވަނީ ހަދައިފަ އެވެ.\n"އަޅުގަނޑުމެން ވަރަށް ބޭނުންވި ކަމެއް ގަމަށް އިންޓަނޭޝަނަލް ދަތުރުތައް ފެށުމަކީ. ކުރިޔަށް އޮތް ތަނުގައި އައްޑޫ އަދި ހުވަދުއަށް ވެސް އަންނަ ޓޫރިސްޓުން ބޭނުންކުރާނީ އެ ރޫޓު،" އޭނާ ވިދާޅުވި އެވެ.\nގަމުން މިހާރު މި ފެންނަ މަންޒަރަކީ އެ ސަރަހައްދުގެ ރައްޔިތުން މީގެ އެތައް އަހަރެއް ކުރިން ވެސް ދުށް ހުވަފެން ހަގީގަތަކަށް ވަމުން އަންނަ ތަނެވެ. އެ ދަތުރުގެ ކާމިޔާބުވުން ވަރަށް މުހިންމެވެ.\nޓީއެމްއޭ ސ. ގަން ޓޫރިޒަމް ސްރީލަންކަން އެއާލައިންސް އައްޑޫ ގަން އެއާޕޯޓްސް ކޮމްޕެނީ ސްރީ ލަންކާ\n26 ކޮމެންޓް,2ރިއެކްޝަންސް\nގަން އެއާރޕޯރޓް ދުނިޔެ އާއި ގުޅާލާ އަދި ފޯއްމުލައް ސިޓީ އަކަށް ބަދަލު ކުރީ އެއީ މަމެންގެ ވެރިކަމުގައެވެ. މަމެން ޕިންކީންގެ ވެރިކަމަކީ އެއީ އައްޑޫ އާއި އަދި ފޯއްމުލަކު ރައްޔިތުންނަށް ފާގަތި ކަން ހަމަ އެކަނި ގެނެސްދޭނެ ވެރިކަމަކީ. މާ ބޮޑަށް ޕްރޮޕެގެންޑާ ނުފަތުރާ އެކަން މިކުރަނީ މަމެން ޕިންކީން އެކަނި އެވެ. ނެވަރ ސީން ސަޗް އަ ސްޓްރެއިޓް ފޯވާރޑް ލީޑަރޝިޕް..\nއައްޑޫ ގައި ޓުއަރިޒަމެއް ނުއެއްހިންގޭނެ. މިކަން ކުރެވޭނީ ހުވަދު އަތޮޅުގައި މިހާރު ހިންގަމުންދާ7ރިސޯޓުގެ އިތުރުން ނުހެދިފަ ހުރި ރަށްތައް ވީހާވެސް ނިމިގެން ، އަދި ހުވަދު އަތޮޅުގައިގައިވާ 200 އަށް ވުރެ ގިނަ ފަޅުރަށްތައް ތަރައްގީ ކޮށް ، އަދި ގަމާއި ހުވަދު އަތޮޅާއި ސީޕްލޭން ދަތުރު އިތުރުކޮއްގެން.... ނަމަވެސް ގައުމީ އެއާލައިން ބަގުރޫޓް ވެދާނެތީ ސަރުކާރުން މިފުރުސަތު އެހެން ބަޔަކަން ނުދޭނެކަން ކަށަވަރު ، އަދި ހުވަދު އަތޮޅަށް މިހާރު ކުރަމުން ދަތުރު ތައްގެއްލިދާނެތީ މިހާރު ސްރީލަންކަން ދަތުރު ތައް ދުވަސް ކޮޅަކުން ސަރުކާރުން ހުއްޓުވާނެ .\nތި ހެން ނުބުނެ ހުވަދޫ...އައްޑޫ ވަރުގެ ރަށެއް ނޯންނާނެ މި ދިވެހި ޱަޒީރާއަކު...\nޓިކެޓްގެ އަގާއި ކާގޯގެ އަގު ތިރި ކޮށްފިނަމަ މިހާރަށްވުރެ ރަގަޅު މާކެޓެއް ލިބޭނެ.\nއައްޑޫ ގަމުގެ އެއާރޕޯރޓް އިންޓަރނޭޝަނަލް އެއާރޕޯރޓް އަކަށް ބަދަލު ކޮށް މިސަރަހައްދުގެ ލިޓިލް ސިންގަޕޯރ އަށް ރާއްޖެ ބަދަލު ކޮށްލަން މަމެން ޕިންކީން ކުރާ މަސައްކަތަށް އިތުރު ދިރުމެއް އަންނަނީ އެވެ. އައި ހޭވް ނެވަރ ސީން ސަޗް އަ ބިއުޓިފުލް ޑިސިޝަން ދޯ. ނެވަރސީން ސަޗް އަ ލަވްލީ ސީޒަން ދޯ. މިހެން މިވަނީ މަމެން ޕިންކީންގެ ލީޑަރޝިޕް އިން އައްޑޫ ސިޓީ އަދި ފޯއްމުލަކުގެ ސިޓީ ގެ އިގްތިސާދު އާލާ ކޮށް އާރޯ ކުރަން ކުރާ މަސައްކަތުގެ ނަތީޖާ އެވެ. ވީ ވިލް ނެވަރ ފޮރގެޓް ދަ ވޭ ޔޫ ޕޭވް ޑިވެލޮޕްމެންޓް ފޯރ އަސް.\nޕިންކީންނަކީ ޒީރޯ، ތިޔަ ކަމުގައި ހީރޯ އިންނަކީ، ޗަމްޕާ، ވަހީ، އަންނި. އެމީހުން ކުރި މަސައްކަތް ފެންނަންއޮތީ. ޕިންކީން ކުރަންޖެހޭ ކަންތައް ނުނިމެނީ އަދިވެސް. އެއީ ބޯޑާކޮންޓްރޯލް. ޕިންކީން ލަދު ގަނެބަލަ. ކޮބާތަ އެއްކަލަ މަ މާމޮޅު އިމިގްރޭޝަންސް.\n* މުހައްމަދު ފިރާގު ވިދާޅުވިހެން ބެންގކޮކުން ޓީވީ އާއި ލަންކާއިން ތަރުކާރީ ގެނެސްގެން މާލޭގެ ''ރަންބިމުގައި'' ޖެހުމުން އަގުއުފުލޭގޮތަށް އަގު މައްޗަށް ނުގޮސް ދެކުނުގެރައްޔިތުންނަށް ލިބޭނެމަގު ތަނަވަސް ވުމަކީ އުފަލެއް. * ސްރީލަންކަން ގެ ސަބަބުން ތިޔަ ސަރަހައްދަށް ބޭރުފައިސާ އެތެރެ ކުރެވޭނެ މާހައުލެއް އުފެއްދުމަށް ވެސް މުހައްމަދު ފިރާގު ގެ ވިސްނުން ބެހެއްޓުން މުހިންމު ކަމުގައި ދެކެން. މިގޮތުން ހުވަދޫ އަތޮޅަކީ ރާއްޖޭގައި އެންމެ ފުޅާދާއިރާއެއްގައި ހިކިމަސް ނުވަތަ ސިލޯނު މީހުން ކިޔާގޮތަށް ނަމަ Maldive Umbalakada އުފައްދާ ސަރަހައްދު. * ހިކިމަހުގެ އިތުރުން ހުވަދޫ އަތޮޅުގައި ރާއްޖޭގެ މަސްވެރިކަމުގެ އުފެއްދުން ތައްޔާރު ކުރާ އެންމެ ބޮޑު އެއް ފެކްޓަރީ އެބަހުރި. އަދި ފުވައްމުލަކުގައި މަސްވެރިކަމުގައި ހަރަކާތް ރެރިވާ ޕްރައިވެޓް އެންމެ ބޮޑޫ ކުންފުނި Ensis Fisheries ކާރުހާނާ އެބަހުރި އަދި Big Fish Processing Factory ގެ ވިޔަފާރި ހަރަކާތް ވެސް މިސަރަހައްދުގައޮ އޮތް ކަމަށްވޭ. * އެހެން ކަމަށްވާނަމަ އައްޑޫ ގެ މަގުން Export ކުރާ މުދަލަށް ސްރީލަންކަން އިން ''ވަރަށް ޙާއްސަ Freight ތައް ދެއްވައިގެން'' ސަރަހައްދުގައި ވިޔަފާރި ހަރަކާތް އިތުރުކޮށް ތިބޭފުޅުންނަށް ވެސް ވިޔަފާރި ލިބޭނެ ގޮތަށް ކަންކަން ކުރެއްވުން މުހިންމު. * ސްރީލަންކަން ގެ ގޭން ދަތުރު ތަކަކީ ކާމިޔާބް ދަތުރު ތަކަކށް ނުވާނެ ކަމަށާއި ''ބޮޑޫ ނަގުލަށް ގޮސް ދުވަސް ކޮޅަކުން ހުއްޓާލާނެ'' ކަމަށް ބުނާ މީހުންނަށް ނޭގޭ ކަމަކީ ސްރީލަންކަން އެއަރލައިން އަކީ ދުނިޔޭގެ އެތަސް ސަތޭކަ ޑެސްޓިނޭޝަން ތަކެއްގައި އަމިއްލަ އޮފީސް ހުޅުވައި ވައިގެ ދަތުރުގެ ހިދުމަތުގެ އިތުރުން ބޮޑު Travel Agency އެއް ހިންގާ ކުންފުންޏެއްކަން. އަދި ދުވަސް ކޮޅެއްފަހުން އެ ކުންފުނީގެ %80 ހިއްސާ އަމިއްލަ ކުރާ ބްލެކް ސްޓޯން އަކީ އެމަރިކާގެ ތަނަވަސް ފައިސާހުރި ކުންފުންޏެއްކަން. / މިނިވަންކަން ، އައްޑޫ ސިޓީ\nބަލަ އުތުރުގެ ޒުވާނާގެ ނަމުގަ ކޮމެންޓްކުރި މީހާ ބުނަން، ބޮއިން 777 ޖެއްސޭވަރުގެ 3.5 ކިލޯ މީޓަރު ރަންވޭ އެއް ނަގަންޏާ ތިޔަރަށުން މީހުން ބާލާ އެހެންތަނެއްގަ ވަޒަންވެރި ކުރުވަންޖެހޭ. އެކަމަށް ހަރަދުވޭ2އެއަރ ޕޯޓް އަޅަންދާ ވަރު. މިހާރު އޮތް ގޮތުން ނެގެނީ އެންމެ 2.3 ކިލޯ މީޓަރ.އެއީ އަސްލު މާނައިގަ އިންޓަރނޭޝަނަލް އެއަރ ޕޯޓެއް އޮޕަރޭޓް ކުރެވޭނެ ދިގުމިނެއް ނޫން. އެހެންވީމަ ކުޑަ ހަރަދަކުން އެވަރުގެ ރަންވޭއެއް އެޅޭނެ ވަރުގެ އުތުރުގެ އެހެން ރަށަކު އެއަރޕޯޓް އެޅުން މާ މުހިންމު\nޢަދި އޮޅުން ފިލަންވާ ވަރަށް ނުފިލާ ތިހިރީ.\nޗަންޕާ އަފީފުއަށް އައްޑުއަށް ކުރިމަތިލައިފިނަމަ އައްޑޫ ރައްޔިތުންގެ%95 ވޯޓު ލިބޭނެކަން ކަށަވަރު\nގަން އެއަރޕޯޓު ތަރައްގީ ކުރުމަށް ބެންކު އޮފު މޯލްޑިވިސް އިން އެންމެފަހުން ދޫކުރި ލޯނު ދޫކުރީ ޗަންޕާ އަފީފު ޕާސަނަލް ގެރެންޓީ ދިނުމުން. ޗަންޕާ އަފީފުއަށް ވަރަށް ބޮޑަށް އައްޑޫ ރައްޔިތުން ޝުކުރު ދަންނަވާ\nސެލިއުޓު ޔޯ ސަރ. ޗަމްޕާ ބްރއދާސް.....\nއައްޑު އަތޮޅަކީ އެއީ ރާއްޖޭގެ ދެވަނަ އަށް އެންމެ ބޮޑު އާބާދީ އެވެ. ނިސްބަތުން އެންމެ ސްކިލްޑް މީހުން ގިނަ އަދި އެގްރެސިވް ކޮށް މަސައްކަތް ކޮށް މީހުންނަށް ޗެލެންޖް ކޮށްގެން މަސައްކަތް ކޮށް ދުނިޔޭގައި ކާމިޔާބު ހޯދުމުގައި އައްޑޫގެ ރައްޔިތުންނާއި މާލެ ސަރަހައްދުގައި ދިރިއުޅޭ މީހުންނާއި ތިބެނީ އެއް ޕޭޖެއްގައެވެ. އެހެންވުމުން އެމީހުންނަށް ވިޔަފާރީގައި މާލެ ސަރަަހައްދުގައި ތިބި ޖަޔަންޓް ބިޒްނެސް މަނުންނާއި އެކު މަސައްކަތް ކުރެވި އެމީހުންގެ ޕާރޓްނަރުންނަށް ތިބެވެނީ ވެސް. އައްޑޫގައި ލޯޔަލް އެން ފެއިތްފުލް މީހުން ވަރަށް ލޯޔަލް ވެފައި އަދި ފެއިތްފުލް އެވެ. މަސައްކަތަށް ޑިވޯޓްވެ މަސައްކަތަށް އަޅުކަން ކުރާ މީހުން ވެސް ގިނަ އެވެ. ކަން މިހެން ހުރުމުން މިފަދަ ސޮސައިޓީ އެއް މަމެން ޕިންކީންގެ ވެރިކަމުގައި ނިގްލެޓް މަމެން ނުކުރާނަމެވެ. އެހެން ވެއްޖެނަމަ ރާއްޖޭގައި އެތްނިކް ވަޔަލެންސް އަށް މަގުފަހިވެގެން ގޮސް އިރާގުގައި އަދި ޔަމަނުގައި މިހާރު އޮތް ފަދަ ޑިވިޜަން ތަކެއް އުފެދިގެން ދާނެއެވެ. މަމެން ޕިންކީން މިބަލަނީ އައްޑޫ އާއި ފޯއްމުލައް އެއީ ދެކުނުގެ ތަރައްގީ ގެ އިގްތިސާދީ ހަބަކަށް ހެދޭތޯއެވެ.\nއިރަކު އައްޑޫގައި ވިސްނުންތެރި، އުފެއްދުންތެރި ތިޔަބުނާ "ސްކިލްޑް" ބަޔަކު ތިއްބަސް މިއަދުގެ ޙާލަތައްބަލާއިރު ނިސްބަތުން އެއްމެ ކޮހުން ގިނައީ އައްޑޫގަ. އެހެންނަމަކަ ޗަމްޕާ އަމިއްލަ ޖީބުން ޚަރަދުކޮށް ޝްރީލަންކަން އިން އިސްނަގައިގެން (މިސަރުކާރުގެ އެއްވެސް އެްބާރުލުމެއްނެތި) ފެށި ތިޔަ ބޮޑު އޮޕަރޭޝަންގައި، ސަރުކާރުން ފުރިހަމަކުރަންޖެހޭ ބައި ފުރިހަމަ ނުވުމުގެ ސަބަބުން ވޯކްވިސާ އާއި އަލައް އަންނަމީހުން އައިސް ފުރުމުގެ ބައި. އާދެ! އެއްމެ މުހިއްމު ރުކުން އެއޮތީ އިހުމާލުވެފަ. އެއީ އިމިގްރޭޝަންސްގެ ނުކުޅެދުންތެރިކަންތީ ނޫނީ ވެރިމީހާ ގެ ނާޤާބިލު ކަމުންތޯ ސުވާލުކުރަނޭ ކިތައްމީހުންތޯ....ކޮބާތޯ އެއްކަލަ އުގުޅޭ މެމްބަރުން..ހުއް\nޕީޕީއެމް އިން އައްޑޫގައި އެޅުމަށް ވައުދުވެފައިވާ 5000 ޓުވަރިސްޓު ބެޑު އަވަަހަށް އަޅާ ނިއްމާ. ކޮބާ އިސްމެހެލާ ހެރަ، ހަންކެޑެ، ސަވާހިލި


މިއިދާރާގެ ނަމްބަރ: (IUL)337/337/2019/15 ( 17 މާރޗް 2019) އިޢުލާންއާއި ގުޅިގެން ޝަރުތު ހަމަވާ އެއްވެސް ފަރާތަކުން ކުރިމަތި ލައްވާފައިނުވާތީ އެ އިޢުލާން ބާޠިލްކޮށް އަލުން އެމަޤާމަށް އިޢުލާން ކުރީމެވެ.\n2. އޮފީހުގެ ދުވަހު ޔައުމިއްޔާ ލިޔުމަށް ބޭނުންވާ މަޢުލޫމާތާއި އަހަރު ނިމުމުން އަހަރީ ރިޕޯޓަށް ބޭނުންވާ މަޢުލޫމާތު އިދާރީ ސެކްޝަނަށް ދިނުން.\nހ- އިދާރާގެ ދުވަހު ޔައުމިއްޔާއަށް ބޭނުންވާ އެންމެހާ މަޢުލޫމާތު ތަކާއި ސެކްޝަނުގައި ކުރެވޭ މުހިންމު ކަންކަމުގެ މަޢުލޫމާތު ޔައުމިއްޔާ ލިޔެބަލަހައްޓާ ސެކްޝަނާ ޙަވާލުކުރުން.\nށ- އިދާރާއިން ތައްޔާރުކުރެވޭ އަހަރު ރިޕޯޓްތަކަށް ބޭނުންވާ މަޢުލޫމާތެއް ވާނަމަ އެ މަޢުލޫމާތެއްވެސް އަހަރީ ރިޕޯޓް ލިޔެ ބަލަހައްޓާ ސެކްޝަނަކަށް އަހަރު ނިމުމުމާއެކު ފޮނުވުން.\nނ- ޔައުމިއްޔާއާއި، އަހަރީ ރިޕޯޓަށް ބޭނުންވާ މައުލޫމާތު ފޯރުކޮށްދޭނީ ކައުންސިލްގެ ރައީސްއާއި މަޝްވަރާކޮށް ލިޔުމަކުން ނުވަތަ އީމެއިލްގެ ޒަރީޢާއިންނެވެ.\n3. ސެކްޝަނުން ކުރުމުން ދާ މަސައްކަތްތަކާ ގުޅޭގޮތުން ހަދަންޖެހޭ އެއްވެސް ރިޕޯޓެއް ވާނަމަ އެރިޕޯޓެއް ކަނޑައެޅިފައިވާ މުއްދަތުގެ ކުރިން ތައްޔާރުކޮށް ކައުންސިލާ މަޝްވަރާކުރުމަށްފަހު ފޮނުވަންޖެހޭ އެންމެހާ މުޢައްސަސާތަކަށް މެއިލް ކުރުން/ފެކްސްކުރުން\n4. ރަށުގެ ތަރައްޤީގެ އެންމެހައި ޕްލޭންތައް އެކުލަވައިލުމުގައި ކައުންސިލާއި ސެކްޝްޝަން ހިންގަވާ ބޭފުޅެއް ނިންމަވާ ޕްރޮޖެކްތަކާ ގުޅޭގޮތުން ތަރައްޤީއަށް ކުރެވޭ އެންމެހައި ކަންތައްތައް ހިންގާ ބެލެހެއްޓުން\n5 ސަރުކާރާއި އެކި ފަރާތްތަކުން ރަށުގައި ހިންގާ ޕްރޮޖެކްޓްތައް ހިންގުމަށް ބޭނުންވާ އެހީތެރިކަން ދިނުމާއި،މޮނިޓަރކޮށް ބެލެހެއްޓުން\nހ- ސަރުކާރާއި އެކި ފަރާތްތަކުން ރަށުގައި ހިންގާ ޕްރޮޖެކްޓްތައް ހިންގުމަށް ބޭނުންވާ އެހީތެރިކަން ދިނުމާއި، މޮނިޓަރކޮށް ބެލުން\nށ- ޕްރޮޖެކްޓްތަކާބެހޭ ފައިލްތައް ހެދުމާއި އެކިއެކި ޕްރޮޖެކްތަކާބެހޭ އެންމެހާ ލިޔެކިޔުންތައް ބެލެހެއްޓުމާއި، ޕްރޮޖެކްޓްތަކާބެހޭ މެސެޖުސިޓީގެ ޖަވާބުދިނުމާއި، ޕްރޮޖެކްޓްތަކާ ގުޅިގެން ކައުންސިލާ ސެކްޝަންގެ ވެރިޔާ އަންގަވާ ކަންކަން ކުރުން\n6. ރަށުގެ ތަފާސް ހިސާބުތައް ހެދުމަށް ބޭނުންވާ އެންމެހާ މަޢްލޫމާތު މަހުންމަހަށް އަހަރުން އަހަރަށް އިދާރާގެ އެކިއެކި ސެކްޝަންތަކުންހޯދާ އެއްކޮށް ރެކޯޑްކުރުމާއެކު އެކިކަންކަމާގުޅޭ ތަފާސް ރިޕޯޓްތައް ތައްޔާރުކުރުން\n7. ދިވެހި ރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނުގެ 23 ވަނަ މާއްދާގެ ހ - ގައި ބަޔާންކޮށްފައިވާ ރަށް ތަރައްޤީކުރުމުގެ މަސައްކަތް ކައުންސިލާ،ސެކްޝަންގެ ހެޑެއްގެ ގޮތުން މަސައްކަތް ކުރައްވާ ބޭފުޅަކު އަންގަވާ ކަމެއް ކުރުން (23 - ހ)\n8- ރައްޔިތުންގެ ބައިވެރިވުމާއި އެކު ރަށުތަރައްގީގެ ޕްލޭން އެކުލަވާލައި މިގޮތުން އެކުލަވާލެވޭ ރަށުތަރައްގީގެ ޕްލޭން އަތޮޅުކައުންސިލަށް ފޮނުވުން (23 ށ)\nހ- ތަރައްޤީ ޕްލޭން އެކުލަވާލުމަށްޓަކައި އެކިއެކި ދާއިރާތަކުން މީހުންނަގާ ލިސްޓްކުރުމާ، ކައުންސިލާ އިދާރާގެ އެންމެހާ މުވައްޒަފުންގެ މެދުގައި ބައްދަލުވުމެއް ބޭއްވުން\nށ- ކައުންސިލާ ސެކްޝަންގެ ވެރިންގެ މަޝްވަރާގެ މަތީން ތަރައްޤީ ޕްލޭން އެކުލަވާލުމަށް ބޭއްވޭ ވޯރކްޝޮޕްގެ ޕްރޮގްރާމް ތައްޔާރުކުރުން\nނ- ތަރައްޤީ ޕްލޭން އެކުލަވާލުމަށް ބޭއްވޭ ވޯރކް ޝޮޕަށް ހިނގާނޭ އެންމެހާ ޚަރަދުތައް ބަލާ ބަޖެޓްސެކްޝަނަށް ހުށަހަޅާގެން އެތަކެތި ހޯދާ ތައްޔާރުވުން\n9. ރަށު ތަރައްޤީ ޕްލޭން ތަންފީޒް ކުރުން (23 ނ)\nހ- ރަށުކައުންސިލުން އެކުލަވާލައި އަތޮޅު ކައުންސިލަށް ފޮނުވާ ތަރައްޤީގެ ޕްލޭނަށް ރިޢާޔަތް ކުރެވިގެން ސަރުކާރުންއެކަށައަޅާ މަޝްރޫޢު ތަކުގެ ތެރެއިން ރަށުކައުންސިލުން ތަންފީޒު ކުރުމަށް ރަށުކައުންސިލާ ސަރުކާރުން ޙަވާލުކުރާ ތަރައްޤީގެ މަޝްރޫޢުތައް ޤާނޫނުގައިވާ ގޮތުގެމަތިން ތަންފީޒު ކުރުން.\nށ- ތަރައްޤީގެ އެކިއެކި މަޝްރޫޢުތައް ހިނގާނުހިނގާގޮތް ބެލުމުގައި ސަރުކާރުގެ މިނިސްޓްރީ ތަކަށާއި، އަތޮޅު ކައުންސިލަށް އެހީތެރިވެދީ، ތަރައްޤީގެ މަޝްރޫޢުތައް ތަންފީޒު ކުރުމުގައި އަތޮޅު ކައުންސިލަށް ޖަވާބުދާރީވެ، މިނިސްޓްރީ ތަކުންނާއި އަތޮޅު ކައުންސިލުން ކަނޑައަޅާ ގޮތަކަށް ޤަވާޢިދުން ރިޕޯޓްކުރުން.\nނ- ތަރައްޤީގެ ހަރަކާތްތައް ހިންގުމަށް ބޭނުންވަ ފައިސާ ހޯދުމަށް ޤާނޫނުގައި ކަނޑައަޅާފައިވާ ޙުދޫދުގެ ތެރޭގައި މާލީ އިދާރާތަކުން ދަރަންޏަށް ފައިސާ ނެގުމާއި އެފަދަ ދަރަނިތަކުގެ ޙިމާޔަތެއްގެ ގޮތުގައި ކައުންސިލްގެ އެކިއެކި މާލީ ޙައްޤުތަކާއި މަސްލަޙަތުތަކާއި މިލްކިއްޔާތުތައް ދަރަނި ދޫކުރާ ފަރާތަކަށް ހުށަހެޅުމާއި ތަފާތު އެކިއެކި ކަންކަމަށް ފަންޑް އުފެއްދުން .\n10. ލިޔެކިޔުމުގެ ތަކެތި ފިޔަވާ އިދާރާއަށް ބޭނުންވާ އެންމެހާ ތަކެތި ހޯދުމަށް ބަޖެޓް ސެކްޝަނަށް ފޮނުވާ އަދި ބަޖެޓުން ތަކެތި ލިބުމުން އެތަކެތީގެ ސްޓޮކް ބެލެހެއްޓުން\nހ- ލިޔެކިޔުމުގެ ތަކެތި ފިޔަވާ އިދާރާގެ ބެލުމުގެ ދަށުގައިވާ އެންމެހާ ފަރާތްތަކަށް ބޭނުންވާ ތަކެއްޗަށް އެދުމުން އެތަކެއްޗެއް ހޯދުމަށް ބަޖެޓްސެކްޝަނަށް ތަކެއްޗަށް އެދޭފޯމުން ހުށަހެޅުން\nށ- މީގެ އިތުރުން ވެސް ލިޔެކިޔުމުގެ ގޮތުން ހޯދޭ ތަކެތި ފިޔަވާ އެހެނިހެން ބޭނުންތަކަށް އިދާރާއަށް ބޭނުންވާނޭކަމަށް ފެންނަ ތަކެތިވެސް ހޯދުމަށް ބަޖެޓް ސެކްޝަނަށް ހުށަހަޅަމުން ގެންދިޔުން\nނ- އަދި ބަޖެޓް ސެކްޝަނުން ތަކެތި ލިބުމާއެކު ލިޔެކިޔުން ފިޔަވައި އެހެނިހެން ބޭނުންތަކަށް ހޯދޭތަކެތީގެ ސޮޓަކަށް އަރުވާ ކުރީގެ ބާކީ ދިމާކޮށް ބަލަހައްޓަމުން ގެންދިޔުން\nރ- އިދާރާގެ އެކިއެކި ފަރާތްތަކަށް ހޯދޭ މިބާވަތުގެ ތަކެތި އެކަށީގެންވާ ރަށްކާތެރި ތަނެއްގައި ތަޅުލައިގެން އޭގެ ސްޓޮކް ބަލަހައްޓަމުންދިޔުން\nބ- އަދި ތަކެތި ބޭނުންވެގެން އެދޭ ފަރާތްތަކަށް ތަކެތި ދޫކުރުމުގައި ޤަވާއިދުން ސްޓޮކުން ލިޔެ ބާކީކޮށް ސޮއިކުރުމަށްފަހު ތަކެތި ޙަވާލްކުރަމުން ގެންދިޔުން\nޅ- މިގޮތުން މިސްކިތްތަކަށާ، އިދާރާގެ ފޮޅާ ސާފުކުރުމަށް ބޭނުން އެންމެހާ ތަކެތި ހުސްނުވެ ބަޖެޓުން ތަންދިން މިންވަރަކަށް ހޯދާ ސްޓޮކަށް ޖަމާކޮށްފައި ބެހެއްޓުމަށް ސަމާލްކަން ދިނުން\n11. ދިމާވާ ކުއްލި ނުރައްކަލުގެ ޙާލަތްތަކުގައާއި ޙާދިސާތަކުގައި އެހީތެރިކަންފޯރުކޮށްދެވޭނޭ ނިޒާމެއް ޤާއިމުކުރުން.\nހ- ދިމާވާ ކުއްލި ނުރައްކަލުގެ ޙާލަތްތަކަށް ދުރާލާ ވިސްނާ އިދާރާއަށާ، އިދާރާއިން ބަލަހައްޓާ ތަންތަނުގެ ޙާލަތު ބަލާހޯދާ އެފަދަ ތަންތަނަށް ބޭނުންވާ ބޭނުން ކުރާނޭ އާލާތްތައް ބަޖެޓްސެކްޝަނަށް ހުށަހަޅައިގެން ހޯދާ ޤާއިމްކުރުން މިގޮތުން އަލިފާނުގެ ޙާދިސާ ހިގާނފާނެކަމަށް އަލިފާން ނިވާފުޅި އެކަށީގެންވާ ޢަދަދަށް ހުރިހާ ޑިޕާރޓްމަންޓަކަށް ހޯދާ އިންސްޓޯލްކޮށްފައި ބެހެއްޓުން، ނުވަތަ ކަރަންޓް ކެޑިދާނެކަމަށް އެމަޖެންސީލައިޓް ހޯދާ ހަރުކޮށްފައި ބެހެއްޓުން އަދި ފަޔަރ އެލާމް ނެޓްވޯރކުން އެގޭނޭގޮތެއް ޤާއިމްކުރުމަށް މަސައްކަތް ކުރުން ފަދަ ކަންކަން ހިމެނެއެވެ.\nށ- މީގެ އިތުރުން ކުއްލި ނުރައްކަލުގެ ޙާލަތުގައި ޢަމަލް ކުރާނޭ ގޮތުގެ ތާވަލެއް އެކުލަވާލާ އިދާރާގެ ސްޓާފުންގެ މެދުގައި ޙިއްސާ ކުރުމާ، އެކަމަށް އިދާރާގެ ސްޓާފުންނާ ރަށުގެ ތެރެއިން ބޭފުޅުން އެކުލެވޭގޮތަށް ޓާސްކްފޯސްއެއް ނަގާ އެކުލަވާލާފައި ބޭއްވުން އަދި މިޓާސްކް ފޯސް ގެ މީޓިންތައް އެންމެމަދުވެގެން އަހަރަކު2ފަހަރު ބާއްވަމުންގެންދިޔުން.\nނ- ރަށުގެ ރައްޔިތުންނަށް އަމާޒްކޮށް ކުއްލި ޙާލަތުގައި ޢަމަލުކުރާނޭ ތާވަލެއްވެސް އެކުލަވާލާ ރައްޔިތުންނާ ޙިއްސާ ކޮށްފައިބޭއްވުން އަދި ނެގިފައިވާ ޓާސްކްފޯސްގެ މެމްބަރުން ރައްޔިތުންނަށް ތަޢާރަފްކޮށްފައި ބޭއްވުންއަދި މިކަމާ ގުޅޭ އެންމެ ފަހުގެ މަޢްލޫމާތުތައް ހޯދާ ރައްޔިތުންނާ ޙިއްސާ ކުރުމަށް މަސައްކަތްކުރުން.\nރ- ކުއްލި ޙާލަތުގައި ދިމާ ވާ އެންމެހާ ކަންކަމުގައި ސަރުކާރުގެ ކަމާބެހޭ ފަރާތްތަކާ ކައުންސިލްގެ މެމްބަރުންނާއެކު އެހީތެރިވެ އެކަމަކުން ސަލާމަތްވުމަށް މަސައްކަތް ޢަމަލީ ގޮތުން ކުރެއްވުން.\n12. ރަށުކައުންސިލްތަކުން ދިނުމަށް ޤާނޫނުން ލާޒިމްކުރާ އެންމެހާމަސައްކަތްތަކުގައި ސެކްޝަނާ ގުޅޭގޮތުން ކުރަންޖެހޭ އެންމެހާ މަސައްކަތްތަކުގައި ކައުންސިލަށް އެހީތެރިކަން ދެއްވުން\n13. ރައްޔިތުންނަށް އާއްމުކޮށް ހުޅުވާލާފައިވާ ބައްދަލުވުމެއް ކޮންމެއަހަރަކު ފެބުރުއަރީ އާއި ޖުލައި މަހު ބާއްވަންވާނެއެވެ. މިގޮތުން ފެބުރުއަރީމަހު ބާއްވާ ބައްދަލުވުމުގައި ފާއިތުވި އަހަރުގެ އަހަރީ ރިޕޯޓާއި މާލީ ރިޕޯޓައިއޮޑިޓް ރިޕޯޓް ރައްޔިތުންނަށް ހުށަހަޅަންވާނެއެވެ. އަދި ޖުލައި މަހުގައި ބާއްވާއާއްމު ބައްދަލުވުމުގައި ކައުންސިލްގެ ކުރިއަށްއޮތް އަހަރުގެ މަސައްކަތުތާވަލާއި ބަޖެޓް ރައްޔިތުންނަށް ހުށަހަޅައި ޚިޔާލްހޯދަންވާނެއެވެ.މިގޮތުންރައްޔިތުންނާއި ބައްދަލުކުރުމުގެ 07 (ހަތެއް) ދުވަސް ކުރިން އެ ރިޕޯޓްތަކާއި ޕްލޭނާއިބަޖެޓްގެ މައުލޫމާތު އާމްކޮށް ހާމަކުރަންވާނެއެވެ. މީގެ އިތުރުން ތަރައްޤީގެޕްލޭނަށް ޢަމަލީ ސިފަ އަންނަމުން ދާ ގޮތުގެ މަޢުލޫމާތު މަދުވެގެން ދެމަހުންއެއްމަހު ކައުންސިލުން އާއްމުކޮށް ހާމަކުރަންވާނެއެވެ.\nހ- މަތީގައި ބަޔާންކޮށްފައިވާގޮތަށް ރައްޔިތުންނާ ބައްދަލުކުރުމުގެ ޕްރޮގްރާމްތައް ކުރިޔަށް ގެންދަންވާނެއެވެ.\nށ- މިބައްދަލުވުމުގައި ކަނޑައެޅިފައިވާގޮތަށް އެންމެ ހާ މަޢުލޫމާތުތައް ރައްޔިތުންނާ ޙިއްސާ ކުރަންވާނެއެވެ.\nނ- އަދި ސެކްޝަނުން ކުރާ މަސައްކަތްތައްވެސް ރައްޔިތުންނާ ޙިއްސާ ކުރުމުގެ އިތުރުން ތަރައްޤީ ޕްލޭންގައިވާ ކަންކަން ކުރެވެމުންދާ މިންވަރުވެސް ރައްޔިތުންނާ ޙިއްސާ ކުރަންވާނެއެވެ.\n14. މާފުށީ ކައުންސިލުން ރައްޔިތުންގެ އަސާސީ ބޭނުންތައްފުއްދުމަށްޓަކައި ކުރާ އިންވެސްޓްމަންޓް އެއަހަރު ލިބޭނެކަމަށް އަންދާޒާކޮށްފައިވާ ޖުމްލަ އާމްދަނީގެ ތިންބައިކުޅަ އެއްބަޔަށްވުރެ ބޮޑުވާނަމަރައްޔިތުންނަށް އެއިންވެސްޓްމަންޓެއްގެ މަޢުލޫމާތު ދިނުން .


Russia ge dhifaee vazeeru ge heart attack aa eku, Israel mahujanu ge thuhumathu | ThePress\n15 April 2022, 22:10\nރަޝިއާގެ ރައީސް ވްލޭޑްމިއާ ޕޫޓިން (ކ) އަދި އަރިހުގައި ގެންގުޅުއްވި ދިފާއީ ވަޒީރު ސަރްގޭއީ ޝޮއިގޫ / ފައިލް ފޮޓޯ: އެފްޖީއެން ނިއުސް\nޔޫކްރައިންއަށް އަރާ، ވަރުގަދަ ހަނގުރާމައެއް ކުރަމުން ދާ ރަޝިއާގެ ދިފާއީ ވަޒީރު ސަރްގޭއީ ޝޮއިގޫއަށް "ބޮޑު" ހާޓްއެޓޭކެއް ޖެހިފައި ވާ ކަމަށް ހަބަރު ލިބިއްޖެއެވެ.\nރަޝިއާއިން ކުރަމުން ދާ ހަނގުރާމަ 51 ދުވަހަށް ދިގުލާފައި ވާ އިރު މި ފަހުން ދިފާއި ވަޒީރު ފެނިފައި ނުވާ ކަމަށް ހަބަރު ލިބެއެވެ. އަދި ދިފާއީ ވަޒީރަށް ޖެހުނު ހާޓްއެޓޭކްއަކީ އާންމުކޮށް ޖެހޭ ޒާތުގެ ހާޓްއެޓޭކެއް ނޫން ކަމަށްވެސް މީޑިއާގައި ދަނީ ވަކާލާތު ކުރަމުންނެވެ.\nއެގޮތުން، ޔޫކްރައިން ހަނގުރާމައިގެ ގެއްލުންތަކާ މެދު ރަޝިއާގެ ރައީސް ވްލޭޑްމިއާ ޕޫޓިންއާއި ދިފާއީ ވަޒީރާ ދެމެދު ދެބަސްވުންތަކެއް ހިނގި ކަމަށް ވަނީ އަޑު ފެތުރިފައެވެ. ރަޝިއާގެ ރައީސްއަކީ އޭނާއާ ދެބަސްވާ މީހުންނާ މެދު ހަރުކަށި އުސޫލުތަކެއް ގެންގުޅުއްވުމުގެ ރެކޯޑް އޮންނަ ބޭފުޅެކެވެ.\nއިޒްރޭލުގެ ވިޔަފާރިވެރިޔާ ލިއޮނިޑް ނެވްޒްލިންއާ ހަވާލާދީ ރަޝަން ޓައިމްސްގައި ވާހަކަތަކަށް ރިއާޔަތްކޮށް ބައިނަލްއަގުވާމީ މީޑިއާއިން ރިޕޯޓް ކޮށްފައި ވާ ގޮތުގައި، އުމުރުން 66 އަހަރުގެ ދިފާއީ ވަޒީރަށް ޖެހުނު ހާޓްއެޓޭކްއާ ގުޅިގެން، ތުހުމަތުގައި 20 ޖެނެރަލަކު ވަނީ ހައްޔަރު ކޮށްފައެވެ.\nނެވްޒެލިންއަކީ އަމިއްލައަށް ރަޝިއާއިން ބޭރުވެގެން އުޅޭ މީހެކެވެ. އޭނާ ވަނީ ރަޝިއާގެ ރައްޔިތުކަން ދޫކޮށްލާނެކަންވެސް އިއުލާން ކޮށްފައެވެ. ނެވްޒްލިން އަކީ އެއް އިރެއްގައި ރަޝިއާގައި ހުރި އެންމެ މުއްސަނދި މަހުޖަނެވެ. ނަމަވެސް 2003 ވަނަ އަހަރު އޭނާ ރަޝިއާ ދޫކޮށް ދިޔައީ، ޕޫޓިންއާއި ރަޝިއާގެ ސަރުކާރުން، އޭނާގެ ތެޔޮ ކުންފުނިން އަތުލަން ނިންމި ހިސާބުންނެވެ.\nޕޫޓިންގެ "ކަނާތް" ފަދައިން އުޅުއްވި ދިފާއީ ވަޒީރު، ކުއްލި ގޮތަކަށް މަންޒަރުން ގެއްލިފައި ވަނީ، ޔޫކްރައިންއަށް "ފުދޭ ވަރުގެ" ގެއްލުންތަކެއް ދެވެމުން ނުދާތީ، ޕޫޓިންއާއި ޝޮއިގޫއާ ދެމެދު އުފެދުނު ހިޔާލު ތަފާތުވުންތަކަކާ ގުޅިގެން ކަމަށް ނެވްޒްލިން ވަނީ ތުހުމަތު ކޮށްފައެވެ.\nރަޝިއާ - ޔޫކްރައިން ވްލެޑިމިއާ ޕުޓިން ދުނިޔެ ޔޫކްރެއިން\nޔޫކްރައިން: ގައުމު ދޫކުރި ރެފިއުޖީންގެ އަދަދު6މިލިއަނުން މައްޗަށް


މެއި،ޖޫންގެ ކޭމްބްރިޖް އިމްތިހާންތައް އެއްވެސް ގައުމެއްގައި ނުބޭއްވުމަށް ނިންމައިފި – Dhen.mv\nމެއި،ޖޫންގެ ކޭމްބްރިޖް އިމްތިހާންތައް އެއްވެސް ގައުމެއްގައި ނުބޭއްވުމަށް ނިންމައިފި\nMarch 24, 2020 - 12:23 am\nދަރިވަރުންނަށް މިއަހަރުގެ ހޫނުމޫސުމުގައި ނުވަތަ މެއި ޖޫންގައި ދިނުމަށް ހަމަޖެހިފައިވާ އިމްތިހާންތައް އެއްވެސް ގައުމެއްގައި ނުބޭއްވުމަށް ކޭމްބުރިޖުން ނިންމައިފިއެވެ.\nކޭމްބްރިޖުން އިއްޔެ ބުނީ ކޮވިޑް-19އާ ގުޅިގެން ގިނަ ގައުމުތަކެއް ސްކޫލްތައް ވަނީ މެއި އަދި ޖޫން މަހާ ހަމައަށް ބަންދު ކޮށްފައި ކަމަށާއި އެހެން ކަމުން އެ ސްކޫލްތަކުގައި އިމްތިހާންތައް ބޭއްވުމަކީ ނާދިރުކަމެއް ކަމަށެވެ.\n"އަހަރެމެން މި އަންނަނީ ދުނިޔޭގެ ސްކޫލް ކޮމިއުނިޓީގައި ވާ ކަންތައްތައް ވަރަށް ގާތުން ބަލަމުން. އަހަރެމެން އެންމެ އިސްކަމެއް ދެނީ ދަރިވަރުންގެ ސިއްހަތަށާއި ދުޅަހެޔޮކަމަށް. އަދި ހުރިހާ ކުދިންނަށް ހަމަހަމަ ގޮތެއްގައި ތައުލީމް ފޯރުކޮށްދިނުމަށް މިދަނީ ގަދައަޅާ މަސައްކަތް ކުރަމުން."\nކޭމްބްރިޖުން ބުނީ މި އުނދަގޫ ދަނޑިވަޅުގައި އެ އިދާރާއިން ނިންމީ ދުނިޔޭގެ އެއްވެސް ގައުމެއްގައި މެއި، ޖޫންގެ އެއްވެސް އިމްތިހާނެއް ނުބޭއްވުމަށް ކަމަށެވެ. މީގެ ތެރޭގައި ކޭމްބްރިޒް އައިޖީސީއެސްއީ، ކޭމްބްރިޖް އޯ ލެވެލް، ކޭމްބްރިޖް އޭއެސް އަދި އޭ ލެވެލް، ކޭމްބްރިޒް އޭއައިސީއީ ޑިޕްލޮމާ އަދި ކޭމްބްރިޒް ޕްރޮ-ޔޫ ހިމެނޭ ކަމަށް އެ އިދާރާއިން ބުނެއެވެ.\nމީގެ އިތުރުން ކޭމްބްރިޖުން ބުނީ މި ނިންމުމުގެ ސަބަބުން އެއްވެސް ދަރިވަރަކަަށް ގެއްލުމާ ކުރިމަތިލާން ނުޖެހޭނެކަން އެ އިދާރާއިން ޔަގީން ކުރާނެ ކަމަށެވެ.\nރާއްޖޭގެ އެޑިއުކޭޝަން މިނިސްޓްރީން މީގެ ކުރިން ބުނެފައިވާ ގޮތުގައި އިމްތިހާނުތައް ފޯރުކޮށްދޭ އިނގިރޭސިވިލާތުގެ މަރުކަޒުތަކުން މެއި،ޖޫން ގައި އިމްތިހާން ނުބޭއްވުމަށް ނިންމަންދެން އިމްތިހާނުތައް ފަސްކުރުމާމެދު ގޮތެއް ނުނިންމާ ކަމަށެވެ.


Faris Ge Jalu Hukumaa Medhu Maadhamaa Gotheh Ninmany - Vaguthu\nފާރިސްގެ ޖަލު ހުކުމާ މެދު މާދަމާ ގޮތެއް ނިންމަނީ\nއަހުމަދު ފާރިސް މައުމޫން - ވަގުތު އިމޭޖެސް:\nދިއްގަރު ދާއިރާގެ މެމްބަރު އަހުމަދު ފާރިސް މައުމޫންގެ މައްޗަށް އިއްވާފައިވާ ޖަލު ހުކުމުގެ މައްސަލައިގެ ހުކުމް މާދަމާ އިއްވުމަށް ހައިކޯޓުން ހަމަޖައްސައިފިއެވެ.\nފާރިސް4މަހާއި 24 ދުވަހަށް ޖަލަށްލާން ކްރިމިނަލް ކޯޓުން ހުކުމް ކޮށްފައިވަނީ، އޭނާގެ މައްޗަށް ކުރި ޝަހްސު އޮޅުވާލުމުގެ ދައުވާ ސާބިތުވުމާ ގުޅިގެންނެވެ. މި ދައުވާ ފާރިސްގެ މައްޗަށް ކުރީ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ދިދައާއި ލޯގޯ ގަވާއިދާ ޚިލާފަށް ބޭނުންކުރި ކަމަށް ބުނެއެވެ.\nޖަލު ހުކުމުގެ މައްސަލަ ފާރިސް ހައިކޯޓުގައި އިސްތިއުނާފް ކޮށްފައިވާއިރު، އެ މައްސަލައިގެ ހުކުމް އިއްވާ އަޑުއެހުން އޮންނާނީ މާދަމާ ހެނދުނު 10:15 ގައެވެ.\nފާރިސް މިވަގުތު ހުންނެވީ އިސްތިއުނާފު މައްސަލާގައި ގޮތެއް ނިންމަންދެން ކަފާލާތުގެ ދަށުން މިނިވަންކޮށްފައެވެ.\nޝަހްސް އޮޅުވާލުމުގެ މައްސަލައިގެ ކުށް ސާބިތުވެ ހުކުމް ކޮށްފައިވާއިރު، ނިރުބަވެރިކަމުގެ އަމަލެއް ހިންގަން އުޅުމުގެ ކުށުގެ ޝަރީއަތާއި، ރިޝްވަތުގެ ޝަރީއަތްތަކެއް ވެސް ފާރިސްއާ ދެކޮޅަށް ކްރިމިނަލް ކޯޓުގައި ކުރިއަށްދާކަން ފާހަގަކޮށްލެވެއެވެ.\nއޮކްޓޯބަރ 24, 2018 19:26\nކީއްކުރައްވަންތޯ ގޮތެއް ނިންމަންވީ މިހާރު ތިކަންތަށްވެސް އޮނނާނީ ފާރިޝް ކޮޅަށް ނިންމާފަ......\nކޯޓުން ތިކަން ކޮއްލިޔަސް ރައްޔިތުން މަޖްލީސްތެރޭން ތިކަންކޮއްލިޔަސް އޯކޭ. މިހާރު ކިަންހިންގާގޮތުން ނަތީޖާ ވަރައްސާފު. މައްސަލަބާތިލް، ކަމެއް ކުރިކަމެއް ދެނެހުރިމީހަކުވެސް ހެއްކެއްވެސް ނެތް. ހެކި ހުރިޔާ ހުރީބާތިލްހެކި އެ ބަލައެއް ނުގަނެވޭނެ. ނިމުނީ.\nއޮކްޓޯބަރ 24, 2018 21:05\n.ކަލޭމެންތިހުރިހާ މީހުން ދޫކޮއްލާނެ ބޭކާރުވަގުތުތައްދުއްވާނުލާ\nއޮކްޓޯބަރ 24, 2018 21:32\nއަގު ހަމަވަންދެން ހިތްވަރު ކޮށްފަ ބަހައްޓާތި. ތިޔައީވާ ފިސާރި ކޯޓެއް. ތިޔަ ކޯޓުތަކުން ނިންމާ ނިއްމުމެއް ދިވެހި ރައްޔިތުން ބަލައިގަންނާނެ ހެނެއް ހިޔެއްނުވޭ. ހަމަ ގައިމުވެސް އަހަރެން ބަލައެއް ނުގަންނަން. މާގިނަ ހެޑްލައިން ތައް އުފަން ކުރުވާނެ ބޭނުމެއްނެތް. ފަޓާސް ބަރިއެއްހެން ދުއްވާލާ.\nއޮކްޓޯބަރ 24, 2018 22:20\nހީވަނީ މައުމޫނުގެ ދަރިންނޫނީ މިރާއްޖޭގައި މީހަކުނޫޅޭހެން ކިހާބޮޑުބަލާއެއް މައުމޫނާހެދެ\nއޮކްޓޯބަރ 24, 2018 22:23\nމިހާރުކުއްވެރިންގެގޮތުގަތިބޭނީ މައުމޫނުއާ ނަސީދުއާ\nވަހީދުގެވެރިކަމުގަ ކުއްވެރިވެފަތިބިމީހުން. މިއޮތީވާ\nއޮކްޓޯބަރ 24, 2018 23:25\nއެބައެއްގެ މައްޗަށް އޮތް އިތުބާރު ވަރަށް ބާރު ސްޕީޑެއްގައި ގެއްލެމުންދާ ބަޔަކީ، ؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟\nތި ދެން ނިމިފަ އޮތް ކަމެއްނު، ކީއްކުރަން މާދަމާއަށް ލަސް ކުރަންވީ، މިހާރު ނިންމާލާ\nއޮކްޓޯބަރ 25, 2018 00:40\nތިޔަ ހުކުމްވެސް މިހާރު ވަނީ ވިކިފައި. ކޯޓަށް ދާނެ ކަމެއްނެތެއްނު ވާނެ ގޮތް އެގޭނު ދެން ކޮން އާޓެއް ޤާސިމާއި، މައުމޫނު ވަނީ ކޯޓުތައް ގަނެވިއްކާ ތަންތަނަށް ހަދާ ނިންމާފައި.


Campeign jalsaa akah Hisan B. Hithaadhoo gai\nހިސާން ހުސައިން ޖަޒީރާ މެންދު ކެއުމަށް އިންސާފު ކުރައްވަނީ ފޮޓޯ- ހިތާދޫ އޮންލައިން\nކެމްޕޭން ޖަލްސާ އަކަށް ހިސާން ބ. ހިތާދޫގައި..\nޢާމިރު ޢަބްދުއްލަޠީފު | 14 ސެޕްޓެންބަރ 2018\nމިމަހު 23 ގައި އޮންނަ ރިޔާސީ އިންތިހާބުައި ގުޅިފައިވާ ޕާޓީތަކުން ވާދަކުރައްވާ ކެނޑިޑޭޓު އިބްރަހިމް މުޙައްމަދު ސޯލިހަށް ތާއީދު ހޯއްދެވުމަށް އެމްޑީޕީ ހިތާދޫ ގޮފިން އިންތިޒާމު ކުރާ ޖަލްސާއެއްގައި ބައިވެރި ވުމަށް އެމްޑީޕީ ބ. އޭދަފުށީ ދާއިރާގެ ރައީސް ހިސާން ހުސައިން ބ. ހިތާދޫ އަށް ވަޑައިގެންފިއެވެ.\nއެކަމަނާ ރޭ ހިތާދޫއަށް ވަޑައިގެންނެވުމުން އެމްޑީޕީއާއި ގުޅިފައިވާ ޕާޓީތަކުގެް މެންބަރުންނާއި ތާއީދު ކުރާ ކަނބަލުންނާއިި އެކު ގިނަ އަދަދެއްގެ ބަޔަކު ވަނީ އެކަމަނާއަށް މަރުހަބާ ދެއްނެވުމަށް ބަނދަރަށް ނުކުމެފައެވެ.\nމިއަދު ހިސާނު ވަނީ ކެމްޕޭން ޓީމާއި ބައްދަލު ކުރައްވާ ކެމަޕޭނު ކުރިއަށްދާ ގޮތް ބައްލަވާވައްވާ ކެމްޕޭނު ކުރިއަށް ގެންދިޔުމާއި ބެހޭ ގޮތުން މަޝްވަރާ ކުރައްވާފައެވެ. އަދި ޖަޒީރާ ފިސާރި ކަނބަލުން ދެއްވި ނުވަގަޑި ފަރިއްކޮޅަކާއި މެންދުރު ފަރިއްކޮޅެއްގައި އެކަމަނާ ވަނީ ބައިވެރިވެ ވަޑައިގެންފައެވެ.\nހިސާނުގެ މިދަތުރު ފުޅުގައި މިއަދު ހަވީރު ގުޅިފާއިވަ ޕާޓީތަކުން ބ. ހިތާދޫގައި ބާޢްވާ ބޮޑު ހިނގާޅުމެއްގައި ބައިވެރިވެ ވަޑައިގަންނަވާނެއެވެ. އަދި މިރޭ ބައްވާ ޖަލްސާގައި ބައިވެރި ވަޑައިގެންނެވުމުގެ އިތުރުން ހިތާދޫގެ ޒުވާނުންނާއި ބައްދަލު ކުރުވެއްވުމަށްވެސް ވަނީ ހަމަޖެހިފައެވެ.\nއެމްޑީޕީ ބ. އޭދަފުށީ ދާއިރާގެ ރައީސް ހިސާނު ހުސައިން މާދަމާ މެންދުރު ފަހު ފުރާވަޑައިގެންނެވުމުގެ ކުރިން ބ. ހިތާދޫގެ ގުޅިފާއިވާ ޕާޓީތަކުގެ ފިސާރި ކަނބަލުންނާއި ބައްދަލު ކުރެއްވުމަާއި ދޮރުން ދޮރަށް ހިންގެވުމަށްވެސް ވަނީ ހަމަޖެހިފައެވެ.


Bill anburaa nugen dhaathee Hong kong gai muzaaharaa kuriyah\nހޮންގްކޮންގައި ކުރަމުންދާ މުޒާހަރާ-\nހޮންގްކޮންގްގެ ސަރުކާރުން އިސްލާހުތަކަކާއެކީ ފާސްކުރަން ހުށަހަޅާފައިވާ އެ ގައުމުގެ އެކްސްޓްރެޑިޝަން ބިލް ފާސް ކުރުން ފަސްކުރި ނަމަވެސް، އެ ބިލް އަނބުރާ ނުގެންދަނީ އެކަމާ ދެކޮޅަށް ކުރިއަށް ގެންދާ މުޒާހަރާތަށް ހުއްޓާނުލާ ގެންދަން ނިންމައިފި އެވެ.\nއެ ބިލްގައިވާ ގޮތުން، އެހެން ގައުމެއްގެ ކުށްވެރިއެއް ހޮންގްކޮންގްގައި ހުރެ އެ މީހަކު ކުށްވެރިކުރާ ސަރުކާރަކުން އޭނައާމެދު ގާނޫނީ ފިޔަވަޅު އަޅަން އެދި އެ ގައުމަކަށް ފޮނުވާދޭން އެދިއްޖެ ހާލަތެއްގައި އެމީހަކު އަނބުރާ އެ ގައުމަކަށް ފޮނުވާލުމުގެ ބާރު ހޮންގްކޮންގްއަށް ލިބިގެންވެ އެވެ.\nމި ބިލް ފާސްނުކުރުމަށް ގޮވަލާ އިއްޔެ އެކަނިވެސް 10،000 މީހުން ވަނީ ޗައިނާގެ ބޯޑަރު ކައިރީގައިވާ ޝާޓީން ސަރަހައްދުގައި މުޒާހަރާކޮށްފަ އެވެ. އިއްޔެގެ މުޒާހަރާ ހޫނުވެ ފުލުހުންނާއި މުޒާހަރާގެ ބައިވެރިންނާ މެދު ވަނީ ކުރިމަތިލުންތަކެއްވެސް ހިނގި އެވެ.\nޖޫން މަހުން ފެށި މި މުޒާހަރާތަކުގައި މިލިއަނެއްހާ މީހުން ބައިވެރިވެފައިވާއިރު، މިއީ މިހާތަނަށް ހޮންގްކޮންގައި ކުރަމުންދާ އެންމެ ބޮޑު މުޒާހަރާ އެވެ.\nހޮންގްކޮންގް މުޒާހަރާ: ފިޔަވަޅު އަޅާނެކަމުގެ އިންޒާރުދީފި


ކޮންމެ ނަފްސެއްވެސް މަރުގެ ރަހަ ދެކޭނެއެވެ. – DhiSalafiyyah\nއާދެ! ﷲ ސުބުޙާނަހޫ ވަތަޢާލާ މިދުނިޔެއަށް އަޅުގަނޑުމެން ފޮނުއްވެވީ ވަކި މުއްދަތަކަށެވެ. އަޅުގަނޑުމެންގެ ތެރެއިން ހެޔޮޢަމަލުކުރަނީ ކޮންބައެއްތޯ ބެއްލެވުމަށްޓަކައެވެ. الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلًا ” އެއިލާހަކީ މަރާއި ދިރުން ލެއްވެވި އިލާހެވެ. އެއީ ތިޔަބައިމީހުންގެ ތެރެއިން ހެޔޮޢަމަލު ކުރަނީ ކޮންބައެއްތޯ ބެއްލެވުމަށްޓަކައެވެ.” އެ މުއްދަތު ހަމަވުމާއެކީ އަޅުގަނޑުމެން މި ދުނިޔެއަށް އަލްވަދާޢު ކިޔަން ޖެހޭނެއެވެ. އެއީ ކިތަންމެ ޢުމުރުން ހަގު މީހެއް ކަމުގައި ވިއަސްމެއެވެ. إِذَا جَاء أَجَلُهُمْ فَلاَ يَسْتَأْخِرُونَ سَاعَةً وَلاَ يَسْتَقْدِمُونَ ” އެބައިމީހުންގެ އަޖަލުޖެހޭހިނދު، ފަހެ ހިނދުކޮޅެއްވެސް ލަސްނުކުރެވޭހުއްޓެވެ. އަދި އަވަހެއްވެސް ނުމެކުރެވޭނޭމެއެވެ.” ނަމަވެސް މިކަމާ މެދު ވިސްނާ ފިކުރުކުރަނީ ފަހެ ކޮންބައެއްތޯއެވެ؟\nއޭ ލޮބުވެތި އަޚުންނާއި އުޚްތުންނޭވެ! މި ދުނިޔޭގެ ޙަޔާތަކީ ދާއިމީ ޙަޔާތެއް ނޫނެވެ. މިއީ އިމްތިޙާން ހޯލެކެވެ. މިއީ ދާއިމީ ޙަޔާތް (އުޚްރަވީ ޙަޔާތް) ބާއްޖަވެރި ކުރުމަށްޓަކައި މަސައްކަތްކުރުމަށް އޮތް ޢަމަލުގެ ގޮވައްޗެވެ. އެހެންވީމާ ދާއިމީ ޙަޔާތް ބާއްޖަވެރިކުރުމަށްޓަކާ މަަސައްކަތްކުރައްވަވާށެވެ. އެޙަޔާތަށްޓަކާ އަޅުގަނޑުމެން ތައްޔާރުކޮށްފައިވަނީ ކޮން އެއްޗެއްތޯ ބައްލަވާށެވެ. يَا أَيُّهَا الَّذِينَ آمَنُوا اتَّقُوا اللَّهَ وَلْتَنظُرْ نَفْسٌ مَّا قَدَّمَتْ لِغَدٍ وَاتَّقُوا اللَّهَ إِنَّ اللَّهَ خَبِيرٌ بِمَا تَعْمَلُونَ “ އޭ އީމާންވެއްޖެ މީސްތަކުންނޭވެ. ﷲ އަށް ބިރުވެތިވާށެވެ. އަދި މާދަމާއަށްޓަކާ ކޮންމެނަފްސެއްވެސް ތައްޔާރުކޮށްފައިވަނީ ކޮން އެއްޗެއްތޯބަލާށެވެ. އަދި ﷲ އަށް ބިރުވެތިވާށެވެ. ހަމަކަށަވަރުން ތިޔަބައިމީހުން ކުރާ ޢަމަލުތައް ﷲ މޮޅަށްދެނެވޮޑިގެންވެއެވެ.” މިއަދު (ދުނިޔޭގައި) އޮތީ ޢަމަލެވެ. ޙިސާބެއް ނެތެވެ. މާދަމާ (ޤިޔާމަތްދުވަހު) އޮތީ ޙިސާބެވެ. ޢަމަލެއްނެތެވެ. އެހެންކަމުން ބުއްދިވެރިންނަކީ (މުއުމިނުންނަކީ)، ދާއިމީޙަޔާތަށްޓަކާ މިފަނާވަނިވި ދުނިޔޭގައި ގަދައަޅާ މަސައްކަތް ކުރާ މީހުންނެވެ. އިބްނު މަސްޢޫދު ރަޟިޔަﷲ ޢަންހުގެ ބަސްފުޅެއްގައި އައިސްފައިވެއެވެ. لَيْسَ لِلْمُؤْمِنِ رَاحَةٌ دُوْنَ لِقَاءِ اللَّهِ ” ﷲ ތަޢާލާގެ ޙަޟްރަތަށް ދިއުން(މަރު) ފިޔަވައި މުއުމިން އަޅާއަށް އަރާމެއްނުވެއެވެ.” އަދި ރަސޫލުﷲ ޞައްލަﷲ ޢަލއިހިވަސައްލަމަގެ ޙަދީޘްފުޅެއްގައި އައިސްފައިވެއެވެ. العَبْدُ الْمُؤْمِنُ يَسْتَرِيْحُ مِنْ تَعَبِ الدُّنْيَا وَأَذَاهَا إِلَى رَحْمَةِ اللَّهِ ” މުއުމިނުއަޅާއަށް، ދުނިޔޭގެ ވަރުބަލިކަމާއި ދަތިއުނދަގުލުން ސަލާމަތްވެ، އަރާމުލިބެނީ ﷲ ގެ ރަޙްމަތަށް އެނބުރިދިއުމުންނެވެ.”\nއޭ ލޮބުވެތި އަޚުންނާއި އުޚްތުންނޭވެ! މިދުނިޔޭގައި ދަތުރުވެރިއެއްގެ ގޮތުގައި ނުވަތަ މަގެއް ހުރަސްކުރާ މީހެއްގެ ގޮތުގައި އުޅުއްވަވާށެވެ. ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްފުޅެއްގައި އައިސްފައިވެއެވެ. ( كُنْ فِيْ الدُّنْيَا كَأَنَّكَ غَرِيْبٌ أَوْ عَابِرُ سَبِيْلٍ ) ” ދަތުރުވެރިޔެއް ފަދައިން ނުވަތަ މަގެއް ހުރަސްކުރާ މީހެއްފަދައިން ދުނިޔޭގައި އުޅޭށެވެ.” ކޮންމެ ވަގުތެއްގައިވެސް މިދުނިޔެ ދޫކޮށް ދާއިމީ ޙަޔާތަށް ދާންޖެހިދާނެކަމަށް ވިސްނަވައި ތައްޔާރުވެލައްވަވައިގެން ހުންނަވާށެވެ. އިބްނު ޢުމަރު ރަޟިޔަﷲ ޢަންހުމާގެ ބަސްފުޅެއްގައި ވެއެވެ. إِذَا أَمْسَيْتَ فَلَا تَنْتَظِرِ الصَّبَاحَ، وَإِذَا أَصْبَحْتَ فَلَا تَنْتَظِرِ الْمَسَاءَ. ” ހަވީރުވެއްޖެއްޔާ (ހެނދުނުވަންދެން ހުންނާނޭކަމަށް އުއްމީދުކޮށް) ހެދުނަށް އިންތިޒާރު ނުކުރާށެވެ. އަދި ހެދުނުވެއްޖެއްޔާ (ހަވީރުވަންދެން ހުންނާނޭކަމަށް އުއްމީދުކޮށް) ހަވީރަށް އިންތިޒާރު ނުކުރާށެވެ.” އެހެންކަމުން ރަސޫލުﷲ ޞައްލަﷲ ޢަލައިހި ވަސައްލަމަ ވަނީ މި ޙަޔާތުގައި ލިބޭ ކުޑަކުޑަ ވަގުތުކޮޅުގެ ބޭނުން ހެޔޮގޮތުގައި ހިފުމަށް އުއްމަތަށް ނަޞީޙަތް ދެއްވަވާފައެވެ. އެކަލޭގެފާނުގެ ޙަދީޘްފުޅެއްގައި އައިސްފައިވެއެވެ. اغْتَنِمْ خَمْسًا قَبْلَ خَمْسٍ ” ފަސްކަމެއް ތިޔަބައިމީހުންނާއި ކުރިމަތިވުމުގެ ކުރިން ފަސްކަމެއްގެ ފައިދާ ހެޔޮގޮތުގައި ލިބިގަންނާށެވެ. “ އޭގެ ތެރެއިން އެއް ކަމަކަށް އެކަލޭގެފާނު ޙަދީޘްފުޅުކުރައްވަވާފައިވަނީ حَيَاتَكَقَبْلَ مَوْتِكَ ” މަރުވުމުގެ ކުރިން ޙަޔާތުގެ ފައިދާ ހެޔޮގޮތުގައި ލިބިގަންނާށެވެ.”\nއޭ ލޮބުވެތި އަޚުންނާއި އުޚްތުންނޭވެ! މި ފަނާވަނިވި ދުނިޔޭގެ ކުޑަކުޑަ އުފަލަކަށްޓަކާ، ފަނާވުމެއްނެތް ދާއިމީޙަޔާތް ގެއްލެނި ނުކުރައްވަވާށެވެ. ﷲ ތަޢާލާގެ ވަޙީ ބަސްފުޅެއްގައި ވެއެވެ.فَلَا تَغُرَّنَّكُمُ الْحَيَاةُ الدُّنْيَا وَلَا يَغُرَّنَّكُم بِاللَّهِ الْغَرُورُ ” ފަހެ ދުނިޔަވީޙަޔާތް، ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ. އަދި ކެހިވެރީން(ޝައިޠާނުން) ތިޔަބައިމީހުން ﷲ އާއިމެދު ހެއްލުންތެރިކުރިޔަ ނުދޭހުށިކަމެވެ.” އަދި ޝައިޠާނާއަކީ އަޅުގަނޑުމެންގެ ޢަދުއްވެއްކަން ހަނދުމަފުޅު ބަހައްޓަވާށެވެ. އަޅުގަނޑުމެން ނާކާމިޔާބު އަޅުންތަކެއްކަމުގައި ހެދުމަކީ އެސޮރުގެ މަޤްޞަދެވެ. قَالَ فَبِمَا أَغْوَيْتَنِي لأَقْعُدَنَّ لَهُمْ صِرَاطَكَ الْمُسْتَقِيمَ * ثُمَّ لآتِيَنَّهُم مِّن بَيْنِ أَيْدِيهِمْ وَمِنْ خَلْفِهِمْ وَعَنْ أَيْمَانِهِمْ وَعَن شَمَآئِلِهِمْ وَلاَ تَجِدُ أَكْثَرَهُمْ شَاكِرِينَ ” އޭނާ (އިބްލީސް) ބުންޏެވެ. އިބައިލާހު އަހަރެން ތެދުމަގުން އެއްކިބާކުރެއްވިފަދައިން ، އެބައިމީހުން (އިންސާނުން) އިބައިލާހުގެ ސީދާވެގެންވާމަގަށް ވާޞިލުވުމަށް ހުރަސް އަޅާހުށީމެވެ. އެއަށްފަހު (ވަސްވާސްދިނުމަށް) އެބައިމީހުންގެ ކުރިމަތިންނާއި ފުރަގަހުންނާއި ކަނާތްފަރާތުންނާއި ވާތްފަރާތުން އަންނަހުށީމެވެ. އަދި އޭގެތެރެއިން ގިނަމީހުންނަކީ ޝުކުރުނުކުރާ އަޅުންތަކެއްކަމުގައި އިބައިލާހަށް ފެންނާނެތެވެ.”\nއޭ ލޮބުވެތި އަޚުންނާއި އުޚްތުންނޭވެ! ގިނަގިނައިން މަރުމަތީން ހަނދުމަކުރައްވަވާށެވެ. އެހެނީ ގިނަގިނައިން މަރުހަދާންކުރުމަކީ މި ދުނިޔޭގެ ކެހިވެރިމަޅިތަކުން ސަލާމަތްވުމަށްޓަކައި ވާ މަގެކެވެ. އަބޫ ސަޢީދުލް ޚުދްރީ ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ މިސްކިތަށް ވަދެވަޑައިގެންނެވިއިރު ދުނިޔަވީ (ބޭކާރު) ވާހަކަތަކެއްގެ ތެރެއަށް ގެއްލިފައިތިބި ބަޔަކު އެކަލޭގެފާނަށް ފެނިވަޑައިގަތެވެ. އެހިނދު އެކަލޭގެފާނު އެބައިމީހުންނަށް ޙަދީޘްފުޅުކުރެއްވިއެވެ. أَمَا إِنَّكُمْ لَوْ أَكْثَرْتُمْ مِنْ ذِكْرِ هَادِمِ اللَّذَّاتِ لَشَغَلَكُمْ عَمَّا أَرَى فَأَكْثِرُوْا ذِكْرَ هَادِمِ اللَّذَّاتِ. ” ދުނިޔޭގެ ލައްޒަތު ކަނޑުވާލާ (މަރު) މަތިން ހަނދާންކުރުން ތިޔަބައިމީހުން ގިނަކުރާނަމަ، ތިމަންކަލޭގެފާނަށް މި ފެނިވަޑައިގަންނަވާ ކަންތަކުން ތިޔަބައިމީހުން ދުރުކޮށް، އެހެންކަމެއްގައި ތިޔަބައިމީހުން މަޝްޣޫލުކުރުވީހެވެ. ފަހެ ދުނިޔޭގެ ލައްޒަތާއި މަލައްޒާތު ކަނޑުވާލާ (މަރު) މަތިން ގިނަގިނައިން ހަނދާންކުރާށެވެ.”\nއޭ ލޮބުވެތި އަޚުންނާއި އުޚްތުންނޭވެ! މަރަކީ އަޅުގަނޑުމެން ކޮންމެ މީހަކާވެސް ބައްދަލުކުރާނޭ އެއްޗެކެވެ. كُلُّ نَفْسٍ ذَائِقَةُ الْمَوْتِ ” ކޮންމެ ނަފްސެއްވެސް މަރުގެ ރަހަ ދެކޭނެއެވެ.” މިއަދު ޖަނާޒާ އުފުލަންތިބަ މީހުންގެ ޖަނާޒާ މާދަން އުފުލޭނެއެވެ. މިއަދު މައްޔިތާ ވަޅުލުމަށްފަހު އެނބުރި ގެއަށް އައިމީހުން މާދަމާ ވަޅުލެވޭނެއެވެ. އަދި ތިމަންނައަށްވީ އެންމެ ވިހިއަހަރޭ ނުވަތަ ތިރީސްއަހަރޭ ބުނެ އުޒުރެއް ނުދެއްކޭނެއެވެ. އެމީހެއްގެ އަޖަލު ހަމަވުމާއެކީ އޭނާގެ ފުރާނަ ގެންދެވޭނެއެވެ. ކިތަންމެވަރަކަށް ފިލަން މަސައްކަތް ކުރިކަމުގައިވިޔަސްމެއެވެ. قُلْ إِنَّ الْمَوْتَ الَّذِي تَفِرُّونَ مِنْهُ فَإِنَّهُ مُلَاقِيكُمْ ” ކަލޭގެފާނުވިދާޅުވާށެވެ. ހަމަކަށަވަރުން އެކަމަކުން ފިލަން ތިޔަބައިމީހުން މަސައްކަތްކުރާ މަރު، ތިޔަބައިމީހުންގެ ތެރެއިން ކޮންމެމީހަކާއިވެސް ބައްދަލުކުރާނެތެވެ.” ކިތަންމެވަރަކަށް ގާޑުންނާއި ދޮރުފާރަވެރިން ބޭތިއްބި ކަމުގައި ވިޔަސް ސަލާމަތް ނުވެވޭނެއެވެ. أَيْنَمَا تَكُونُواْ يُدْرِككُّمُ الْمَوْتُ وَلَوْ كُنتُمْ فِي بُرُوجٍ مُّشَيَّدَةٍ ” ކޮންމެތަނެއްގައި ތިބި ކަމުގައިވިއަސް ތިޔަބައިމީހުންނާއި މަރު ބައްދަލުކުރާނެއެވެ. އެއީ އުސް ވަރުގަދަ ކިއްލާތަކެއްގައި ތިޔަބައިމީހުން ތިބި ކަމުގައިވީނަމަވެސް މެއެވެ.”\nއޭ ލޮބުވެތި އަޚުންނާއި އުޚްތުންނޭވެ! އެއްވެސް މަޚްލޫޤަކަށް މަރުން މިންޖުނުވެވޭނެއެވެ. އެއީ ﷲގެ ޙަޟްރަތުގައި ކިތަންމެ މާތް މަޚްލޫޤެއްކަމުގައި ވީނަމަވެސްމެއެވެ. އެއްވެސް މަޚުލޫގަކަށް މިންޖުވެވޭނޭނަމަ، އަޅުގަނޑުމެންގެ މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށް މިންޖުވެވުނީހެވެ. އެކަލޭގެފާނަށްވެސް މަރާއި ބައްދަލުކުރައްވަވައި މި ދުނިޔެއަށް އަލްވަދާޢުކިޔުއްވަން ޖެހިވަޑައިގެންނެވީއެވެ. މަރުގެ ސަކަރާތާއި ކުރިމަތިލައްވަވަން ޖެހިވަޑައިގެންނެވީއެވެ. މަރަށް ޙާޟިރުވެވަޑައިގެންނެވި ވަގުތު އެކަލޭގެފާނުގެ ޠާހިރު ހަށިކޮޅުގައި ފެންލައްވަވަމުން އެކަލޭގެފާނު ޙަދީޘްފުޅުކުރެއްވެވިއެވެ. لَا إِلَهَ إِلَّا اللَّهُ إِنَّ لِلْمَوْتِ لَسَكَرَات ” ﷲ ފިޔަވައި ޙައްޤު ގޮތުގައި އަޅުކަންވެވޭ އެހެން އެއްވެސް ފަރާތެއްނުވެއެވެ. ހަމަކަށަވަރުން މަރަކީ ވޭންދެނިވި އެއްޗެކެވެ. “ މީއީ ﷲ ގެ ޙަބީބް މަރަށް ޙާޟިރުވެވަޑައިގެންނެވި އިރު އެކަލޭގެފާނު ޙަދީޘްފުޅު ކުރެއްވެވި ބަސްފުޅެވެ. އެބޭކަލެއްގެ ހުރިހާ ފާފަތަކެއް ﷲ ތަޢާލާ ފުއްސަވައި ދެއްވަވާފައިވާ ކަލޭގެފާނު ކުރިމަތިލައްވަވަން ޖެހިވަޑައިގެންނެވި ކަންތަކެވެ. އެހެންވިމާ އަޅުގަނޑުމެންފަދަ، ﷲ ޙަރާމްކުރައްވަވާފައިވާ ކަމެއް އޮތްނަމަ އެކަމެއް ކުރަމުންދާ، ނިކަމެތިއަޅުންގެ ޙާލަކީ ފަހެ ކޮބައިތޯއެވެ؟\nއޭ ލޮބުވެތި އަޚުންނާއި އުޚްތުންނޭވެ! މަރަކީ ވޭންދެނިވި އެއްޗެކެވެ. މުއުމިންއަޅާގެ ފުރާނަ އޭނާގެ ޖިސްމާ ވަކިވެގެންދާ ދިއުމުގެ ފަސޭހަކަމާ އެކުވެސް އޭނާ މަރުގެ ސަކަރާތާއި ވޭން ތަޙައްމަލުކުރަންޖެހޭނެއެވެ. މިކަން އަޅުގަނޑުމެންނަށް ރަސޫލުﷲ ޞައްލަﷲ ޢަލައިހިވަސައްލަމަ އަވަހާރަވެވަޑައިގެންނެވި ވަގުތު “މަރަކީ ވޭންދެނިވި އެއްޗެކެވެ” މިހެން ޙަދީޘްފުޅުކުރެއްވުމުން ވަރަށް ރަނގަޅަށް އެނގިގެންދެއެވެ. ދެން އެހެންވީމާ ނުކިޔަމަންތެރި އަޅުން ކުރިމަތިލާން ޖޭހޭނޭ ވޭނާ މެދު ފިކުރުކުރައްވަވާށެވެ.\nއާދެ! މުއުމިނު އަޅާގެ ފުރާނަ އޭނާގެ ޖިސްމާ ވަކިވެގެންދާނޭގޮތް ބަޔާންކޮށް ދެއްވަވައި ރަސޫލުﷲ ޞައްލަﷲ ޢަލައިވަސައްލަމަ ޙަދީޘްފުޅު ކުރައްވަވާފައިވެއެވެ.( إِنَّ الْعَبْدَ الْمُؤْمِنَ ، إِذَا كَانَ فِي انْقِطَاعٍ مِنَ الدُّنْيَا ، وَإِقْبَالٍ مِنَ الاخِرَةِ ، نَزَلَ إِلَيْهِ مَلائِكَةٌ مِنَ السَّمَاءِ ، بِيضُ الْوُجُوهِ كَأَنَّ وُجُوهَهُمُ الشَّمْسُ ، مَعَهُمْ كَفَنٌ مِنْ أَكْفَانِ الْجَنَّةِ ، وَحَنُوطٌ مِنْ حَنُوطِ الْجَنَّةِ حَتَّى يَجْلِسُوا مِنْهُ مَدَّ الْبَصَرِ ، ثُمَّ يَجِيءُ مَلَكُ الْمَوْتِ عَلَيْهِ السَّلام حَتَّى يَجْلِسَ عِنْدَ رَأْسِهِ ، فَيَقُولُ : أَيَّتُهَا النَّفْسُ الطَّيِّبَةُ ، اخْرُجِي إِلَى مَغْفِرَةٍ مِنَ اللَّهِ وَرِضْوَانٍ ، قَالَ : فَتَخْرُجُ تَسِيلُ كَمَا تَسِيلُ الْقَطْرَةُ مِنْ فِي السِّقَاءِ) ” ހަމަކަށަވަރުން މުއުމިނުއަޅާ މި ދުނިޔެ ދޫކޮށް އުޚްރަވީ ޙަޔާތަށް ކުރިމަތިލާންޖެހޭ ވަގުތު ޖެހުމުން، އެބޭކަލުންގެ މޫނު އިރުފަދައިން އަލިވެގެންވާ މަލާއިކަތް ބޭކަލުންތަކެއް،ސުވަރުގޭގެކަފުނާއި ހުވަދު ހިއްޕަވައިގެން އުޑުން ފައިބައިވަޑައިގެން އެ އިންސާނާގެ ކައިރީ އިށީނދެވަޑައިގަންނަވާނެއެވެ. އަދި އޭނާގެ ލޮލުގެ ކޮޅަށް ކިރިޔާ ފެންނަ ހިސާބަށް އެބޭކަލުންގެ ސަފުދެމިގެންދާނެއެވެ. އެއަށްފަހު މަލަކުލްމައުތު ޢަލައިހިއްސަލާމް ވަޑައިގެން އޭނާގެ ބޮލުގެ ކައިރީ އިށީނދެވަޑައިގަންނަވާނެއެވެ. އަދި ވިދާޅުވާނެއެވެ. އޭ ރަނގަޅު ( ހެޔޮލަފާ ) ފުރާނައާއެވެ. ﷲ ގެ މަޣުފިރަތާއި ރުހިވޮޑިގަތުމަށް ނިކުމެގެން އަންނާށެވެ. ދެން އެހިނދު އޭނާގެ ފުރާނަ، އެއްޗަކުން ފެން އޮހޮރިގެން އަންނަފަދައިން، އޭނާގެ ނަފްސާއި ވަކިވެގެންދާނެއެވެ.” އަދި ނުކިޔަމަންތެރި އަޅާގެ ފުރާނަ އޭނާގެ ޖިސްމާ ވަކިވެގެންދާނޭގޮތް ބަޔާންކޮށް ދެއްވަވައި އެކަލޭގެފާނު ޙަދީޘްފުޅުކުރެއްވެވިއެވެ.( وَإِنَّ الْعَبْدَ الْكَافِرَ ، إِذَا كَانَ فِي انْقِطَاعٍ مِنَ الدُّنْيَا ، وَإِقْبَالٍ مِنَ الاخِرَةِ ، نَزَلَ إِلَيْهِ مِنَ السَّمَاءِ مَلائِكَةٌ سُودُ الْوُجُوهِ ، مَعَهُمُ الْمُسُوحُ ، فَيَجْلِسُونَ مِنْهُ مَدَّ الْبَصَرِ ، ثُمَّ يَجِيءُ مَلَكُ الْمَوْتِ ، حَتَّى يَجْلِسَ عِنْدَ رَأْسِهِ ، فَيَقُولُ : أَيَّتُهَا النَّفْسُ الْخَبِيثَةُ اخْرُجِي إِلَى سَخَطٍ مِنَ اللَّهِ وَغَضَبٍ ، قَالَ : فَتُفَرَّقُ فِي جَسَدِهِ ، فَيَنْتَزِعُهَا كَمَا يُنْتَزَعُ السَّفُّودُ مِنَ الصُّوفِ الْمَبْلُولِ ) ” އަދި ހަމަކަށަވަރުން (ނުކިޔަމަންތެރި) ކާފިރުއަޅާ މި ދުނިޔެ ދޫކޮށް އުޚްރަވީ ޙަޔާތަށް ކުރިމަތިލާންޖެހޭ ވަގުތު ޖެހުމުން، އެބޭކަލުންގެ މޫނުތައް އަނދިރިވެގެންވާ މަލާއިކަތްބޭކަލުންތަކެއް، ނަރަކައިގެ ކަފުން ހިއްޕަވައިގެން އުޑުން ފައިބައިވަޑައިގެން އެ އިންސާނާގެ ކައިރީ އިށީނދެވަޑައިގަންނަވާނެއެވެ. އަދި އޭނާގެ ލޮލުގެ ކޮޅަށް ކިރިޔާ ފެންނަ ހިސާބަށް އެބޭކަލުންގެ ސަފުދެމިގެންދާނެއެވެ. އެއަށްފަހު މަލަކުލްމައުތު ޢަލައިހިއްސަލާމް ވަޑައިގެން އޭނާގެ ބޮލުގެ ކައިރީ އިށީނދެވަޑައިގަންނަވާނެއެވެ. އަދި ވިދާޅުވާނެއެވެ. އޭ ނުބައި ( ކާފިރު) ފުރާނައާއެވެ. ﷲ ގެ ޢަޒާބާއި ކޯފާއަށް ނިކުމެގެން އަންނާށެވެ. އެ ހިނދު އޭނާގެ ޖިސްމުގެ އެކިތަންތަނަށް އެ ފުރާނަ ފެތުރިގަންނާނެއެވެ. ދެން ތެތްކަފަގަނޑެއްގެތެރެއިން ކަށިއުލެއް ދަމާ ނެރޭ ފަދައިން އޭނާގެ ހަށިގަނޑުން (ގަދަކަމުން) އޭނާގެ ފުރާނަ ދަމާ ނެރެވޭ ހުއްޓެވެ. “\nﷲ ތަޢާލާ ، އަޅުގަނޑުމެންނީ މަރު މަތިން ގިނަގިނައިން ހަނދުމަކުރާ މުއުމިނު އަޅުންތަކެއްކަމުގައި ލައްވާށިއެވެ. އަދި ފުރާނަ ފަސޭހަކަމާއެކު ހަށިގަނޑުން ވަކިވެގެންދާ ޞާލިޙު އަޅުންތަކެއްކަމުގައި ލައްވާށިއެވެ. އާމީން…


އެންޓިކޮރަޕްޝަން ކޮމިޝަން، އޭސީސީއިން އިއްޔެ ހާމަކުރި އެމްއެމްޕިއާރުސީގެ ކޮރަޕްޝަނާއިބެހޭ މައުލޫމާތަކީ މައްސަލަތަކުގެ ތެރެއިން ބައިކުޅަ ބައެއް ކަމަށާއި އެކުގައި ހާމަނުކުރި ސަބަބާއިމެދު ސުވާލު އުފައްދަވާ ކަމަށް ކުރީގެ އޮޑިޓަރ ޖެނެރަލް ނިޔާޒް އިބްރާހީމް ވިދާޅުވެއްޖެއެވެ.\nނިޔާޒް ވިދާޅުވީ ރިޕޯޓްގައި ނުހިމެނޭ އެތައް ބައިވަރު ފައިސާ ތަކެއް އަދީބާއި އޭނާގެ ގުޅުންހުރި ކުންފުނިތަކުގެ އެކައުންޓްތަކަށް ވަދެފައިވާ ކަމަށެވެ. އަދި މީގެ ތެރެއިން ގިނަ އަދަދެއްގެ ފައިސާ ސަރުކާރުގެ ވެރިންނަށާއި ރައްޔިތުންގެ މަޖިލީހުގެ ބައެއް މެންބަރުންގެ އެކައުންޓަތަކަށް ވަދެފައިވާ ކަމަށެވެ. މިގޮތުން ފައިސާ ލިބުނު ބައެއް މީހުން މިހާރުވެސް ސަރުކާރުގެ އިސް މަޤާމުތަކުގައި އެބަ ތިބިއިރު އަދީބު އަތުން ފައިސާ ލިބުނު ބައެއް މެންބަރުން މިފަހަރުގެ މަޖިލިސް އިންތިޚާބުގައި ވާދަކުރާ ކަމަށެވެ.\nއެސްއޯއެފްގެ އެކައުންޓުގެ އިތުރުން އަދީބު އަތުން ފައިސާ ލިބުނު މީހުންގެ މައުލޫމާތުވެސް އޭސީސީ އާއި ހިއްސާ ކުރައްވާފައިވާނެ ކަމަށްވެސް ނިޔާޒް ވަނީ ވިދާޅުވެފައެވެ. އަދީބް އަތުން ފައިސާ ލިބުނު މީހުންގެ ތެރޭގައި އޭސީސީގެ ބައެއް މެންބަރުންނާއި ޢާއިލީ ގުޅުން ހުރި މީހުން ހިމެނޭކަން ޔަޤީން ކުރައްވާ ކަމަށެވެ.\n15 ފެބްރުއަރީ 2019


REPORT: Fen boduvun: Hallu fenu adeegai!\nމާލެ އަށް ވިއްސާރަ ކުރި ދުވަހެއްގައި ފެން ބޮޑުވެފައި- ފޮޓޯ: އަވަސް އާކައިވް\nމީގެ އެތައް އަހަރު ތަކެއް ކުރިން، މާލޭގައި ގާ އަތުރާފައި ނުހުންނަ އިރު ފެނަށް އެރިގެން ސްކޫލަށް ދިޔަ ވާހަކަ މެދު އުމުރުގެ މީހުން ކިޔަ އެވެ. އެ މީހުން ބުނާ ގޮތުން ނަމަ ވާރޭ ކޮޅެއް ވެހިލާ އިރަަށް ރަށެކޭ އެއްގޮތަށް މާލެ ވެސް އޮންނާނީ ހަމަ ފެނު އަަޑީގަ އެވެ. ފެން ބޮޑުވެ، ކަކުލާ ހަމަ އަށް ފެން އަރާނެ އެވެ. ހިނގާ ބިނގާ ވެވޭކަށް ނޯވެ އެވެ. ތަނަކަށް ދެވޭނީ ވަރަށް ހާލުންނެވެ. އަރައިގެން ހުންނަ ފެން ފައިވާންގަަނޑު އަތަށް ނަގައި ހަރުވާޅު އޮޅާލާ ދެން ފެނަށް އެރިގެންދާން ޖެހެ އެވެ. އެއީ އެ ދުވަހެވެ. މިއަދު ތަފާތީ މާލޭ މަގުތަކުގައި އަތުރާފައި ހުރި ގާ އެކަންޏެވެ. ތަފާތަކީ ގާތައް ހުރުމުން ޗަކަ ނެތް ކަމެވެ. އެހެން އެއްވެސް ތަފާތެއް ނެތެވެ.\nފޭސްބުކްގައި މީހަކު ހިއްސާކޮށްފައިވާ ރާއްޖޭގެ ފޮޓޯ އެއް؛ މިއީ މާލޭ ކަޅިރަވަ ފިހާރަ ހުންނަ ސަަރަހައްދު ކަމަށް އެއް ބަޔަކު ބުނޭ\nވާރޭ ވެހޭ ދުވަހު މުޅި މާލެ އެކި ފާޑު ފާޑުގެ ޕޫލު ތަކަށް ވެ އެވެ. އަމީނީ ކޯރާއި ބޮޑު ތަކުރުފާނު ޕޫލާއި ރިންގު ރޯޑަށް ފަތާލާށެވެ. އާއްމުންނަށް މިކަން ޖޯކަކަށްވީ ވެސް މި ވާހަކަ ދައްކާ ދައްކާ ގޮސް ބަދަލުވާ ކޮންމެ ސަރުކާރަކާއެކީ މައްސަލަ ހައްލު ކުރާނަަމޭ ބުނެ ސިޔާސީ ބޭފުޅުން ގެންގުޅުއްވާ ހޮޅި ވާހަކަ އަކަށް ވާތީ އެވެ. އެއް ސަރުކާރު ނިމި އަނެއް ސަރުކާރަށް މަރުހަބާ ކިޔާއިރު މައި ޕްރޮޖެކްޓުތަކުގެ އެންމެ ކުރީގައި މާލޭ ފެން ބޮޑުވުން ހައްލުކުރުން ހިމަނަ އެވެ.\nއާ ސަރުކާރެއް އައިސް މާލެ ސިޓީގެ މޭޔަރު ކަމަށް ޝިފާ މުހައްމަދު ހަމަޖެއްސެވުމުން މި މަސައްކަތް ފެއްޓި އެވެ. މީގެ ދެ އަހަރު ކުރިން ހަމަ މި ދުވަހު، މާލޭގެ މަގުތަކަށް ދިމާވެފައިވާ ބޮޑެތި މައްސަލަތައް ހައްލުކުރަން މަޝްރޫއެއް ހިންގަން އިއުލާން ކުރި އެވެ. މާލޭގެ މަގުތަކަށް ދިމާވެފައިވާ ޓްރެފިކުގެ މައްސަލަތަކާއި ފެންބޮޑުވުމުގެ މައްސަލަތައް ހައްލުކުރުމަށް ވަޒީރުންގެ މަޖިލީހުގެ ލަފާފުޅާއެކު ރައީސް އިބްރާހިމް މުހައްމަދު ސޯލިހު ނިންމެވި އެވެ. ޖެހިގެން އައި އަހަރު އެ މަސައްކަތުގެ އެއްވެސް އަޕްޑޭޓެއް ނެތި ގޮސް، މި އަހަރުގެ ކުރީ ކޮޅު މަސައްކަތް ރަސްމީކޮށް ފަށައިފި ކަމަށް އިއުލާނު ކުރި އެވެ.\nޕްރޮޖެކްޓު ފެށުމުގެ ގޮތުން ބޭއްވި ރަސްމިއްޔާތުގައި ރަައީސް އާއި ސިޓީ ކައުންސިލްގެ އިސްވެރިން --\nގާތްގަނޑަކަށް 426 މިލިއަން ރުފިޔާ އަށް 'މާލެ ސްޓްރީޓް ސްކޭޕިން' ގެ ނަމުގައި ފެށި މަސައްކަތް ހަވާލު ކުރީ އާރްޑީސީ އާއެވެ. އެ މަސައްކަތުގެ މަޝްރޫއުގެ ފުރަތަމަ ފޭސް ކުރިއަށް ދަނީ މާފަންނު ކަނބާއައިސާރަނި މަގާ ހަމައިންނެވެ. ފުރަތަމަ ފޭސްގެ ދަށުން އަށް މަގެއް ޒަމާނީ ފެންވަރަށް ތައްޔާރު ކުރާނެ ކަމަށް އާރްޑީސީގެ މެނޭޖިން ޑިރެކްޓަރު މޫސާ އަލީ މަނިކު ވަނީ ވިދާޅުވެފަ އެވެ. އޭނާ ވިދާޅުވި ގޮތުގައި މުޅި މަޝްރޫއު ދެ އަހަރު ދުވަހުގެ ތެރޭގައި ނިންމާލެވޭނެ އެވެ.\nޕްރޮޖެކްޓުގެ މަސައްކަތް މޭޔަރު ބައްލާވާލައްވަނީ -- ފޮޓޯ: އާރްޑީސީ\nކޮވިޑް-19 އާ ގުޅިގެން އައި ހުރަސްތަކާއެކު މި މަސައްކަތަށް ވެސް ހިޔަނި އެޅުނެވެ. ފުރަތަމަ ފޭހުގެ މަސައްކަތްތައް ނިންމާލެވޭނެ ކަމަށް އާރްޑީސީން ލަފާ ކުރަނީ މި އަހަރު ޑިސެމްބަރު ފަހުކޮޅަށެވެ. މޫސާ މީގެ ކުރިން ވިދާޅުވެފައިވާ ގޮތުގައި، ޕައިލެޓް ފޭސްގައި ހިމެނޭ މައިގަނޑު ހަތް މަގު ނިންމާލެވޭނެ އެވެ. އަދި ސެޓްލްމަންޓް ޓޭންކްތަކާއި ކާބްސްޓޯންއާއި ކޭބަލް ޖަންކްޝަން ހެދުމާއި ބްލޮކްސް ބޭނުންކޮށްގެން ޕެޑެސްޓްރިއަން ވޯކްވޭ ހެދުމާއި ވޯޓާ މެނޭޖްމަންޓް ސިސްޓަމް ގާއިމުކުރުމާއި ކެރިއޭޖް ވޭ ހެދުމާއި ރޯޑް މާކިންސް އަދި މަގުބައްތި ހަރުކުރެ އެވެ.\nމި ކަންކަމުގެ މަސައްކަތް ކުރިއަށްދާ ކަމަށް ސިޓީ ކައުންސިލުން ބުނެ އެވެ. މިކަމާ ގުޅިގެން ސިޓީ ކައުންސިލަށް ގުޅުމުން، ސިޓީ ކައުންސިލުގެ މީޑިއާ އޮފިސަރު އަދި އެމްޑީޕީ އެކްޓިިވިިސްޓެއްގެ ގޮތުގައި ފާހަގަވާ ޝަތުފާ ބުނީ ޕްރޮޖެކްޓު ނިމުމުން މައްސަލަ އަށް ހައްލެއް ލިބޭނެ ކަމަށެވެ.\nމި ހަފްތާގައި ވެހުުނު ވާރެއާ އެކީ ގިނަ ބައެއްގެ ފާޑުކިޔުން އަނެއްކާވެސް ސިޓީ ކައުންސިލަށް އަމާޒު ވި އެވެ. ކުރީ ސަރުކާރުގައި މުއިއްޒު ވުމޭ ބުނި ގޮތަށް ޝިފާ ވެއްޖޭ ޖެހި އެވެ. އާއްމުންގެ މީހަކު ޓްވިޓާގައި ޖެހި ހިޔާލަކަށް ޝިފާ ޖަވާބު ދެމުން ދެއްކެވީ މީގެ ކުރިން ވެސް އަދި އަަބަދު ވެސް ވިދާޅުވާ ވާހަކަ އެވެ. ފެންބޮޑުވާ މައްސަލަ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ހައްލު ނުކުރީ ކީއްވެތޯ އާއްމުން ހިތަށް އަރާ ކަމަށެވެ. ގިނަ ބަޔަކު ވަނީ ޝިފާގެ ޓްވީޓު ރީޓްވީޓުކޮށް އެކަމަށް ރައްދު ދީފަ އެވެ.\nއެކަކު ޖެހި އެވެ. "ކުރީ ސަރުކާރަށް ހައްލު ނުވިތޯ އާއްމުން މިހާރު ނޫޅެ އެވެ. އެއީ މިހާރު އޭނާގެ ޒިންމާ އެއް ނޫނެވެ. ސަރުކާރަށް ދެ އަހަރުވީ އިރު މި މައްސަލައަށް ހައްލެއް ނުހޯދުނުތާ ތި ކިޔަނީ ކުރީ ސަރުކާރޭ އެވެ"\nއެހެން މީހަކު ހިޔާލު ފާޅު ކުރި ގޮތުގައި، ކުރީ ސަރުކާރުން ހެދި ރންގު ރޯޑުން ޓްރެފިކް އަށް ލުޔެއް ލިބުނެވެ. މި ސަރުކާރުން މަގުތައް ބެލެހެއްޓުމުގެ އެއްވެސް ކަމެއް ނުކުރެ އެވެ.\nގިނަ ބަޔަކު އަދިވެސް ދަނީ މި މައްސަލައިގައި ފާޑުކިޔަމުންނެވެ. މާލޭގައި ފެންބޮޑުވުމާއެކު ދިމާވާ އުނދަގޫތައް އެހެން އަހަރުތަކާ އަޅާ ބަލާއިރު މި ދުވަސްވަރު މަދުވާނެ އެވެ. އަދިވެސް ދަށް ގްރޭޑުތަކަށް ކިޔަވައި ނުދޭތީ ސްކޫލުން ގެއަށް ބޫޓު އަތަށް ލައިގެން ދާ މަންޒަރު ނުފެނެ އެވެ. އަދި ބައެއް އޮފީސްތައް އާއްމު ހާލަތަށް ނުގެންނާތީވެސް ކުރިއާ ތަފާތެވެ. އެކަމަކު، މޫސުމީ މި މައްސަލައަށް ހައްލެއް ހޯދޭނެ ދުވަހެއްގެ އިންތިޒާރުގައި ތަރައްގީ އަށް ހޭނިފައި ތިބި ބަޔަކު މާލޭގައި އެބަ ތިއްބެވެ.\nޑރ. މުހައްމަދު މުއިއްޒު މާލޭ ސިޓީ ރިންގް ރޯޑް + މާލޭ ސިޓީ ކައުންސިލް ޝިފާ މުހައްމަދު


Social center gai sample nagaidhey center eh – Iru\nސޯޝަލް ސެންޓަރުގައި ސާމްޕަލް ނަގައިދޭ ސެންޓަރެއް\nކޯވިޑަށް ޓެސްޓުކުރުމަށް ސާމްޕަލް ނަގާ ސެންޓަރެއް ސޯޝަލް ސެންޓަރުގައި ޤާއިމުކޮށްފިއެވެ. ކޯވިޑް ބަލި ފެތުރޭ މިންވަރު އިތުރުވުމާއެކު، ޓެސްޓުކުރާ މިންވަރުވަނީ އިތުރުކޮށްފައެވެ.\nހެލްތު ޕްރޮޓެކްޝަން އެޖެންސީން ވިދާޅުވީ ސޯޝަލް ސެންޓަރުގެ ސާމްޕަލް ކަލެކްޝަން ސެންޓަރުގެ ޚިދުމަތް ލިބޭނީ، ސޯޝަލް ސެންޓަރު ބޭރު މަގާވީ ފަޅިން ހުންނަ ގޭޓުންކަމަށެވެ. ސާމްޕަލް ނެގުން ކުރިއަށްދާނީ ކޮންމެ ދުވަހެއްގެ މެންދުރު 01:00އިން މެންދުރު ފަހު 03:30އާ ހަމައަށެވެ.\nސާމްޕަލް ނަގާ ސެންޓަތުރައް އިތުރުކޮށްފައިވަނީ މާލޭގައި ބަލި ފެތުރޭ މިންވަރު އިތުރުވުމާ ގުޅިގެން، ތޮއްޖެހުން ކުޑަކޮށް ފަސޭހައިން ޚިދުމަތް ލިބޭނެ އިންތިޒާމު ހަމަޖެއްސުމަށެވެ. އަލަށް ފެށި ސާމްޕަލް ކަލެކްޝަން ސެންޓަރާއެކު މާލެ ހުޅުމާލެ އަދި ވިލިމާލެ ހިމެނޭހެން6ސެންޓަރުން އަންނަނީ ސާމްޕަލް ނެގުމުގެ ޚިދުމަތް ދެމުންނެވެ. އެއީ މާލެހިޔާ ފުލޫ ކްލިނިކާއި، ހުޅުމާލެ ފްލޫ ކްލިނިކް، ވިލިމާލެ ފްލޫ ކްލިނިކް، ސެނަހިޔާ، އަދި ހެންވޭރު މުނިއުފާ ސާމްޕަލް ކަލެކްޝަން ސެންޓަރެވެ.\nއަލަށް ގާއިމުކުރި ސާމްޕަލް ސެންޓަރާއެކު މާލެ ސަރަހައްދުގައި ހަ ސެންޓަރަކުން އަންނަނީ ސާމްޕަލް ނެގުމުގެ ހިދުމަތް ދެމުންނެވެ. އެއީ މާލެހިޔާ ފުލޫ ކްލިނިކް، ހުޅުމާލެ ފްލޫ ކްލިނިކް، ވިލިމާލެ ފްލޫ ކްލިނިކް، ސެނަހިޔާ، އަދި ހެންވޭރު މުނިއުފާ ސާމްޕަލް ކަލެކްޝަން ސެންޓަރެވެ. މީގެ އިތުރުން ބައެއް ސަރަހައްދުތަކުގައި ރެންޑަމް ސާމްޕަލް ވެސް ނަގައިދެ އެވެ.\nރާއްޖެއިން އިތުރު 224 މީހަކު ޕޮޒިޓިވް ވެއްޖެ\nސާމްޕަލް ނަގަން ބޭނުންވާ މީހުންގެ އަދަދު ގިނަވެ ސެންޓަރުތައް ކައިރީ އޮންނަނީ ބޮޑު ކިއޫ ހަދާފަ އެވެ. މިއީ ވެސް ބަލި އިތުރަށް ފެތުރެން މަގުފަހިވާ ކަމެކެވެ.


ރައީސް ނަޝީދު ދެކުނު މަހާސިންތާއަށް ވަޑައިގެންނެވި މައްސަލައެއް އޭސީސީއަށް!\nކުރީގެ ރައީސް އަދި މިހާރުގެ ރައްޔިތުންގެ މަޖިލިހުގެ ރައީސް މުޙައްމަދު ނަޝީދު ދެކުނު މަހާސިންތާގައި ބައިވެރިވުމަށް ގއ. ވިލިނގިއްޔަށް ކުރެއްވި ދަތުރުފުޅެއްގެ މައްސަލައެއް އެންޓި ކޮރަޕްޝަން ކޮމިޝަން (އޭސީސީ) އިން ބަލަން ފަށައިފިއެވެ.\nއޭސީސީން ބަލަމުން ދަނީ މިއަހަރުގެ އޮގަސްޓު މަހުގެ ތެރޭގައި ގއ. ވިލިނިގިލީގައި ބޭއްވި ދެކުނު މަހާސިންތާގައި ބައިވެރިވުމަށް ރައީސް ނަޝީދު އެރަށަށް ކުރެއްވި ދަތުރުފުޅުގެ ޓިކެޓު ރައްޔިތުންގެ މަޖިލީހުގެ އިދާރާގެ ހަރަދުގައި ނަންގަވާފައިވާ ކަމަށް ބުނާ މައްސަލައެކެވެ.\nދެކުނު މަހާސިންތާއަކީ ހުވަދޫ، އައްޑޫ އަދި ފުވައްމުލަކު ކައުންސިލްތަކުން ގުޅިގެން ބާއްވަމުން އަންނަ ސިލްސިލާ މަހާސިންތާ އެކެވެ. ރައީސް ނަޝީދު ވަނީ މަހާސިންތާގައި ބައިވެރިވެވަޑައިގަތުމަށް ފަހު ފުވައްމުލަކާއި އައްޑޫއަށް ވެސް ވަޑައިގެންފައެވެ.


SunOnline: Dhiriulhen jehifaivany ehen meehehge moonakaa eku\nމިޙްނާ ނާސިހު 11 Jan 2021, 07:31\nރޮބާޓް ޗެލްސީ، އެކްސިޑެންޓަށް ފަހު (ވ) އަދި ފޭސް ޓްރާންސްޕްލާންޓަށް ފަހު (ކ) -- ފޮޓޯ:ޓައިމް މެގަޒިން\nއުމުރުން 68 އަހަރުގެ ރޮބާޓް ޗެލްސީއަކީ އޮގަސްޓް 2013 އާއި ހަމައަށް ވަރަށް އާދައިގެ ދިރިއުޅުމެއް އުޅެމުން އައި މީހެކެވެ. އެހެން ނަމަވެސް މީހަކު މަސްތުގެ ހާލަތުގައި އިދެ ދުއްވަމުން އައި ކާރެއްގައި ޖެހި އެކްސިޑެންޓްވެ އޭނާގެ ކަރު އޯވާ ހީޓްވެ މުޅި ހަށިގަނޑުގެ 75 ޕަސެންޓް އެއްކޮށް އެދުމާއި އެކު މުޅި ދިރިއުޅުން އެފުށް މިފުށަށް ޖެހުނެވެ. މިހާރު އޭނާއަކީ ފުލް ފޭސް ޓްރާންސްޕްލާންޓެއް ހެދި ދުނިޔޭގެ ފުރަތަމަ ކަޅުނަސްލުގެ އެމެރިކާ މީހާ އެވެ. އަދި ފޭސް ޓްރާސްންޕްލާންޓެއް ހަދާފައިވާ އެންމެ އުމުރުން ދުވަސްވީ މީހާ އަކީވެސް މިހާރު އޭނާ އެވެ.\nއެ އެކްސިޑެންޓަށްފަހު އޭނާގެ ލޯ ހުޅުވުނީ ހަމަސް ދުވަސް ފަހުންނެވެ. އިތުރު ނުވަ މަސްދުވަސް ހޮސްޕިޓަލްގައި ހޭދަކުރަންޖެހުނުއިރު ނޮވެމްބަރު 2014 އާއި ހަމައަށް އިތުރު 30 ސާޖަރީ އޭނާވަނީ ހަދާފަ އެވެ.\nއެވަރުންވެސް އޭނާގެ ތުންފަތާއި، ނޭފަތް އަދި ވާތް ފަރާތުގެ ކަންފަތް އަސްލު ބައްޓަމަށް ގެނެވޭ ވަރެއް ނުވި އެވެ. އޭނާގެ އެ މޫނުވީ ހަޔާތުގެ ބަދު ނަސީބަކަށެވެ. މުޅި ވިޔަފާރި އާއި ގާތް ރަހުމަތްތެރިންވެސް ގެއްލުނުއިރު، ކެއުމާއި ބުއިންވެސް ވީ އުނދަގޫކަމަކަށެވެ. މަގުމަތިން ފެންނަ މީހުންވެސް އޭނާ ފެނި ބިރުން ސިހެ އެވެ. އެގޮތުގައި ހަ އަހަރު އޭނާ ވޭތުކުރަން ޖެހުނެވެ.\nކުރީގެ ފޭސް ޓްރާންސްޕްލާންޓްތަކާއި ހިލާފަށް މުޅި މޫނު ބަދަލުކުރަން މިފަހަރު އޭނާ ތައްޔާރުވިއިރު ޑޯނާއެއް ލިބި ހޮސްޕިޓަލުން ގުޅާފައިވަނީ ޖުލައި 2019ގަ އެވެ. އެހާ ގިނަ މުއްދަތެއް މިކަމަށް ހޭދަވީ ޗެލްސީގެ ހަމުގެ ކުލައާ ވައްތަރު ހުރިހާގޮތަކުން ގުޅޭ ޑޯނާއެއް ހޯދަން މަޑުކުރަންޖެހުމުންނެވެ.\nމުޅި ސާޖަރީ އަށް 16 ގަޑިއިރާއި 45 ފިޒިޝަނުންނާއި، ނަރުހުންނާއި، ހޭނައްތާ ޑޮކްޓަރުންނާއި، ދިރާސާވެރިން ވެސް ބައިވެރިވި އެވެ. އޭނާގެ މުޅި މޫނުގެ ހަންތައް ނަގާ ހަމުގެ ކޮންމެ ފަށަލައެއް ވަކިކޮށް ޑޯނާގެ މޫނުގެ ކޮންމެ ފަށަލައެއް ދިޔައީ ލައްވަމުންނެވެ.\nމި މުޅި ސާޖަރީ އޭނާގެ ހުރި ހަމައެކަނި ދަރިފުޅު ސިފަކުރީ "މާސްކް މޫވީ" އެއް ފަދައިންނެވެ. މި މުޅި ޕްރޮސެސް ކައިރިން ފެނުނު ނަމަވެސް ސާޖަރީއަށް ފަހު އެއީ ބައްޕަކަން ގަބޫލު ކުރަން އޭނާއަށް އުނދަގޫވި ކަމަށް 31 އަހަރުގެ އަންހެން ދަރިފުޅު ބުނެފައިވެ އެވެ.\nހުދު ޗެލްސީވެސް ބުނާގޮތުގައި ލޯގަނޑަށް ބަލާލުމުން ފެންނަން އެހެރީ ހުދު އޭނާކަމަށް ގަބޫލުކުރަން އުނދަގޫވި ދުވަސްތައް ދިޔަ އެވެ.\nމިފަހުން އޭނާއަށް ދިމާވަމުން އަންނަ އެންމެ ބޮޑު އުނދަގުލަކީ ލޯ ރަނގަޅަށް ނުހުޅުވުމެވެ. މިއީ އާ މޫނުގެ މަސްތައް އެންމެ ރަނގަޅާށް ކަށިތަކުގައި ހަރުނުލާ ހުރުމުން ދިމާވާ މައްސަލައެއްކަމަށް ފާހަގަކޮށް މިކަން ހައްލުކުރުމަށް އަނެއްކާވެސް ސާޖަރީއެއް ހެދޭނެކަމަށް ޑޮކްޓަރުންވަނީ ވިދާޅުވެފަ އެވެ.


BREAKING NEWS: Suood Dhehkevi Vaahakafulhu Ge Thafseel Supreme Court Aa Hihsaakuran Commission In Dhekolhu Hadhaifi - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! -2ގަޑިއިރު ކުރިން\nސުއޫދު ދެއްކެވި ވާހަކަފުޅުގެ ތަފްސީލް ސުޕްރީމް ކޯޓާއި ހިއްސާކުރަން ދެކޮޅުހަދައިފި\nޝަރުޢީ ދާއިރާ އާއި ބެހޭ ގޮތުން ހުސްނުއް ސުއޫދު ދެއްކެވި ވާހަކަފުޅުގެ ތަފްސީލް ސުޕްރީމް ކޯޓާއި ހިއްސާކުރަން މަރާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަޙްޤީޤު ރިޔާސީ ކޮމިޝަނުން ދެކޮޅުހަދައިފިއެވެ.\nމިހާރު ޖުޑީޝަލް އެޑްމިނިސްޓްރޭޝަން އިން ބާއްވަމުން ގެންދާ ނޫސްވެރިންގެ ބައްދަލުވުމެއްގައި ޖުޑީޝަލް އެކަޑަމީގެ ޗާންސެލަރ އަހްމަދު މާޖިދު ވިދާޅުވީ ކޮމިޝަނުން ދެއްކެވި ވާހަކަފުޅުގެ ތަފްސީލް މިމަހުގެ 06 ވަނަ ދުވަހުގެ ކުރިން ސުޕްރީމް ކޯޓާއި ހިއްސާކުރަން ސުޕްރީމް ކޯޓުން ކޮމިޝަނުގައި އެދުނު ކަމަށާއި އެސިޓީގެ ޖަވާބު އިއްޔެ ކޮމިޝަނުން ސުޕްރީމް ކޯޓަށް ފޮނުއްވާފައިވާ ކަމަށެވެ. އެމައުލޫމާތު ހިއްސާ ނުކުރައްވާނެކަން އިއްޔެ ކޮމިޝަނުން ސުޕްރީމް ކޯޓަށް އަންގާފައިވާ ކަމަށް މާޖިދު ވިދާޅުވިއެވެ.\nމާޖިދު ވިދާޅުވީ ސުއޫދު ދެއްކެވި ވާހަކަފުޅުގެ ތަފްސީލް ހިއްސާ ނުކުރެއްވުމުން އެއީ އެކަށީގެންވާ ހެކި ހުރެގެން ދެއްކެވި ވާހަކަފުޅެއް ނޫންކަމަށް ގަބޫލު ކުރެވޭ ކަމަށެވެ. އަދި މައުލޫމާތު ހިއްސާ ނުކުރެއްވުމުގެ ސަބަބުން ސުއޫދުގެ އިހްލާސްތެރިކަމާއި މެދު ދިވެހި ރައްޔިތުންނާއި ޝަރުއީ ދާއިރާ އިން ސުވާލު ކުރައްވާ ކަމަށް ވެސް މާޖިދު ވިދާޅުވިއެވެ.\nޖުޑީޝަލް އެކަޑަމީގެ ޗާންސެލަރ މާޖިދު – ވަގުތު އިމޭޖްސް: އިބްރާހިމް ޝާބިލް\n"ތަފްސީލް ސުޕްރީމް ކޯޓާއި ހިއްސާ ކުރައްވަން އަލްއުސްތާޛް ހުސްނުއް ސުއޫދު އިންކާރު ކުރެއްވި ކުރެއްވުން އެއީ ރައްޔިތުންގެ މެދުގައި ވެސް އަދި އަޅުގަނޑުމެންގެ މެދުގައި ވެސް ސުވާލު އުފެދޭ ކަމެއްކަން ފާހަގަ ކުރަން. އެއީ ހަރުދަނާ ހެކިތަކެއްގެ މައްޗަށް ރަނގަޅު އަސާސްތަކެއްގެ މައްޗަށް ބިނާކޮށް ދެއްކެވި ވާހަކަފުޅުތަކެއް ނަމަ އެކަންކަން ސުޕްރީމް ކޯޓާއި ހިއްސާ ކުރަން ދެކޮޅު ހައްދަވަން ޖެހޭ އެއްވެސް ސަބަބެއް އޮތް ކަމަކަށް ގަބޫލެއް ނުކުރަން. މައުލޫމާތު ހިއްސާ ކުރައްވަން އިންކާރު ކުރެއްވި ކުރެއްވުމަކީ އެދެކެވި ވާހަކަފުޅު ތަކަކީ ސާބިތު ނުހިފޭ ދޮގު ވާހަކަތަކެއްކަމާއި ރަނގަޅު ނިޔަތެއް ނެތި ދެއްކެވި ވާހަކަފުޅުތަކެއް ކަމަށް ގަބޫލު ކުރެވޭ." މާޖިދު ވިދާޅުވިއެވެ.\nމާޖިދު ވިދާޅުވީ ހުރިހާ ތަނެއްގައި ވެސް މައްސަލަތައް ހުންނާނެ ކަމަށާއި މައްސަލަތައް ހައްލު ކުރަން ޖެހޭނީ ހުރިހާ ފަރާތްތަކަކުން ގުޅިގެން ކަމަށެވެ.\n"ހުރިހާތަނެއްގައި ވެސް މައްސަލަތައް ހުންނާނެ. މައްސަލަތައް ހައްލު ކުރަން މަސައްކަތް ކުރަންވާނީ ގުޅިގެން އިހްލާސްތެރިކަމާއި އެކު." މާޖިދު ވިދާޅުވިއެވެ.\nއަދުލްއިންސާފު ގާއިމް ކުރުމަށްޓަކައި ހުރި މުއައްސަސާތަކުގައި ހުރުމަތަކާއި ގަދަރެއް ވެސް އޮންނަ ކަމަށާއި އެގަދަރާއި ހުރުމަތް ރައްކާތެރިކަން ކުރެވެނެ އުސޫލުތައް އެބައޮތް ކަމަށް މާޖިދު ވިދާޅުވިއެވެ.\nސުއޫދު ދެއްކެވި ވާހަކަފުޅަކީ ކޯޓުތަކުގެ ހުރުމަތް ކެނޑުމުގެ އަމަލެއްގެ ގޮތުގައި ބެލޭނެ ކަމަށާއި ނަމަވެސް ފިޔަވަޅު އަޅުއްވާނީ އޮންނަ އުސޫލުގެ ތެރެއިން ކަމަށް އޭނާ ވިދާޅުވިއެވެ.\nއަލީ ވަހީދު ފުރުވާލި ބަޔަކު ހޯދައި ތަހުގީގު ކުރަން ޖެހޭ: ޑރ. އަބްދުﷲ ދީދީ\nޖެނުއަރީ 9, 2019 11:37\nސުޢޫދަކީވެސް ކަންކަން ރަނގަޅުކުރަން އުޅޭމީހެއްނޫންކަން އެނގިއްޖެ. ކޮންމެވެސް ބައެއްގެ ރުހުން ހޯދަން މޮޅު ވާހަކައެއް ދައްކާލީބާ. އެކަމަކު އެއީ ކޮންމެވެސް ވަރެއްގެ ހަގީގަތެއް އެކުލެވޭ ވާހަކައެއްކަމަށް ގަބޫލުކުރެވޭ. ފަހަރެއްގައި ހެކި ނުހުރެދާނެ.\nޖެނުއަރީ 9, 2019 11:45\nސުޕްރީމް ކޯޓަށް ވުރެ ކޮމިޝަން މަތިވީތަ؟\nޖެނުއަރީ 9, 2019 11:59\nތި ސުއޫދު ހައްޔަރުކުރަންވީ ހުސްދޮގު ހަދާމީހެއް ތީ ރައްޔިތުން ބޮލަށް ޗިޕް ޖެހުން ނޫން އެހެންކަމެއް ތީނަގެ ނެތް\nޖެނުއަރީ 9, 2019 13:38\nޖެނުއަރީ 9, 2019 12:03\nރަނގަޅު ތަހުޤީޤުތައް އެއްކޮށް ނުނިމެނީސް އެކައްޗެއްވެސް ނުދޭތި ލީކުކުރާނެ..އިތުބާރެއް ނެތް...\nޖެނުއަރީ 9, 2019 12:27\nދެން އަހަރުން ނުކުންނަންވީދޯ މަގުމައްޗަށް ސުޕްރީމް ކޯޓުން އެދުނު މައުލޫމާތު ދޭށޭ ކިޔާފަ. ގާނޫނުތަކަށް ބޯލަނބާ ސަރުކާރޯ.\nޖެނުއަރީ 9, 2019 12:33\nސުޢޫދަށްވުރެ ސްޕްރީމް ކޯޓް ބަލިވެއްޖެ. ސަރުޢީ އެންމެ މަތީ ކޯޓަށްވުރެ ރައީސް އުފައްދަވާ ކޮމިސަނެއްގެ ބާރު މާގަދަވެއްޖެ ރައީސުލް ޖުމުހޫރިއްޔާއަށްވުރެ ދިވެޖިރައްޔިތުންގެ މައްޗަށް ބަސް ބުނުމުގައި އެމް ޑީ ޕީގެ ރައީސްގެ ބާރު މާގަދަވެއްޖެ\nޖެނުއަރީ 9, 2019 12:39\nސްޕްރީމްކޯޓް ގަދައީޔާ ނިކަން ތިޔަކޮމިށަން އުވާލަބަލަގަ.\nޖެނުއަރީ 9, 2019 13:19\nސޫދު އަވަހަށް ހައްޔަރުކުރަން ސުޕްރީމް ކޯޓުން އަމުރެއް ނެރެންވީ. އެއަށްވުރެ މައްޗަކު ނުހުރެވޭނެ ސޫދަކަށްވެސް. ކޮމިޝަނުން މަޢުލޫމާތު ނުދިނަސް ސޫދަށް މަޢުލޫމާތު ދެވެން ޖެހޭނެ. ނުދިނުމަކީ ކުށަކަށްވާނީ\nޖެނުއަރީ 9, 2019 13:23\nބަލަގަ އެއީ ބަޔަކު ލޔެފައިދީފަ މިގޮތަށް ކިޔާށޭ ބުނެފައި ދިން ލިޔުމެކެވެ. ދެން އަލުން އެވާހަކަކިޔަން އުދަގޫވާނެއެވެ. އެއީ ހެއްކެތް ޤަރީނައެއް އތް އެއްޗަކަށް ނުވާތީއެވެ،\nޖެނުއަރީ 9, 2019 13:33\nއަވަހަށް މިކަލޭގެ ހައްޔަރުކޮށް ކޯޓު ތަކުގެ ހުރުމަތް ކެޑި މައްސަލަ ބަލަން ޅިޔަނު ޕޮލިސް ކޮމިސަނަރަށް ދެ އަތް އުފުލާ ގޮވާލަން.\nޖެނުއަރީ 9, 2019 13:40\nޚިޔާލީ ވާހަކައެއް ސޫދު ދެއްކެވީ (އަތުގައި އެއްވެސް ސަލާމަތީއެއް އޮވެގެނެއްނޫންދޯ އެވާހަކަ ދެއްކީއަކީ)\nޖެނުއަރީ 9, 2019 14:01\nދިވެހިރާއްޖޭގެ ސްޕްރީމް ކޯޓުން ވަކި ކަމަކަށް އެންގުމުން އެކަމެއް ނުކުރުމީ އެކޯޓަށާއި އުންތަމަ ފަނޑިޔާރާއި އެހެންފަނޑިޔާރުންގެ އަގުވައްޓާލުން3ބާރު ވަކި ކުރެވިފައިވާ ނިޒާމެއްގައި ސްޕްރީމް ކޯޓަށްވުރެ ރައީސް އައްޔަން ކޮށްފައިވާ ބޭފުޅެއްގެ ނުވަތަ އެކުލަވާލާފައިވާ ކަމިޝަނެއްގެ ބާރު ގަދަވެ ކޯޓަށް ގޮންޖެހޭނެ ގޮތެއް ނޮއޮންނާނެ. ސުއޫދު ކުރިމިނަލް ކޯޓްގެ ފަނޑިޔާރުންނާއި ބެހޭގޮތުން ދެއްކެވި ވާހަކަތަކަކީ އެކަމަށް ފިޔަވަޅު ނައަޅާ ދޫކޮށްފިނަމަ މިފަދަ ދޮގްވާހަކަ އެހެން މީހުން ދެއްކުމުގެ ފުރުސަތު އޮންނާނެކަމެއް.\nޖެނުއަރީ 9, 2019 14:22\nމާގިނަ ވާހަކަ ބޭނުމެއްނުވޭ އެމްޑީޕީ ސަރުކާރުން މީގެ ކުރިން ކޯޓްތައް އުވާލުމުގެ ގަރާރެއް ނެރެން އުޅުނު ިކަމަށް ދެކެވުނު ވާހަކަ ހަނދާނަށް އާދޭބާ ؟މިފަހަރު މިފެއްޓީ އެކަން ތަންފީޒުކުރުމުގެ މަރުހަލާތަށް ވީމާ އަވަސް ފިޔަވަޅުއަޅައިގެން ސަރުއީނިޒާމް ސަލާމަތް ކުރައްވާ.\nޖެނުއަރީ 9, 2019 15:05\nކަލޯހުސްނޫނު ރައްޔިތުންނަން އޮޅުވާލަން ނޫޅުއްވާ!!\nޖެނުއަރީ 9, 2019 15:18\nހިފާހައްޔަރުކުރޭ ތިއީ މިގައުމުގެ ޝަރުއީދާއިރާއަށް ހުރި ނުރައްކަލެއް\nޖެނުއަރީ 9, 2019 16:35\nތިސުޢޫދަކީ ޙިކްމަތްތެރި ކަމުގެ ކަންފުޅެއްވެސް ނެތް މީހެއްކަން ސާބިތު ވެއްޖެ. އަދި ތި ކޮމިޝަނަކީ ޖުޑީޝަރީއަށް މަލާމާތް ކުރުމާއި އަގުވައްޓާ ލުމުގެ ބޭނުމުގައި އުފެއްދި ބައެއްކަން ވެސް ހާމަވެއްޖެ. ހަމަ އެއާއެކު ކޮމިޝަން ބޭޒާރު ވެއްޖެ.\nޖެނުއަރީ 9, 2019 20:35\nލައްކަ ދުވަހު ޝަރުއީ ނިޒާމު ހައިޖެކްކޮށްގެން އުޅެވިއްޖެނު. މިހާރު މިއޮތީ ރައްޔިތުންނިކުމެ ތިޔަ ތަން އިސްލާހުކުރުމަށް. ލައްކަ ދުވަހު ރިޝްވަތު ކައިގެން ދިވެހި ރައްޔިތުންގެ ހައްގުތަކަށް އަރައިގަނެގެން އަންބޮޑި ބޮޑުކޮށްފި. ވަގަކަށް ހާސްދުވަސް ވެރިއަކަށް އެއް ދުވަސް.


Siyam aa dhemedhu massala eh neiy: PPM | Mihaaru\nޕީޕީއެމުން މިއަދު ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ބައެއް އިސްވެރިން ވާހަކަ ދައްކަވަނީ: އެމްޑީއޭ އާއި ޕީޕީއެމާ ދެމެދު ވެފައިވާ އެއްބަސްވުން އާ ކުރުމާ ގުޅޭ ގޮތުން މިހާރު ވެސް ދަނީ މަޝްވަރާ ކުރަމުން ކަމަށް ވިދާޅުވި.--- ފޮޓޯ: އަހުމަދު ނިޝާތު/މިހާރު\n07 އޯގަސްޓް 2018 - 13:43 14 comments\nއެމްޑީއޭގެ ލީޑަރު ސިޔާމާއި ޕީޕީއެމާ ދެމެދު މައްސަލަ ޖެހިފައިވާ ކަމަށް ދެކެވެމުން ދާ ވާހަކަ އަށް ރައްދު ދެއްވަމުން، މިއަދު ބޭއްވި ނޫސްވެރިންގެ ބައްދަލުވުމެއްގައި ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ، ދެ ޕާޓީގެ ދެމެދުގައި އޮތް ގުޅުމަށް އެއްވެސް އަސަރެއް ކޮށްފައި ނުވާ ކަމަށެވެ.\n"އަޅުގަނޑުމެންގެ މުސްތަޝާރާއި [ރައީސް އަބްދުﷲ ޔާމީނާއި] އެމްޑީއޭގެ ލީޑަރާ ދެ ބޭފުޅުން ފޯނުން ބަރާބަރަށް ވާހަކަ ދެއްކެވި، ކުރިއެކޭ އެއްގޮތަށް ކެމްޕެއިނުގެ މަސައްކަތްތައް ކުރިއަށް ގެންދަވާނެ ކަމުގެ ޔަގީންކަން އެބަ އޮތް،" ޕީޕީއެމްގެ އޮފީހުގައި ބޭއްވި ނިއުސް ކޮންފަރެންސް ގައި އަބްދުއްރަހީމް ވިދާޅުވި އެވެ.\nދެ ޕާޓީ އެކުގައި މަސައްކަތް ކުރުމަށް ވެފައިވާ އެއްބަސްވުން އާ ކުރުމާ ގުޅޭ ގޮތުން މިހާރު ވެސް މަޝްވަރާ ކުރަމުން އަންނަ ކަމަށް ފޮނަދޫ ދާއިރާގެ މެމްބަރު އަބްދުއްރަހީމް ވިދާޅުވި އެވެ.\n"އެމްޑީއޭއާ އަޅުގަނޑުމެންގެ ގުޅުން ވަރަށް ރަނގަޅަށް އޮތީ. އެގްރީމެންޓުގެ މުއްދަތު ހަމައެއް ނުވޭ. އަޅުގަނޑުމެން އެމްޑީއޭއާ އެއްބަސްވެފައި ވާނީ 2018 ވަނަ އަހަރުގެ ރިޔާސީ އިންތިހާބުގެ ނިޔަލަށް އެކީގައި މަސައްކަތް ކުރުމަށް. ރިޔާސީ އިންތިހާބު ނިމުނީމާ އަޅުގަނޑުމެން އެގްރިމެންޓު އާ ކުރަންޖެހޭނީ ވެސް،" އޭނާ ވިދާޅުވި އެވެ.\n"އެހެން ނަމަވެސް މިހާރު އަޅުގަނޑުމެންގެ ދެ ޕާޓީން މި ކަމަށް ދެ ބޭފުޅަކު ކަނޑައެޅިގެން އަޅުގަނޑުމެންގެ ޕާޓީން މި އެއްބަސްވުމާ ދޭތެރޭގައި މަޝްވަރާ ކުރައްވާނީ ނައިބު ރައީސް މޫސާ ޒަމީރު އަދި އެމްޑީއޭގެ ފަރާތުން އެ ޕާޓީގެ ޑެޕިއުޓީ ލީޑަރު އަލީ މައުރޫފް. އެ ބޭފުޅުން ބައްދަލު ކުރައްވާ ވާހަކަ ދައްކަވަމުން އެބަ ގެންދަވާ."\nއަބްދުއްރަހީމް ވިދާޅުވި ގޮތުގައި، ޕީޕީއެމާއި އެމްޑީއޭގެ ގުޅުން ގޯސްވެފައިވާ ކަމަށް ބުނެ އިދިކޮޅު ފަރާތްތަކުން ވާހަކަ ދައްކަނީ އެ ދެ ޕާޓީގެ ތެރޭގައި މައްސަލަ އުފެއްދުމަށް ކަމަށެވެ. އަދި އެއީ ހަދަހަދައިގެން ދައްކާ ވާހަކައެއް ކަމަށް ވެސް އޭނާ ވިދާޅުވި އެވެ.\nއެމްޑީއޭއާ އެކު ޕީޕީއެމުން ކުރާ މަޝްވަރާތަކުގައި ޕީޕީއެމްގެ ފަރާތުން ބައިވެރިވެވަޑައިގަންނަވާ، އެ ޕާޓީގެ ނައިބު ރައީސް އަދި ޓުއަރިޒަމް މިނިސްޓަރު މޫސާ ޒަމީރު ވިދާޅުވީ، އަންނަ މަހުގެ 23 ގައި، ބާއްވާ ރިޔާސީ ކެމްޕެއިންގެ ހަރަކާތްތަކުން ސިޔާމް ނުފެންނަ ވާހަކަ ދައްކާއިރު، މީގެ ކުރިން ވެސް އެއީ އެ ފަދަ ކަންތައްތަކުގައި މާ ގިނައިން ހަރަކާތްތެރިވާ ބޭފުޅެއް ނޫން ކަމަށެވެ.\n"އެމްޑީއޭ އަކީ ހަތަރު ނައިބު ރައީސުންގެ ބެއްލެވުމުގެ ދަށުން ވަރަށް ހީވާގި ކައުންސިލަކާ އެކު ހިންގާ ޕާޓީއެއް. ބައެއް ހަރަކާތްތަކުގައި ސީދާ ސިޔާމް ހަރަކާތްތެރިވާ ތަން ފެނިވަޑައިގަންނަވާނެ،" އޭނާ ވިދާޅުވި އެވެ.\nއިތުރު ލިޔުންތައް ކުރީގެ މެމްބަރު އަބްދުﷲ އަބްދުއްރަހީމް މެމްބަރު އަހުމަދު ސިޔާމް މުހައްމަދު (ދ. މީދޫ) ޕީޕީއެމް ޕީޕީއެމް ކެމްޕޭން އެމްޑީއޭ ކުރީގެ މިނިސްޓަރު މޫސާ ޒަމީރު ރައީސް އަބްދުﷲ ޔާމީން


Kaaduge agu bodu kurumakee alhugandah faseyha ninmumeh noon: Raees | Mihaaru\nހިރިމަރަދޫ ބަނދަރު ހުޅުއްވައިދެއްވަން ރައީސް ޔާމީން އެ ރަށަށް ވަޑައިގަންނަވަނީ. --ޓުވިޓާފޮޓޯ: ރައީސްޔާމީން2018\nކާޑުގެ އަގު ބޮޑުކުރުމަކީ އަޅުގަނޑަށް ފަސޭހަ ނިންމުމެއް ނޫން: ރައީސް\n25 އޮކްޓޯބަރ 2016 - 15:42 31 comments\nކާޑުގެ އަގު ބޮޑު ކުރި މައްސަލާގައި އެ މަނިކުފާނާއި ސަރުކާރަށް ބޮޑެތި ފާޑުކިޔުންތަކެއް އަމާޒުކޮށްފައި ވަނިކޮށް އެކަމާ ގުޅޭ ގޮތުން ފުރަތަމަ ފަހަރަށް ވާހަކަފުޅު ދައްކަވަމުން ރައީސް ވިދާޅުވީ ހަމައެކަނި 2018 އަށް ވިސްނުން ގެންގުޅުއްވާ ނަމަ، ކާޑުގެ އަގު ބޮޑު ކުރުމަކީ އެ މަނިކުފާނު ކުރައްވާނެ ކަމެއް ނޫން ކަމަށެވެ. ކާޑުގެ އަގު ބޮޑު ކުރީ، ތަރައްގީގެ މަޝްރޫއުތަކަށްޓަކައި ކޮންމެހެން ކުރަން ޖެހިގެން ކަމަށް ވެސް ރައީސް ވިދާޅުވި އެވެ.\nހިރިމަރަދޫ ބަނދަރު ހުޅުއްވައިދެއްވުމަށް ފަހު ވާހަކަފުޅު ދައްކަވަމުން، ގައުމުތަކުގައި 8ރ. އަށް ހަނޑޫ ކިލޯއެއް ވިއްކާއިރު ރާއްޖޭގައި ހަނޑޫ ކިލޯ 2ރ. އަށް ވިއްކާނީ ކިހިނެއްތޯ ރައީސް ސުވާލު އުފެއްދެވި އެވެ.\n"ބައެއް ގައުމުތަކުގައި މިކަން ކުރާ ގޮތަކީ، މިސާލަކަށް ގައުމު ނުދެންނެވިއަސް އަޅުގަނޑުމެންގެ އަވަށްޓެރި ވަރަށް ގިނައިން ހަނޑޫ އުފައްދާ ގައުމެއް. އެއް ވަނަ ގްރޭޑާއި ދެ ވަނަ ގްރޭޑުގެ ހަނޑުލަކީ އެ ރަށުގެ ރައްޔިތުން ކާން ބާޒަރަށް ނެރޭ އެއްޗެއް ނޫން،" ރައީސް ވިދާޅުވި އެވެ.\nއެ ގައުމުގެ ރައްޔިތުން ކާން ހުންނަނީ، އެމަނިކުފާނު ވިދާޅުވި ގޮތުގައި، ތިން ވަނަ ގްރޭޑުގެ ހަނޑުލެވެ. އެއީ ވެސް މި ސަރަހައްދުގައި އުޅޭ ގައުމަކުން ކަންކުރާ އުސޫލް ކަމަށް ރައީސް ވިދާޅުވި އެވެ.\nހިރިމަރަދޫގައި ރައީސް ޔާމީން ވާހަކަ ދައްކަވަނީ. ބޮލަކަށް ޖެހޭ ދަރަނި އިތުރުވިއަސް އެ ދަރަނި އަދާކުރާނެ ގޮތްތައް ވެސް ހޯއްދަވާނެ ކަމަށް ވިދާޅުވި. --ޓުވިޓާ ފޮޓޯ: ރައީސްޔާމީން2018\nރައީސް ވިދާޅުވި ގޮތުގައި ތަފާތު ސަބްސިޑީގެ ގޮތުގައި ދައުލަތުގެ ބަޖެޓުން އެއް ބިލިއަން ރުފިޔާ ހޭދަކުރަން ޖެހެ އެވެ. ރާއްޖެ އަކީ ކުޑަ ގައުމަކަށް ވާއިރު، ލިބޭ އާމްދަނީން ހުރިހާ ހިދުމަތްތަކެއް ފަހި ކޮށްނުދެވޭނެ ކަމަށް ރައީސް ވިދާޅުވި އެވެ.\nއާމްދަނީން ދެކޮޅު ނުޖެހޭތީ ދެން އޮތް ގޮތަކީ ދަރަންޏަށް ލޯނު ނެގުން ކަމަށާއި ކެރިވަޑައިގެން އެ މަނިކުފާނު އެކަން ކުރައްވަނީ ދަރަނި ދެއްކެވޭނެ ގޮތްތައް ވެސް ހޯއްދަވައިގެން ކަމަށް ރައީސް ވިދާޅުވި އެވެ. އެ ލޯނުތަކަކީ ރައްޔިތުންނާއި ގައުމުގެ ތަރައްގީ އަށް ބޭނުންވާ މުހިއްމު ކަންކަމަށް ނަގާ ލޯނުތައް ކަމަށް ރައީސް ވިދާޅުވި އެވެ.\n"ސަލާން ޖަހައިގެން ނަމަވެސް އަޅުގަނޑުމެން ރާއްޖެ ތަރައްގީ ކުރާނަން،" ރައީސް ވިދާޅުވި އެވެ.\n"އަޅުގަނޑުމެންގެ ތެރޭގައި ބުނެއުޅޭ ދެއްތޯ، ނުފޯރާ ފޮތިން ފޫ ނުގަޅާ ވާހަކަ. އެކަމަކު އަޅުގަނޑާ އެކު މަސައްކަތް ކުރައްވާ ކެބިނެޓް ޓީމުގެ ވިސްނުމަކީ ކިތަންމެ ކުޑަ ފޮތިކޮޅެއް ދިނަސް ތިމަންނަމެން ފޫގަޅާނަމޭ."\nއެމަނިކުފާނު ވިދާޅުވި ގޮތުގައި ރައްޔިތުންގެ މަޖިލީގައި ތިއްބެވި ސަރުކާރު ކޯލިޝަން މެމްބަރުންނަކީ ވެސް "ރޮކެޓް ސްޕީޑުގައި" ކަންކަން ކުރައްވާ ބޭފުޅުންނެވެ.\nއަންނަ އަހަރަށް ލަފާ ކުރާ ބަޖެޓް ރައްޔިތުންގެ މަޖިލީހަށް ހުށަހަޅަން ޖެހޭ މުއްދަތު ކައިރިވެފައިވާ ކަން ފާހަގަކުރައްވައި ވިދާޅުވީ ރައްޔިތުންގެ ތަރައްގީ އަށް ބޭނުންވާ ގިނަ ކަންކަން މި ފަހަރު ވެސް ބަޖެޓުގައި ހިމަނުއްވާނެ ކަމަށެވެ. އެކަމަކު ރައްޔިތުންގެ މަންދޫބުންގެ ގޮތުގައި ތިއްބަވައި ބަޖެޓަށް ވޯޓު ނުދޭ މެމްބަރުން ފެނިވަޑައިގަންނަވާނެ ކަމަށް ރައީސް ވިދާޅުވި އެވެ.\nއެމަނިކުފާނު ނުސީދާކޮށް ފާޑުވިދާޅުވީ މަޖިލީހުގައި ތިއްބެވި އިދިކޮޅު ޕާޓީތަކުގެ މެމްބަރުންނަށެވެ.\nކައުންސިލް އިންތިހާބު ކައިރިވެފައި ވާއިރު ޕީޕީއެމްގެ އެތެރޭގައި އުފެދިފައިވާ މައްސަލަތަކާ ހެދި އާއްމު މެމްބަރުންގެ ނުތަނަވަސްކަން ހުންނާނެ ކަމަށް ރައީސް ވިދާޅުވި އެވެ. އެކަމަކު ކޮންމެ މީހަކީ ވެސް އުސޫލްތަކަކާ އެކު ހިދުމަތް ކުރަން ބޭނުންވާ މީހެއް ކަން ވިސްނާލަން ޖެހޭ ކަމަށް ވިދާޅުވި އެވެ.\nޕީޕީއެމްގެ ރައީސް އަދި ބޭބޭފުޅު މައުމޫން އަބްދުލް ގައްޔޫމާ މެދު އުފެދުނު މައްސަލަތަކުގައި ޕީޕީއެމް މިހާރު އޮތީ ދެ ފަޅިވެފަ އެވެ. މައުމޫން ފެކްޝަނެއް ހިންގަވާއިރު އަނެއް ފެކްޝަން ހިންގަވަނީ ރައީސް ޔާމީނެވެ.\nޕާޓީތަކަކީ، ރައީސް ވިދާޅުވި ގޮތުގައި، ވަކި މީހަކު ވަށައިގެން އެނބުރޭ ޕާޓީތަކަކަށް ވެގެން ނުވާނެ އެވެ. އެކަކުގެ ފަހަތުން މީހުން އެނބުރޭ ކަމަށް ވަންޏާ، ގިނަ ބަޔަކު މިހާރު މުގޯލި އަޅަން ޖެހޭނީ އެ މަނިކުފާނު ވަށައިގެން ކަމަށާއި ސަބަބަކީ ރައްޔިތުންނަށް ހިދުމަތް ކުރަން ހުންނެވި ބޭފުޅަކީ އެ މަނިކުފާނު ކަމަށް ވާތީ ކަމަށް ރައީސް ވިދާޅުވި އެވެ.\nކައުންސިލް އިންތިހާބަށް އަލި އަޅުއްވާލައްވައި ވިދާޅުވީ ކައުންސިލަރުންގެ ގޮތުގައި އިންތިހާބު ކުރަން ޖެހޭނީ ސަރުކާރުން ހިންގާ ތަރައްގީގެ މަޝްރޫއުތަކަށް އެއްބާރުލުން ދޭނެ މީހުން ކަމަށެވެ. އެކަމުގެ ހެޔޮ ފައިދާ ކުރާނީ ރައްޔިތުންނަށް ކަމަށް ވެސް ވިދާޅުވި އެވެ.\nއިތުރު ލިޔުންތައް ސަރުކާރު ކާޑުގެ އަގު ކޮންޓްރޯލްކުރުން ރައީސް އަބްދުﷲ ޔާމީން ކާޑުގެ ބާވަތްތައް


Raajje Aiee France Ge Manavareh, Eiee Kurin Reyvifai Oi Dhathureh: Sarukaaru\nރާއްޖެ އައީ ފްރާންސްގެ މަނަވަރެއް، އެއީ ކުރިން ރޭވިފައި އޮތް ދަތުރެއް: ސަރުކާރު\nރާއްޖެ އައި ފްރާންސްގެ މަނަވަރު--\nއިއްޔެ ހެނދުނުގެ ވަގުތެއްގައި ދެ މަނަވަރެއް ވަނީ މާލެ ކައިރީގައި ބަނދަރު ކޮށްފައިވާއިރު އެ މަނަވަރަކީ ފްރާންސްގެ މަނަވަރެއް ކަމަށާއި އެ މަނަވަރު ރާއްޖެއަށް ދަތުރުކުރީ ކުރިންވެސް ރޭވިފައި އޮތް ދަތުރެއްގައި ކަމަށް ސަރުކާރުން ބުނެފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ ރާއްޖެ އައީ ފްރާންސްގެ އަސްކަރީ ދެ މަނަވަރު ކަމަށެވެ. އެ އުޅަނދުތައް ރާއްޖެ އައުމަށް ދަތުރުކުރާތާ މަހެއްހާ ދުވަސް ވެފައިވާ ކަމަށް ވެސް މަބްރޫކް ވިދާޅުވިއެވެ. އެ މަނަވަރުގައި އައި ހަތަރު ހެލިކޮޕްޓަރުތައް ރާއްޖޭގައި އެކި ސަރަހަދުތަކުގެ މަތިން ދަތުރުކުރި ފޮޓޯ އާއި ވީޑިއޯތަކެއް ވަނީ ސޯޝަލް މީޑިއާގައި އާއްމުވިއިރު އެކަމާއި ގުޅިގެން މަބްރޫކް ވިދާޅުވީ ހެލިކޮޕްޓަރު ފަދަ އެއްޗެހި ހިފައިގެން ދަތުރުކުރާ އުޅަނދެއް ރާއްޖެ ވަދެއްޖެނަމަ، ހެލިކޮޕްޓަރުތައް ދުއްވުމުގެ ހުއްދަ އާންމުކޮށް ވެސް ދޭ ކަމަށެވެ.\nއެގޮތުން އިއްޔެ ރާއްޖެ އައި ފްރާންސްގެ މަނަވަރުގައި އޮތް ހެލިކޮޕްޓަރުތަކަށް ވެސް ހުއްދަ ދީފައިވާނެ ކަމަށާއި، އެތަނުން އެއް ހެލިކޮޕްޓަރު ފަޅުރަށެއްގައި ޖައްސާފައި ވަނީ އެއަށް ދިމާވި ޓެކްނިކަލް މައްސަލައެއްގެ ސަބަބުން ކަމަށް މަބްރޫކް ވިދާޅުވިއެވެ. އެ ހެލިކޮޕްޓަރަށް އެހީތެރިކަން ފޯރުކޮށްދޭން ދިޔަ އިތުރު ހެލިކޮޕަޓަރެއް ވެސް ޖައްސާފައި ވާނެ ކަމަށްވެސް މަބްރޫކް ވިދާޅުވިއެވެ.\nމަބްރޫކް ވިދާޅުވީ މިއީ ރާއްޖެ އާއި ފްރާންސް އާދެމެދު ހާރިޖީ ގުޅުން ގާއިމުކުރިތާ 51 އަހަރު ފުރޭ އަހަރު ކަމަށްވުމާއެކު، އެ މަނަވަރުތަައް ރާއްޖެ އަންނަން ދަތުރު ފެށީ ރާއްޖޭގައި ބައެއް ތަމްރީނުތައް ވެސް ހެދުމަށް ކަމަށެވެ. މަނަވަރުތަކަށް ޖިބޫޓީން ފުރައިގެން ރާއްޖެ އާދެވުނީ ދަތުރު ފެށިތާ 29 ދުވަސް ފަހުން ކަމަށާއި، މިހާރު ހާލަތު ބަދަލުވެފައި ވާތީ، މަނަވަރުތައް ރާއްޖޭގައި މަޑުނުކުރާނެ ކަމަށެވެ.\nއިތުރަށް ވާހަކަދައްކަވަމުން މަބްރޫކް ވިދާޅުވީ އިއްޔެ ރާއްޖެއަށް ކްރޫޒް ޔޮޓެއް ވެސް އައިސްފައިވާ ކަމަށެވެ. މަބްރޫކް ވިދާޅުވީ އެ ޔޮޓުގައި ތިބީ ދެ މީހުން ކަމަށާއި، އެމީހުންނަށް ވެސް ރާއްޖެ އާދެވިފައި ވަނީ ރާއްޖޭގެ ކަނޑުތަކަށް ވަދެވެން އޮތް މުއްދަތަށް ވުރެ ލަހުން ކަމަށެވެ. އަދި ވިދާޅުވީ ޔޮޓުން ތެޔޮ ހުސްވާން ކައިރިވެފައި ވާތީއާއި، ވައި ބަދަލުވަންދެން ހަފްތާއެއްގެ މުއްދަތަށް ރާއްޖޭގައި މަޑުކުރުމުގެ ހުއްދައަށް އެމީހުން އެދުނު ކަމަށެވެ. އެހެންކަމުން ތެޔޮ އެޅުމުގެ ހުއްދަ ދީފައިވާ ކަމަށާއި ނަމަވެސް އެއްވެސް ރަށަކަށް ފޭބުމުގެ ހުއްދަ ދީފައި ނުވާނެ ކަމަށް މަބްރޫކް ވިދާޅުވިއެވެ.


Minivan dhuvahaa gulhigen baeh kuhveringe adhabu lui kohdheyn ninmaifi\nމިނިވަންދުވަހާ ގުޅިގެން ކުށްވެރިންތަކެއްގެ އަދަބު ލުއިކޮށް ދެނީ\nރިންގް ރޯޑްގެ މަސައްކަތުގައި ގައިދީން ބައިވެރިވަނީ: އަދަބު ލުއިކޮށް ދޭން ވަނީ ނިންމާފަ - އަހުމަދު ޝުރާއު / އަވަސް\nމިނިވަން ދުވަހާ ގުޅިގެން ބައެއް ކުށްވެރިންތަކެއްގެ އަދަބު ލުއިކޮށްދޭން ރައީސް އަބްދުﷲ ޔާމީން ނިންމަވައިފި އެވެ.\nއަދަބު ލުއިކޮށްދެއްވުމަށް ރައީސް ނިންމަވާފައިވަނީ މައާފުދިނުމާއި އަދަބު ލުއިކޮށްދިނުމުގެ ގާނޫނުގެ 29 ވަނަ މާއްދާގެ ދަށުން ޝަރުތުހަމަވާ މީހުންނަށެވެ.\nރައީސް އޮފީހުން މިއަދު ނެރުނު ބަޔާނެއްގައި ބުނީ، އަދަބު ލުއިކޮށްދެއްވުމަށް ރައީސް ނިންމަވާފައިވަނީ އެކަމަށްޓަކާ އެކުލަވާލެވުނު ކޮމިޓީއަކުން ހުކުމް ތަންފީޒްކުރަމުންދާ މީހުންނާއި އެމީހުންގެ ބެލެނިވެރިންނާ އިންޓަވިއު ކުރުމަށްފަހު ހާއްސަ ޝަރުތުތަކެއްގެ ދަށުންނެވެ.\nއެގޮތުން އަދަބު ލުއިކޮށްދީފައިވާ މީހަކު އެއިން ޝަރުތަކާ ހިލާފުވެއްޖެނަމަ، އެމީހަކަށް އަދަބު ލުއިކޮށްދިންދިނުން ބާތިލުވުމާއެކު، އެމީހަކު ހުރި ހާލަތަށް ރުޖޫއަ ކުރެވޭނެ ކަމަށާއި، އެހައި ހިސާބުން އަދަބު ލުއިކޮށްދިން ހުކުމުގެ ތަންފީޒުނުވެ ބާކީ އޮތް މުއްދަތު އެމީހަކަށް ތަންފީޒުކުރަންޖެހޭނެ ކަމަށް ރައީސް ކަނޑައަޅުއްވާފައިވާ ކަމަށް ރައީސް އޮފީހުން ބުންޏެވެ.\nމައާފުދިނުމާއި އަދަބު ލުއިކޮށްދިނުމުގެ ގާނޫނުގެ 29 ވަނަ މާއްދާގެ ގެ ދަށުން، ޖިނާއީ ކުށުގެ ހުކުމް ކޮށްފައިވާ މީހެއްގެ އުމުރަށް ބަލައި ނުވަތަ އޭނާ ގައިހުރި ބައްޔަކަށް ބަލައި ނުވަތަ އެހެންވެސް ގޮތަކުން ރައީސްއަކަށް ހުންނަ ބޭފުޅަކަށް ކުޔެއް ދެވޭނީ ތިން ގޮތަކަށެވެ.\nއެއީ މީހަކު ކުރި ކުށަކާ ގުޅިގެން އޭނާގެ މައްޗަށް ކަނޑައަޅާފައިވާ އަދަބު ތަންފީޒްކުރުން ވަކި މުއްދަތަކަށް ފަސްކޮށްދިނުން ނުވަތަ މީހަކު ކުރި ކުށަކާ ގުޅިގެން އޭނާގެ މައްޗަށް ކަނޑައަޅާފައިވާ އަދަބުގެ މުއްދަތު ކުރުކޮށްދިނުން، ނުވަތަ މީހަކު ކުރި ކުށަކާ ގުޅިގެން އޭނާގެ މައްޗަށް ކަނޑައަޅާފައިވާ އަދަބަކީ، އެ ކުށާ ގުޅިގެން އެއަށްވުރެ ލުއި އަދަބުތަކެއް ކަނޑައެޅުމަށް ގާނޫނުގައި ފުރުސަތު ލިބިގެންވާ ކުށެއްކަމުގައިވާނަމަ، އޭގެ ތެރެއިން ލުއި ބާވަތެއްގެ އަދަބަކަށް، އޭނާގެ އަދަބުގެ ބާވަތް ބަދަލުކޮށްދިނުމެވެ.\nމިގޮތަށް އޮތް ނަމަވެސް، މީހަކު ކުރި ކުށަކާ ގުޅިގެން އޭނާގެ މައްޗަށް ކަނޑައަޅާފައިވާ އަދަބަކީ ވަކި އަދަދެއްގެ ފައިސާ ދެއްކުން ކަމުގައިވާނަމަ، އެ އިލްތިޒާމް އުފުލުމުން އެމީހަކު ބަރީއަކޮށެއް ނުދެވޭނެއެވެ.\nމި ގާނޫނުގައި ބުނެފައިވާ ގޮތަށް، ރައީސް އޮފީހުން ބުނީ ޖިނާއީ ހުކުމެއްގެ ދަށުން އަދަބު ކަނޑައެޅިފައިވާ މީހުންގެ އަދަބު ލުއިކޮށްދިނަސް، އެ މީހެއްގެ މައްޗަށް ކުރެވުނު ހުކުމުގައި ފައިސާ އަނބުރާ އަދާކުރުމަށް އިލްތިޒާމެއް އޮތް ކަމުގައިވާނަމަ، އެ އިލްތިޒާމަކަށް ލުޔެއް ނުދެވޭނެ ކަމަށެވެ. \nރައީސުލްޖުމްހޫރިއްޔާއަށް ލިބިވަޑައިގަންނަވާ އިހްތިޔާރުގެ ދަށުން އަދަބު ލުއިކޮށްދެއްވުމުގައި މީހަކު މެރުމުގެ ކުށާއި އިސްލާމީ ޝައަތުގައި ހައްދު ކަނޑައެޅިފައިވާ ކުށްތަކާއި، ޓެރަރިޒަމްގެ ކުށާއި، ކުޑަކުއްޖަކަށް ޖިންސީ ގޯނާކުރުމުގެ ކުށާއި، މަސްތުވާތަކެތީގެ ވިޔަފާރިކުރުމުގެ ކުށާއި، ގަދަކަމުން ބަދުއަހްލާގީ ޢަމަލު ހިންގުމުގެ ކުށާއި، އެއް ޖިންސުން ޖިންސީ ގުޅުން ހިންގުމުގެ ކުށުގެ ހުކުމްތައް ތަންފީޒްކުރަމުންދާ ނުވަތަ ކުރަންޖެހިފައިވާ މީހުން ހިމެނިފައިނުވެއެވެ.\nރައީސް އަބްދުﷲ ޔާމީން މޯލްޑިވްސް ކަރެކްޝަނަލް ސާވިސް ރައީސް އޮފީސް + ކުށްކުރުން\nޣައިރު ހާޒިރުގައި ހުކުމް ކޮށްފައިވާ ގިނަ ބައެއްގެ އަދަބު ލުއިކޮށްފި


އަހަރުތަކެއް ވަންދެން ނަމާދު ނުކޮށް ހުރި މީހަކު، ތައުބާވާން ބޭނުންނަމަ، ފާއިތުވި ނަމާދުތަކާމެދު ހަދާނީ ކިހިނެއް؟ – Dhen.mv\nއަހަރުތަކެއް ވަންދެން ނަމާދު ނުކޮށް ހުރި މީހަކު، ތައުބާވާން ބޭނުންނަމަ، ފާއިތުވި ނަމާދުތަކާމެދު ހަދާނީ ކިހިނެއް؟\nއިބްރާހީމް ޙުސައިން October 29, 2020 - 4:16 pm\nއަހަރެމެންގެ ތެރެއިން މަދުން ނަމަވެސް ހަމަ އެއްގޮތަކަށް ވެސް ނަމާދު ނުކޮށް އުޅޭ މީހުން ފެނެއެވެ. ނަމަވެސް ޙަޔާތުގެ އެކި ހިސާބުތަކުން ދިރިއުޅުމުގެ މަގުސަދާއި އަންނަން އޮތް ހަޔާތާމެދު ފިކުރު ކުރެވި ނުވަތަ ދިމާވާ ހާދިސާއެއްގެ ސަބަބުން އެކަންކަން ވިސްނި ، ޙަޔާތުގެ ބާކީ އޮތް ބައި ހެޔޮ ގޮތުގައި އުޅެން ބޭނުންވާ މީހުން ފެނެއެވެ.\nސުވާލަކީ އެފަދަ މީހަކު ނުވަތަ އަހަރުތަކެއް ވަންދެން ނަމާދު ނުކޮށް ހުރި މީހަކު، އަލުން ތައުބާވެ ހުރިހާ ނަމާދެއް ކޮށްގެން އުޅެން ބޭނުންވެއްޖެ ނަމަ، ފާއިތުވި ނަމާދުތަކާމެދު ހަދާނީ ކިހިނެއްތޯއެވެ؟ މި ސުވާލަށް އަލްމަރުޙޫމް ޑރ. ޢަބުދުލްމަޖީދު ޢަބުދުލްބާރީ ވަނީ ޖަވާބު ދެއްވާފައެވެ. މާތްﷲ އެމަރުޙޫމާގެ ފާފަ ފުއްސަވާ ރަޙުމަތް ލައްވާށިއެވެ. އާމީން!\n"ޝަރުޢީ ޢުޛުރަކާ ލައިގެން މެނުވީ އެއްވެސް ނަމާދެއް އެނަމާދުގެ ވަޤުތަށް ވުރެ ފަސްކުރުމީ ހުއްދަ ކަމެއް ނޫނެވެ. މިއީ ބޮޑުވެގެންވާ ފާފައެކެވެ. މިދެންނެވި ޝަރުޢީ ޢުޛުރަކީ، ނިދުމާއި ހަނދާން ނެތުމެވެ. މި ދެޙާލަތުން ކުރެ ޙާލަތެއްގައި ވަގުތަށްވުރެ ނަމާދެއް ފަސް ކުރެވިއްޖެ ނަމަ، ހޭލެވުމުން ނުވަތަ ހަނދާން ވުމުން ވަގުތުން އެނަމާދު ކުރަންވާނެއެވެ.\nއެހެނެއްކަމަކު، ދެނަމާދު ޖަމާކުރަން ޤަސްތުކުރާ މީހަކުނަމަ، ޖަމަޢުކުރުމުގެ ނިޔަތުގައި އަނެއް ނަމާދުގެ ވަގުތަށް ކުރިއަށް އޮންނަ ނަމާދު ފަސްކުރެވިދާނެއެވެ. ސުވާލުގައި ވިދާޅުވެފައިވާ ފާއިތުވެ ގޮސްފައިވާ ނަމާދުތަކާ މެދު ޢަމަލު ކުރަން ޖެހޭ ގޮތަކާމެދު ޢިލްމުވެރިންގެ މެދުގައި ޚިލާފު އެބަހުއްޓެވެ. ހަތަރު މަޛްހަބުގެ އިމާމުން ވިދާޅުވާ ގޮތުގައި އެނަމާދުތައް ޤަޟާކުރަން ވާނެއެވެ. އަދި އެދުވަސްތަކުގެ ޢަދަދު ނޭނގޭ ކަމުގައި ވާނަމަ ޔަޤީން ވާ މިންވަރަށް ފުރިހަމަ ކުރަންވާނެއެވެ.\nނަމަވެސް މިމައްސަލަ އިތުރަށް ދިރާސާ ކުރައްވައި ތަޙުޤީޤު ކުރައްވާފައިވާ ބޮޑެތި ދަންނަބޭކަލުން ވިދާޅުވާ ގޮތުގައި، މިގޮތަށް އެތައް ދުވަސްތަކެއް ވާންދެން ނުކޮށް ދޫކޮށްލެވިފައިވާ ނަމާދުތައް ޤަޟާކުރުމެއް ނޯވެއެވެ. އޭގެ ބަދަލުގައި އޭނާގެ މައްޗަށް އޮތީ، ތައުބާވެ ގިނަގިނައިން އިސްތިޣްފާރުކޮށް، ﷲ ގެ ޙަޟްރަތުގައި ފާފަ ފުއްސެވުމަށް އެދި ދަންނަވައި، ސުންނަތް ނަމާދުތައް ކުރުން އިތުރުކުރުމާއެކު، ގިނަގުނަ ހެޔޮ ޢަމަލުތައް އިތުރު ކުރުމެވެ. މިގޮތަށް ދެކެވަޑައިގަންނަވާ ޢިލްމުވެރިންގެ ތެރޭގައި ޝައިޚުލްއިސްލާމް އިބުނު ތައިމިޔާއާއި، އަލްއިމާމު އިބުނުލްޤައްޔިމާއި، ދާއޫދުއް ޡާހިރީއާއި، އަލްއިމާމު އިބްނު ޙަޒުމާއި، ފަޟީލަތުއްޝައިޚް ޑރ. ޔޫސުފު އަލްޤަރުޟާވީ ފަދަ ބޮޑެތި ޢިލްމުވެރިން ހިމެނި ވަޑައިގަންނަވައެވެ. މިމައްސަލައިގައި އިތުރަށް ދަންނަވަންޖެހޭ ނުކުތާއަކީ، ޤަޟާކުރަން ޖެހޭނޭ ކަމަށް ވިދާޅުވާ ޢިލްމުވެރިން ވެސް އެއްބަސްވެ ވަޑައިގަންނަވާ ގޮތުގައި، އެނަމާދުތައް ޤަޟާކުރި ކަމުގައި ވިޔަސް ތައުބާ ނުވާހާ ހިނދަކު، ނަމާދު ވަގުތުން ފަސްކުރުމުގެ ފާފަ ފޮހެވިގެން ނުދާނެއެވެ.\nއެހެންކަމުން މިމައްސަލައިގައި ބޮޑަށް ބުރަ ވެވެނީ، އެތައް ދުވަސްތަކެއް ވާންދެން ދޫކޮށްލާފައިވާ ނަމާދުތައް ޤަޟާކުރުމަކީ އޮތްކަމެއް ނޫންކަމަށެވެ. އޭގެ ބަދަލުގައި އޭނާގެ މައްޗަށް އޮތީ، ހިތް ނިޔަތް ޚާލިސް ކޮށްގެން ﷲގެ ޙަޟްރަތަށް ތައުބާވެ، ހެޔޮކަންތައް އިތުރުކޮށް، ގިނަގިނައިން އިސްތިޣްފާރު ކުރުމެވެ. ތައުބާވުމުން އިސްވެދިޔަތަން ފުއްސަވާނޭ ކަން އަންގަވަމުން ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘު ކުރައްވާފައިވެއެވެ. "التوبة تجب ما قبلها" މާނައީ"ތައުބާވުމުން އިސްވެދިޔަތަން ފުއްސަވާނެތެވެ".\nޖިންނި ޝައިޠާނުން ދިރިއުޅޭ ތަންތަނަށް ހޫނުފެން އަޅަންވާނެތަ؟\nގޭގައި ހުކުރު ނަމާދު ކުރެވިދާނެތަ؟\nއިމާމު މީހާ ހުކުރު ޚުޠުބާ ކިޔަމުންދާއިރު ނަބިއްޔާ ޞައްލަﷲ ޢަލައިހި ވަސައްލަމަގެ ނަންފުޅުގަތުމުން ޞަލަވާތް ކިޔަވަން ޖެހޭނެތޯ؟\nބީއެމްއެލްއިން ކުޑަކުދިންގެ ހިޔާއަށް ކޮމްޕިއުޓަރު ހަދިޔާކޮށްފި


Baresdhoo bahaalaafai othee kuree sarukaaruge bodunnah: MITDC | Mihaaru\nއެމްއައިޓީޑީސީގެ މެނޭޖިން ޑިރެކްޓަރު ރާއިދު، އެސްއޯއީ ކޮމިޓީ އަށް އިއްޔެ ޖަވާބުދާރީވެވަޑައިގަންނަވަނީ.---ފޮޓޯ: މަޖިލިސް\nބަރެސްދޫ ބަހާލާފައި އޮތީ ކުރީ ސަރުކާރުގެ ބޮޑުންނަށް: އެމްއައިޓީޑީސީ\n25 ޖުލައި 2019 - 11:19 30 comments\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން (އެމްއައިޓީޑީސީ) އަށް ދޫކޮށްފައިވާ ލ. ބަރެސްދޫން 10 ފަރާތަކަށް ބިން ކުއްޔަށް ދީފައިވާ އިރު، އޭގެ ތެރޭގައި ކުރީގެ ރައީސް އަބްދުﷲ ޔާމީންގެ ސަރުކާރުގެ ބައެއް މިނިސްޓަރުންނާއި ރައްޔިތުންގެ މަޖިލީހުގެ އޭރުގެ ބައެއް މެމްބަރުންނާއި ބައެއް ކުންފުނިތަކުގެ މެނޭޖިން ޑިރެކްޓަރުންނަށް އެ ދުވަސްވަރު ތިއްބެވި ބޭފުޅުން ހިމެނޭ ކަމަށް އެމްއައިޓީޑީސީން ބުނެފި އެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒް ކޮމިޓީ (އެސްއޯއީ) ގެ އިއްޔެ ބައްދަލުވުމުގައި މެމްބަރުން ކުރެއްވި ސުވާލުތަކަށް ޖަވާބު ދެއްވަމުން އެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު ވިދާޅުވީ، ކުރީ ސަރުކާރުގެ ބޮޑުންގެ އިތުރުން މިނިވަން މުއައްސަސާއެއްގެ ވެރިއަކަށް ވެސް ބަރެސްދޫން ބިން ދޫކޮށްފައިވާ ކަމަށެވެ. އެކަމަކު، އެ ރަށުން ބިން ދޫކޮށްފައި ވަނީ އެ ކަމަށް އޮންނަ ރަނގަޅު އުސޫލުގެ ތެރެއިން ބީލަމުން ކަމަށް އޭނާ ވިދާޅުވި އެވެ.\n"އެބަހުރި މިދިޔަ ސަރުކާރުގެ ތަފާތު ތިން އެމްޑީއެއް ވެސް. އެކި ކުންފުނިތަކުގެ ތިން އެމްޑީން. އެ މީހުންގެ އަމިއްލަ ނަމުގައި ވެސް އެބަހުރި އަދި މަސްލަހަތު ހިމެނޭ ކުންފުނިތައް ވެސް އެބަހުރި ނުވަތަ އެކި ގޮތްގޮތުން ގުޅުން ހުރި ކުންފުނިތައް ވެސް އެބަހުރި. ދެން މިދިޔަ ސަރުކާރުގެ ވަޒީރެއް ވެސް އެބަ ހުންނެވި. ދެން އަޅުގަނޑު ފާހަގަކޮށްލަން މިނިވަން މުއައްސަސާއެއްގެ އިސް ބޭފުޅެއް ވެސް މީގެ ތެރޭގައި އެބަ ހިމެނޭ. އަދި ކުރިން މިި ކުންފުނީ ގައި މީގެ ކުރިން ބޯޑު މެމްބަރެއްގެ ގޮތުގައި ހުންނެވި ބޭފުޅެއްގެ އާއިލާ މެމްބަރަކު ވެސް އެބަ އޮތް ތަނެއް ނަގާފައި،" ބަރެސްދޫން ބިން ކުއްޔަށް ދޫކޮށްފައިވާ ފަރާތްތަކާ ގުޅޭ ގޮތުން ރާއިދު ވިދާޅުވި އެވެ.\nބަރެސްދޫ ގައި އިންޓަގްރޭޓެޑް ޓޫޒިޒަމް ވިލެޖެއް ހެދުމުގެ މަޝްރޫއަކީ އެމްއެމްޕީއާރުސީން 2014 ވަނަ އަހަރު ފެށި މަޝްރޫއެކެވެ.\nރާއިދު ވިދާޅުވި ގޮތުގައި، އެމްއެމްޕީއާރުސީން އޭރުގައި އެ ރަށުގެ ބިން 19 ފަރާތަކަށް ދޫކޮށް، ލޭންޑް އިކުއިޒިޝަން ކޮސްޓް (އެލްއޭސީ)ގެ ގޮތުގައި 34 މިލިޔަން ރުފިޔާ އޮތީ ނަގައިފަ އެވެ. އެ އަށް ފަހު 2016 ވަނަ އަހަރު އެމްއައިޓީޑީސީ އުފައްދައި އެ ކުންފުންޏަށް ބަރެެސްދޫގެ މިލްކުވެރިކަން ބަދަލުކުރި އިރު އެމްއައިޓީޑީސީ އަށް ދީފައި ވަނީ 14 މިލިއަން ރުފިޔާ ކަމަށާއި އަނެއްބައި ބަރެސްދު އަށް ހަރަދުކޮށްފައިވާ ކަމަށް ވެސް އޭނާ ވިދާޅުވި އެވެ.\nބަރެސްދޫން ބިން ދޫކޮށްގެން އެމްއެމްޕީއާރުސީން ނެގި ފައިސާ ހަރަދުކޮށްފައިވާ ގޮތާ ބެހޭ ގޮތުން، ރާއިދު ވިދާޅުވީ އޭގެ ތެރެއިން 15 މިލިއަން ރުފިޔާ ބަރެސްދު އަށް ހަރަދުކޮށްފައިވާ ކަމަށެވެ. އެ ހަރަދު ކޮށްފައި ވަނީ ބަނދަރަކާއި ކޯޒްވޭއެއް ހެދުމަށް ކަމަށް ރާއިދު ވިދާޅުވި އެވެ.\nއެސްއޯއީ ކޮމިޓީގެ އިއްޔެގެ ބއްދަލުވުމުގައި ބައިވެރިވެވަޑައިގެންނެވި ބައެއް މެމްބަރުން.---ފޮޓޯ: މަޖިލިސް\nއޭގެ ފަހުން އަނެއްކާ އެމްއައިޓީޑީސީ އަށް ރަށް ލިބުމާ އެކު، އިތުރު ބިންތައް ކުއްޔަށް ދީގެން 21 މިލިއަން ރުފިޔާ ހޯދާފައިވާ ކަމަށް އެ ކުންފުނީގެ އެމްޑީ ރާއިދު ވިދާޅުވި އެވެ. އެހެންވީމާ ބަރެސްދޫން ދެ ކުންފުންޏަށް ލިބުނު ފައިސާގެ ޖުމްލަ އަކީ އޭނާ ވިދާޅުވި ގޮތުގައި 55 މިލިއަން ރުފިޔާ އެވެ.\nބަރެސްދު އަށް ދެއްކި ފައިސާ އަނބުރާ ހޯދަން ބައެއް ފަރާތްތަކުން އެދުމުން، އޭގެ ތެރެއިން ބައެއް ފައިސާ މިހާރު ވަނީ ދީ ނިންމައިފަ އެވެ. ފައިސާ އަނބުރާ ދޭން ޖެހުނީ އެ ރަށްރަށް ތަރައްގީ ކުރުމުގެ މަސައްކަތް ކުރިއަށް ނުދާތީ އެވެ. އެގޮތުން އެކި ފަރާތްތަކަށް މިހާތަނަށް ދައްކާފައިވާ ފައިސާގެ ޖުމްލަ 560،000 ޑޮލަރަށް އަރަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން އެމްއައިޓީޑީސީ މުހައްމަދު ރާއިދު (އެމްޑީ، އެމްއައިޓީޑީސީ)


Pakistan in Raajje ah laptopthakeh hadhiyaakoffi – adduLIVE\nޕާކިސްތާނުން ލެޕްޓޮޕްތަކެއް ހަދިޔާކޮށްފި\nJun 24, 2022, 09:50 އައިޝަތު އަޒުހާ\nޕާކިސްތާނުން ރާއްޖެ އަށް ލެޕްޓޮޕްތަކެއް ހަދިޔާކޮށްފި އެވެ.\nއިސްލާމިކް މިނިސްޓްރީން ބުނީ ރާއްޖޭގައި ހުންނަ ޕާކިސްތާން ހައި ކޮމިޝަނުން ލެޕްޓޮޕްތަކެއް ހަދިޔާކުރީ ކީރިތި ޤުރުއާނާ ބެހޭ މަރުކަޒަށް ކަމަށެވެ. ޕާކިސްތާނު ހައިކޮމިޝަންގެ ފަރާތުން ލެޕްޓޮޕްތައް ހަވާލުކޮށްދެއްވީ ހައިކޮމިޝަނަރ ވައިސް އެޑްމިރަލް ރިޓަޔާޑް އަޠްހަރް މުޚްތާރެވެ.\nކީރިތި ޤުރްއާނާ ބެހޭ ޤައުމީ މަރުކަޒަށް ލެޕްޓޮޕްތައް ހަދިޔާ ކުރުމާ ގުޅިގެން އެކަން ފާހަގަކުރައްވައި އެ މަރުކަޒުގެ ފަރާތުން ހައިކޮމިޝަނަށް ހަނދާނީ އައްޑަނައެއް ވަނީ އަރުވާފައިވެ އެވެ. މި އައްޑަނަ ހަވާލުކުރެއްވީ ކީރިތި ޤުރްއާނާ ބެހޭ ޤައުމީ މަރުކަޒު ހިންގެވުމާ ހަވާލުވެ ހުންނެވި ސްޓޭޓް މިނިސްޓަރު އިލްޔާސް ޖަމާލެވެ.\nއޭނާ ވަނީ ޕާކިސްތާނުން ކީރިތި ޤުރްއާނާ ބެހޭ ޤައުމީ މަރްކަޒާ ބާއްވާ ގާތްގުޅުން ދެމެހެއްޓުމުގެ މުހިންމު ކަންފާހަގަކުރައްވައި މި ގުޅުމުގެ ސަބަބުން ކީރިތި ޤުރުއާނާ ބެހޭ ޤައުމީ މަރުކަޒަށް ވަރަށް އުޖާލާ އުންމީދީ ކުރިމަގެއް ލިބިގެން ދިއުމަށް ތަޞައްވަރު ކުރެވޭ ކަމުގައި ވިދާޅުވެފަ އެވެ. އަދި ކީރިތި ޤުރްއާނާ ބެހޭ ޤައުމީ މަރުކަޒުގެ ކުރިމަގު އުޖާލާކުރުމަށް ފުރުސަތުތައް ފަހިކޮށްދެއްވުމަށް މަސައްކަތް ކުރައްވާ ހުރިހާ ފަރާތްތަކަށް ޝުކުރު ދެންނެވި އެވެ.


Reygaduge vaguthehgai heyle vihjenama kiyaane dhua ރޭގަނޑުގެ ވަގުތެއްގައި ހޭލެވިއްޖެނަމަ ކިޔާނެ ދުޢާ – Ilm Reygaduge vaguthehgai heyle vihjenama kiyaane dhua\nރޭގަނޑުގެ ވަގުތެއްގައި ހޭލެވިއްޖެނަމަ ކިޔާނެ ދުޢާ\n” ﷲ މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ. އެކަލާނގެއީ އެކަލާނގެއަށް އެއްވެސް ޝަރީކަކު ނުވާ އެއްކައުވަންތަ ރަސްކަލާނގެއެވެ. އެންމެހާ ވެރިކަމެއްވަނީ އެކަލާނގެއަށެވެ. އަދި އެންމެހާ ޙަމްދު ތަޢުރީފެއްވަނީ އެކަލާނގެއަށެވެ. އަދި އެކަލާނގެއީ ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގއެެވެ. އެންމެހާ ޙަމްދު ތައުރީފެއްވަނީ އެކަލާނގެއަށެވެ. އަދި ﷲ ހުރިހާ ޢައިބަކުން ހުސްތާހިރުވެވޮޑިގެންވެއެވެ. އަދި ﷲ މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކުނުވެއެވެ. އަދި އެންމެ ބޮޑީ ﷲ އެވެ. އަދި ހެޔޮކަމެއް ކުރުމުގެ އެއްވެސް ބާރެއް އަދި ނުބައި ކަމަކުން ސަލާމަތްވުމުގެ އެއްވެސް ބާރެއް ﷲ ގެ ޙަޟްރަތުން މެނުވީ ނުވެއެވެ. އޭ ﷲ އެވެ! މިއަޅާއަށް ފާފަ ފުއްސަވާނދޭވެ!”\nމިޒިކުރާއި ގުޅޭގޮތުން ރަސޫލާ ކުރެއްވި ޙަދީޘްގެ މާނާގައިވެއެވެ. ރޭގަނޑުގެ ވަގުތެއްގައި ހޭލެވުއްޖެ މީހާ ހޭލެވުނު ވަގުތު މިފަދައިން ކިޔާށެވެ. އޭރުން އޭނާއަށް މާތްﷲ ފާފަ ފުއްސަވައިދެއްވާނެއެވެ. ދެން ތެދުވެ ވުޟޫކޮށް ނަމާދު ކޮށްފިނަމަ އޭނާގެ ނަމާދު އެކަލާނގެ ޤަބޫލު ކުރައްވާނެތެވެ.\nސަޙީހް ބުޚާރީ 1154


ކުނިކޮށީގައި ގޭޓެއް ހަރުކޮށްދޭނެ ފަރާތެއް ބޭނުންވެއްޖެ - R. Fainu Council\nކުނިކޮށީގައި ގޭޓެއް ހަރުކޮށްދޭނެ ފަރާތެއް ބޭނުންވެއްޖެ\nފައިނު ކައުންސިލް އިދާރާ 8:12 AM އިޢުލާން\nމި އިދާރާއިންދޭ މަޢުލޫމާތާއި އެއްގޮތަށް މިރަށު ކުނިކޮށީގައި ގޭޓެއް ތައްޔާރު ކޮށްދޭނެ ފަރާތެއް ބޭނުންވެއެވެ.\nމިމަސައްކަތަށް ޝައުގުވެރިވާ ފަރާތްތަށް މަސައްކަތާއި ގުޅޭ މަޢުލޫމާތު ދިނުން އޮންނާނީ 14 ޖުލައި 2021 ވާ ބުދަ ދުވަހުގެ މެންދުރު 11:00 ގައި އޮންލައިންކޮށެވެ. އަންދާސީ ހިސާބުތައް ކެނޑުން އޮންނާނީ 18 ޖުލައި 2021 ވާ އާދިއްތަ ދުވަހުގެ މެންދުރު 11:00ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެ ވާހަކަ ދަންނަވަމެވެ.\nކުނިކޮށީގައި ގޭޓެއް ހަރުކޮށްދޭނެ ފަރާތެއް ބޭނުންވެއްޖެ Reviewed by ފައިނު ކައުންސިލް އިދާރާ on 8:12 AM Rating: 5


SunOnline: Fahi Vote - AGM thakugai votelun faseyha kohdheyne!\nފަހި ވޯޓް - އޭޖީއެމްތަކުގައި ވޯޓުލުން ފަސޭހަކޮށްދޭނެ!\nއައިޝަތު ފަރީޙާ 16 May 2018, 10:52\nފަހި ވޯޓް އެޕްލިކޭޝަން --- ފޮޓޯ: އެމްއެސްޑީ\n"ފަހި ވޯޓް،" މިއީ ކުންފުނިތަކުން އިންތިޒާމްކޮށްގެން ބާއްވާ އާއްމު ޖަލްސާތަކުގައި އިދާރީގޮތުން ކުރަންޖެހޭ މަސައްކަތްތައް ފަސޭހަކަމާއެކު ކުރެވޭނެ ވެބް ބޭސްޑް އެޕްލިކޭޝަނެކެވެ. މޯލްޑިވްސް ސެކިއުރިޓީސް ޑިޕޮސްޓްރީން ތައާރަފްކޮށްފައިވާ މި އެޕްލިކޭޝަން އެންމެ ފުރަތަމަ ބޭނުންކޮށްފައިވަނީ މިމަހުގެ 14 ވަނަ ދުވަހުގެރޭ ބޭއްވި ދިރާގުގެ އަހަރީ އާންމު ޖަލްސާގައެވެ.\nފަންސާސް ތިން ހިއްސާ ދާރުން ބައިވެރިވި މި އަހަރީ އާންމު ޖަލްސާގެ އެޖެންޑާގައި ހިމެނުނު ވޯޓްލާންޖެހޭ ހުރިހާ ނަންބަރަކަށްވެސް ހިއްސާދާރުން ވޯޓްލާފައިވަނީ ފަހި ވޯޓް އެޕްލިކޭޝަން ބޭނުން ކޮށްގެންނެވެ. މިއާއެކު ވޯޓްގެ ނަތީޖާ ބެލުން ވަނީ ވަރަށް ބޮޑުތަން އަވަސްވެ ފަސޭހަވެގެން ގޮސްފައެވެ.\nފަހިވޯޓު މެދުވެރިކޮށް ކުންފުނިތަކުގެ ހިއްސާދާރުންނަށް ޖަލްސާގެ ނޯޓިސް ފޮނުވޭނެއެވެ. އަދި ޖަލްސާގެ އިވެންޓު އިދާރިގޮތުން ޤާއިމްކޮށް ރަޖިސްޓްރޭޝަން ކުރިއަށް ގެންދިއުމުގެ ހުރިހާކަމެއް ފަސޭހަކަމާއެކު މި އެޕްލިކޭޝަން މެދުވެރިކޮށް ފުރިހަމަކޮށްލެވޭނެއެވެ.\nމި އެޕްލިކޭޝަނުގެ އަނެއް ފަސޭހައަކީ އަހަރީ އާންމު ޖަލްސާއަށް ހާޒިރުވުމަށް ރަޖިސްޓަރީ ކުރަފަރާތްތަކަށް ދައުވަތު ދިނުމަށް ލިސްޓު ޖެނަރޭޓް ކޮށް ސިސްޓަމް މެދުވެރިކޮށް އެސް.އެމް.އެސް ފޮނުވޭނެ އިންތިޒާމު ހަމަޖެހިފައިވުމެވެ.\nއެޕްލިކޭޝަން ބޭނުން ކުރުމަށް\nއިންޓަނެޓް ކަނެކްޝަން ލިބޭ ފޯނު/ޓެބްލެޓުން ކޮންމެ ހިއްސާ ދާރަކަށް ހާއްސަ ކުރެވިފައިވާ ޔޫޒާ އައިޑީ/ޕާސްވޯޑް މެދުވެރިކޮށް ލޮގްއިން ވެލާށެވެ. އިނގިރޭސި އަދި ދިވެހި ބަހުން ކުރެ އެ މީހަކު ބޭނުން ބަހެއް ހިޔާރު ކުރުމަށްފަހު، ޖަލްސާ ކުރިއަށް ދާއިރު، ޖަލްސާގައި ވޯޓުލުމަށް ކަނޑައެޅިފައިވާ އެޖެންޑާ ނަންބަރުތަކުގައި ހިމެނޭ ކަންތަކަށް ވޯޓުލުން ސިސްޓަމް މެދުވެރިކޮށް ކުރިއަށްގެންދާށެވެ.\nފަހި ވޯޓަކީ އަހަރީ އާންމު ޖަލްސާތަކުގައި ހިއްސާދާރުންނަށް ޔަގީންކަމާއެކު ފަސޭހައިން ވޯޓުލުމުގެ ކަންކަން ކުރިއަށް ގެންދިއުމަށް ފަރުމާކޮށްފައިވާ އެޕްލިކޭޝަނެކެވެ.\nމޯލްޑިވްސް ސްޓޮކް އެކްސްޗޭންޖް\nހުރިހާ މާލީ އިދާރާތައް ލިސްޓުކުރުން ލާޒިމުކުރަނީ\nއިސްލާމިކް ބޭންކުން އާންމުންނަށް ހިއްސާ ވިއްކުމާ ދިމާލަށް!


އެމްޑީޕީގެ ހުރިހާ ސިޔާސީ ވާދަވެރިން ރޫޅިއްޖެ: ނަޝިދު - DhiDaily\nއެމްޑީޕީގެ ހުރިހާ ސިޔާސީ ވާދަވެރިން ރޫޅިއްޖެ: ނަޝިދު\nމޯލްޑިވިއަން ޑިމޮކްރެޓިވް ޕާޓީ (އެމްޑީޕީ)ގެ ހުރިހާ ސިޔާސީ ވާދަވެރިން ރޫޅިއްޖެ ކަމަށް އެ ޕާޓީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިފަދައިން ވިދާޅުވީ އެމްޑީޕީއަށް 15 އަހަރު ފުރުމާއި ގުޅިގެން ކުރެއްވި ޓުވީޓެއްގައެވެ. ނަޝީދު ވިދާޅުވީ އެމްޑީޕީގެ 15 އަހަރުގެ ހަޔާތުގައި2ފަހަރަށް ރާއްޖޭޣެ ވެރިކަން ކުރެވިއްޖެ ކަމަށާއި އެ ޕާޓީގެ ހުރިހާ ސިޔާސީ ވާދަވެރިން ރޫޅީއްޖެ ކަމަށެވެ. އަދި 15 އަހަރު ފުރުމާ ގުޅިގެން އެމްޑީޕީއަށް މަރުހަބާ ދަންނަވައި ނަޝީދު ވިދާޅުވީ ﷲ ގެ އިރާދަފުޅާއެކު ހުރިހާ ކަމެއްވެސް ދާނީ ރަނގަޅަށް ކަމަށާއި އަދިވެސް ކަންކަން ކުރެވޭނީ އެމްޑީޕީއަށް ކަމަށެވެ.\n”މޯލްޑިވްސް ޑިމޮކްރެޓިކް ޕާޓީގެ 15 އަހަރުގެ ހަޔާތުގައި ދެ ފަހަރަށް ރާއްޖޭގެ ވެރިކަން ކުރެވިއްޖެ. ހުރިހާ ސިޔާސީ ވާދަވެރިން ރޫޅިއްޖެ. ވަރަށްބޮޑަށް މަރުހަބާ އެމްޑީޕީ. ﷲގެ އިރާދަފުޅުން ހުރިހާ ކަމެއްވެސް ދާނީ ރަނގަޅަށް. އަދިވެސް ކަންކަން ކުރެވޭނީ އެމްޑީޕީއަށް،“ ނަޝީދުގެ ޓުވީޓުގައި ވިދާޅުވިއެވެ.\nސިޔާސީ ޕާޓީއެއްގެ ގޮތުގައި އެމްޑީޕީ 26 ޖޫން 2005 ގައި ރަޖިސްޓްރީކޮށްފައި ވާއިރު، އެމްޑީޕީއަކީ މިއަދު ރާއްޖޭގައި އޮތް އެންމެ ބޮޑު ސިޔާސީ ޕާޓިއެެެވެ. އެމްޑީޕީން ރާއްޖޭގެ ވެރިކަމަށް ފުރަތަމަ އައީ 2008 ވަނަ އަހަރު އެވެ. އަދި އެއަށްފަހު އެމްޑީޕީގެ ވެރިކަން ގެއްލި 2018 ވަނަ އަަހަރު ދެވަނަ ފަހަރަށް އެމްޑީޕީން ރާއްޖޭގެ ވެރިކަމާ ހަވާލުވެފައިވަނީ އެ ޕާޓީއާ ދެކޮޅަށް މަސައްކަތް ކުރި ގިނަ ސިޔާސީ ޕާޓީ ތަކަކާއި އެ ޕާޓީގެ ވެރިންނާއި ކޯލިޝަން ހަދައިގެންނެވެ.\nއެމްޑީޕީއާއި ދެކޮޅަށް މިހާރު މަސައްކަތް ކުރާ ބައެއްގެ ގޮތުބް މިހާރު އޮތީ ހަމައެކަނި އިދިކޮޅު ޕީޕީއެމް ޕީއެންސީ ކޯލިޝަނެވެ.


Synthetic track design kurumah bayakaai havaalu kohfi - vNews.mv\nސިންތެޓިކް ޓްރެކް ޑިޒައިންކުރުމާއި ކުރެހުމަށް ހަވާލުކުރެވުނު ހެކްޒާ ކޮމްޕެނީގެ މެނޭޖިން ޑިރެކްޓަރ އަހުމަދު ރަޝީދު އާއި ޔޫތު މިނިސްޓަރ އަހުމަދު މަހުލޫފު-- ވީ ފޮޓޯ: އިސްމާއީލް ޝާހު\nއަތޮޅުތަކުގައި އަޅާ ސިންތެޓިކް ޓްރެކް ޑިޒައިންކުރުމަށް ބަޔަކާއި ހަވާލުކޮށްފި\nއިސްމާޢީލް ޝާހު Male' | 04 November 2019, 20:07\nރާއްޖޭގެ އެކި ކަންކޮޅުތަކުގައި އަޅާ ސިންތެޓިކް ޓްރެކް ޑިޒައިންކޮށް ކުރެހުމަށް ހެކްޒާ ކޮމްޕެނީ ހަމަޖައްސާ އެއްބަސްވުމުގައި ސޮއިކޮށްފިއެވެ.\nޔޫތު މިނިސްޓްރީގައި ބޭއްވި ސޮއިކުރުމުގެ ރަސްމިއްޔާތުގައި ޔޫތު މިނިސްޓްރީގެ ފަރާތުން ސޮއިކުރެއްވީ މިނިސްޓަރ އަހުމަދު މަހުލޫފެވެ. ހެކްޒާ ކޮމްޕެނީގެ ފަރާތުން ސޮއިކުރެއްވީ މެނޭޖިން ޑިރެކްޓަރ އަހުމަދު ރަޝީދު އެވެ.\nމި އެއްބަސްވުމުގެ ދަށުން 14 ދުވަހުގެ ތެރޭގައި ސިންތެޓިކް ޓްރެކް ކުރެހުމާއި ޑިޒައިންކުރުމަށްފަހު ހުށައަޅަންޖެހޭނެ އެވެ. މިއީ މިހާތަނަށް ސިންތެޓިކް ޓްރެކެއް ކުރެހުމަށް ދިވެހި ކުންފުންޏަކާއި ހަވާލުކުރި ފުރަތަމަ ފަހަރެވެ.\nވެލާނާ އިންޓަނޭޝަނަލް އެއާޕޯޓުގެ ރަންވޭ ހެދުމަށް ހަވާލުވި ޗައިނާގެ ސިނޯ ހައިޑްރޯއާއި ހަވާލުކޮށްގެން 2016 ވަނަ އަހަރު ވަނީ ހުޅުމާލޭގައި ސިންތެޓިކް ޓްރެކެއް ހަދާފައެވެ. ނަމަވެސް އެ ސިންތެޓިކް ޓްރެކް ހަދާފައިވަނީ އެއްވެސް ޕްލޭނެއް ނެތިއެވެ. އެގޮތުން ސިންތެޓިކް ޓްރެކް ހަލާކުވުމާއި ޓްރެކުގެ ސައިޒުގައި މައްސަލަތަކެއް އުޅެއެވެ. ނަމަވެސް މި ސަރުކާރުން ވަނީ އެކަން ތަކުރާރު ނުވާނެކަމުގެ ޔަގީންކަން ދީފައެވެ.\nސޮއިކުރުމަށްފަހު ވާހަކަދައްކަމުން މިނިސްޓަރ މަހުލޫފު ވިދާޅުވީ މީގެކުރިން ކުޅިވަރާއި ގުޅުންހުރި ވަސީލަތްތައް ޤާއިމުކޮށްފައިވަނީ އެއްވެސް ތަނެއް ޑިޒައިންކޮށްފައި ނެތް ކަމަށާއި ނަމަވެސް މިއަހަރު އެކަން ބަދަލުކޮށްފައިވާ ކަމަށެވެ. އެގޮތުން މިހާރުވެސް ބެޑްމިންޓަން އާއި ވޮލީ ކޯޓެއް ކުރެހުމަށް ބަޔަކާއި ހަވާުލުކޮށްފައިވާ ކަމަށް މަހުލޫފު ވިދާޅުވިއެވެ.\nއަދި އަމާޒަކީ މިއަހަރު ނިމުމުގެ ކުރިން ޓެންޑާ ބޯޑަށް ހުށައެޅުން ކަމަށާއި އެންމެ ފުރަތަމަ ސިންތެޓިކް ޓްރެކް އެޅުމަށް ނިންމާފައިވާ ރަށަކީ ސ. ހިތަދޫ ކަމަށެވެ. އަދި އެއަށްފަހު ހދ. ކުޅުދުއްފުއްޓާއި ގދ. ތިނަދޫގައި ސިންތެޓިކް ޓްރެކެއް އެޅުމަށް ނިންމާފައިވާކަމަށް މަހުލޫފު ވިދާޅުވިއެވެ.